Absar Mohamed: അബസ്വര സംഹിത - പത്താം ഖണ്ഡം\nകൊണ്ടും കൊടുത്തും അബസ്വരസംഹിത പത്താം ഖണ്ഡത്തിലേക്ക്.\nചുംബന സമരം നടത്താനും അത് പ്രതിരോധിക്കാനും സോഷ്യൽ മീഡിയകളും മറ്റു മാധ്യമങ്ങളും പൊതുസമൂഹവും കാണിച്ചതിന്റെ പത്തിലൊന്ന് ആവേശം ഇന്ധന വില കുറക്കാൻ നാം കാണിച്ചിരുന്നു എങ്കിൽ പെട്രോൾ ഇന്ന് നമുക്ക് ലിറ്ററിനു അൻപത് രൂപ നിരക്കിൽ ലഭ്യമായേനെ.\nഅവഗണിക്കേണ്ട വിഷയങ്ങൾ അവഗണിക്കാനും, ചൂട് പിടിപ്പിക്കേണ്ട വിഷയങ്ങൾ ചൂട് പിടിപ്പിക്കാനും ഇനി എന്നാണാവോ നാം പഠിക്കുക ?\nഅത് പഠിക്കാത്തിടത്തോളം വാലില്ലാത്ത കഴുതകളായി നമുക്ക് തുടരാം.\nനാഷണൽ ഗൈയിംസിനോട് അനുബന്ധിച്ചുള്ള റൺ കേരള പരിപാടിയിൽ പെട്രോൾ വിലകൂടി വിഷയമാക്കിയാൽ നന്നായിരിക്കും എന്ന് തോന്നുന്നു.\nഒന്നുകിൽ പ്രതികരിക്കുക. അല്ലെങ്കിൽ ഭരണകർത്താക്കളുടെ തോന്നിവാസങ്ങളുടെ അടിമയാവുക.\nവ്യത്യസ്തനാമൊരു സംഘിയാം ഗോപിയെ\nഷിറ്റിടുന്നോര്‍ക്ക് തലവനാം ഗോപീ\nവെറുമൊരു സംഘിയല്ലവനൊരു നടന്\nഗോപീ ഒരു സംഘി\nവെടിവെപ്പ് ശീലൻ അതി ഷിറ്റന്\nനമോയുടെ നടന് നടന് നടന്\nപുളകം പതയ്ക്കുന്ന ഡയലോഗുമായെത്തി\nചെവികള് പൊളിക്കുന്ന സംഘി പ്രകാശാ\nഅധികാരാശയത്തിന്റെ ആശ നിറവേറ്റാൻ\nവര്‍ഗീയാശയങ്ങൾ വിതറുന്ന വീരാ....\nസംഘി രാജാവിന്റെ സ്നേഹിതൻ ഗോപീ\nസിനിമാറ്റു പേട്ടേന്ന് വേരറ്റ ഗോപീ\nഒന്നുമേ അറിയാത്ത പാവത്തിനെ പോലെ\nഎല്ലാമൊളിപ്പിച്ച് വെക്കുന്ന ഷിറ്റന് ( ഗോപീ ഒരു സംഘീ....)\nവയറില് തലോടുന്ന ശൂലത്തെ പോലെ\nസ്റ്റെയിൻലെസ്സ് സ്റ്റീലിൻ മനസ്സാണു ഗോപീ\nതോക്കും ഷിറ്റും ഒന്നിച്ചു ചേരുമ്പോൾ\nകാവി പൊടിക്കുന്നൊരു സംഘി പ്രവീണൻ ( ഗോപീ ഒരു സംഘീ....)\nശുഭ നിദ്ര, സുഖ നിദ്ര !\nഒരു സ്കൂളിൽ പഠിക്കുന്ന കുട്ടി സ്കൂൾ നിയമത്തിനു വിരുദ്ധമായി പ്രവർത്തിച്ചാൽ ആ കുട്ടിയെ ടി സി കൊടുത്ത് വിടാൻ സ്കൂളിന്റെ ഭരണകർത്താക്കൾക്ക് അധികാരമുണ്ട്. അതുപോലെ ഒരു സർക്കാർ ജീവനക്കാരൻ സർവ്വീസ് നിയമങ്ങൾ ലംഘിച്ചാൽ സർവ്വീസിൽ നിന്ന് പുറത്താക്കാൻ സർക്കാറിനും അധികാരമുണ്ട്.\nഅതുപോലെ ഒരു മഹലിലെ ജനങ്ങൾ ചേർന്ന് തിരഞ്ഞെടുക്കുന്ന മഹൽ കമ്മറ്റിയുടെ നിബന്ധനകൾ പാലിക്കാത്തവരുടെ അംഗത്വം റദ്ദാക്കാൻ മഹൽ കമ്മറ്റിക്കും അധികാരമില്ലേ ?\nകല്യാണത്തിനും മറ്റു സാമൂഹിക വിഷയങ്ങൾക്കും പള്ളിയുമായും പള്ളിക്കമ്മറ്റിയുമായും മനസ്സുകൊണ്ടോ പ്രവർത്തിക്കൊണ്ടോ സഹകരിക്കാത്തവർ മയ്യത്തായാൽ പള്ളിയുടേയും മഹൽ കമ്മറ്റിയുടേയും നിയന്ത്രണത്തിലുള്ള ഖബർ സ്ഥാനിന്റേയും സഹകരണം ആവശ്യപ്പെടുന്നത് അതിമോഹമല്ലേ മോനേ ദിനേശാ ??\nമയ്യത്താവുന്നത് വരെ പള്ളിക്കമ്മറ്റിയുമായി സഹകരിക്കാത്തവർക്ക് പൊതുശ്മശാനത്തിലോ, സ്വന്തം വീട്ടുവളപ്പിലോ കാര്യം സാധിച്ചുകൂടേ ?\nആരെങ്കിലും അതിനു എതിരു നിൽക്കുമോ ?\nഒരു പാലം ഇട്ടാൽ അങ്ങോട്ടും ഇങ്ങോട്ടും !!\nശ്വാസം വിടാൻ പഠിപ്പിച്ച് മനുഷ്യ ദൈവം ചമയാൻ ശ്രമിക്കുന്ന ട്രിപ്പിൾ ശ്രീ രവി ശങ്കരനും, ആത്മീയ കച്ചവടം നടത്തി ദൈവമാണെന്ന് പടുവിഡ്ഢികളെ വിശ്വസിപ്പിക്കാൻ ശ്രമിക്കുന്ന സുധാമണിക്കും പത്മ അവാർഡിനുള്ള യോഗ്യത ഉണ്ടെങ്കിൽ മനുഷ്യ കുലത്തിന്റെ നിലനിൽപ്പിനു അത്യന്താപേക്ഷിതമായ കാമവും, ലൈംഗികതയും സമൂഹത്തിൽ പ്രചരിപ്പിച്ച് മനുഷ്യന്റെ വംശം വേരറ്റു പോകാതിരിക്കുന്നതിനായി ജീവിതം ഉഴിഞ്ഞു വെച്ച ഷക്കീല താത്താക്കും, രേഷ്മക്കുട്ടിക്കും എല്ലാം പത്മ അവാർഡുകൾ നൽകണം.\nഇവരും അവരുടെ പ്രവർത്തന മേഖലകളിൽ കഴിവ് വ്യക്തമായും സ്പഷ്ടമായും തെളിയിച്ചവർ തന്നെയാണല്ലോ !!\nഅടി സ്ഥാന വികസനമല്ലേ എറ്റവും അത്യന്താപേക്ഷിതമായ വികസനം ??!!\nഇന്നലെ ഞാനൊരു ഇടിവെട്ട് സ്വപ്നം കണ്ടു.\nഇന്നലെ മിക്ക ചാനലുകളിലും പി.സി.ജോർജ്ജ് തകർത്ത് ആടിയിരുന്നു. മാണി രാജിവെച്ചാൽ ജോസ് മോനെ മന്ത്രി ആക്കില്ല എന്ന മൂപ്പരുടെ പ്രസ്താവനകൾ കണ്ടുകൊണ്ടാണ് ഉറങ്ങാൻ കിടന്നത്. അങ്ങിനെ ഉറക്കത്തിലേക്ക് വീണു.\nഞാൻ പി.സി.ജോർജ്ജിന്റെ ഒപ്പം ഇരിക്കുന്നു. മാണി രാജി വെക്കുന്നതുമായി ബന്ധപ്പെട്ട ചർച്ചയിൽ ആണ് ഞങ്ങൾ. ഇടയിൽ പി സി ജോർജ്ജ് തന്റെ ലെറ്റർ പാഡ് എടുത്ത് മാണി രാജിവെക്കണം എന്നും പകരം എന്നെ മന്ത്രി ആക്കണം എന്നും ആവശ്യപ്പെട്ട കത്ത് എഴുതി അതെനിക്ക് കാണിച്ചു തന്നു. എന്നിട്ട് അത് പാർട്ടിക്ക് കൊടുക്കും എന്ന് പറഞ്ഞു.\nഅത് വായിച്ചതും മ്മൾ ഞെട്ടി ഉണർന്നു. ചുറ്റും നോക്കിയപ്പോൽ കെട്ട്യോളും കുട്ടിയും നല്ല ഉറക്കത്തിലാണ്. മ്മളെ മന്ത്രി ആക്കാൻ പി സി ജോർജ്ജ് കത്ത് കൊടുത്ത വിവരം ഒന്നും അവർ അറിഞ്ഞിട്ടില്ല !!\nപതുക്കെ തിരിഞ്ഞു കിടന്ന് വീണ്ടും ഉറങ്ങി. ഇനി അഥവാ കത്ത് കൊടുത്ത് മന്ത്രി ആയാൽ പിന്നെ ഉറങ്ങാൻ സമയം ഉണ്ടാവില്ലല്ലോ !!\nസ്വപ്നത്തിൽ ഞെട്ടി ഉണർന്നിരുന്നില്ല എങ്കിൽ മ്മൾ ബജറ്റ് വരെ അവതരിപ്പിച്ചേനെ!!\n"ഞങ്ങൾ ഒരുപാട് കാലമായി റിപ്പബ്ലിക്ക് ദിനം ആഘോഷിക്കാൻ തുടങ്ങിയിട്ട്. ഒരോ വർഷവും അത് ആഘോഷിക്കുകയും, പല പ്രമുഖരേയും അതിൽ അതിഥിയായി പങ്കെടുപ്പിക്കുകയും അവർക്ക് സുരക്ഷ നൽകി ജീവനോടെ തിരിച്ചയക്കുകയും ചെയ്തിട്ടുണ്ട്. അങ്ങിനെ ഞങ്ങളുടെ രാജ്യത്തിന്റെ സുരക്ഷയിൽ വിശ്വാസം ഉണ്ടെങ്കിൽ മാത്രം ഇവിടേക്ക് വന്നാൽ മതി ഒബാമേ. നീ ഇല്ലെങ്കിലും ഞങ്ങൾക്ക് റിപ്പബ്ലിക്ക് ആഘോഷിക്കാൻ അറിയാം. വേൾഡ് ട്രേഡ് സെന്ററിനു പോലും സുരക്ഷ ഉറപ്പാക്കാൻ കഴിയാത്ത നിങ്ങളുടെ കുണാണ്ടർമ്മാർ ഞങ്ങളെ സുരക്ഷ പഠിപ്പിക്കേണ്ട. ഞങ്ങളുടെ രാജ്യത്തിന്റെ പരമാധികാരത്തിൽ താൻ ഇടപെടേണ്ട." - എന്ന് പറയാൻ തന്റേടവും ചങ്കൂറ്റവും ഇല്ലാത്തവറ്റകൾ ആണല്ലോ ഇന്ത്യ ഭരിക്കുന്നത് എന്നതിൽ ലജ്ജിക്കാം.\nഅമേരിക്കയുടേയും ഒബാമയുടേയും കാല് നക്കുന്നതാണോ രാജ്യസ്നേഹം സംഘികളേ ?\nതന്നെ സ്വീകരിക്കാൻ മിഷേലിൻറെ അളിയൻറെ നാത്തൂന്റെ കെട്ടിയോന്റെ അന്‍സത്തിയുടെ മോന്റെ അമ്മായപ്പനെ പോലുമയക്കാത്ത ഒബാമയെ ഓടിച്ചെന്ന് കെട്ടിപ്പിടിച്ച് സ്വീകരിച്ച മോഡിച്ചായന് ഈ ഉസാറ് സ്വന്തം കെട്ട്യോളെ വീട്ടിലേക്ക് സ്വീകരിക്കുന്നതില് ഉണ്ടായിരുന്നെങ്കില് എന്നാഗ്രഹിച്ചു പോകുന്നു മക്കളേ !!\nഅമേരിക്കയെന്നു കേട്ടാലോ വളയണം നട്ടെല്ല് 'റ' ഷേയ്പ്പില് !!\nരാഷ്ട്രപിതാവിനെ വധിച്ച നാഥൂറാം ഗോഡ്‌സെയെ ആരാധിക്കുന്നവർ രാജ്യം ഭരിക്കുമ്പോൾ റിപബ്ലിക്ക് ദിനം എത്രത്തോളം ആഘോഷഭരിതമാവും എന്ന സംശയങ്ങൾ ഉയർന്നു നിൽക്കുന്നു.\nഎന്തായാലും ഏവർക്കും റിപ്പബ്ലിക്ക് ദിനാശംസകൾ.\nസ്വന്തം കെട്ടിയോൾക്ക് കീറത്തുണി പോലും നൽകാതെ അന്യന്റെ ഭാര്യക്ക് ലക്ഷങ്ങളുടെ നൂറ് സാരികൾ നൽകുന്നതിനേയും റിപ്പബ്ലിക്ക് എന്ന് വിളിക്കുമായിരിക്കും അല്ലേ ?\n"ചായക്കച്ചവടക്കാരൻ പ്രധാനമന്ത്രിയായത് ഇന്ത്യയുടെ മഹത്വം." - ഒബാമ\nവര്‍ഗീയ വിഷം വിതറി, കലാപം ഉണ്ടാക്കി, സെല്‍ഫ് മാര്‍ക്കെറ്റിംഗ് നടത്തിയാല് പിച്ചക്കാരന് വരെ ഇവിടെ പ്രധാനമന്ത്രിയാകാം എന്നതും ഇന്ത്യയുടെ മഹത്വം തന്നെയാണല്ലോ !!\nഒബാമ ഈ ഇന്ത്യാ സന്ദർശ്ശനത്തിൽ നിന്നും പഠിച്ച പാഠം :\n"അൽപ്പൻ ഇന്ത്യൻ പ്രധാനമന്ത്രിയായാൽ കോട്ടിൽ സ്വന്തം പേരെഴുതി നിറക്കും".\nഇനി ദയവുചെയ്ത് അർദ്ധരാത്രിക്ക് കുടപിടിച്ചവനെ ആരും കളിയാക്കരുത്. മ്മടെ മോഡിച്ചായന്റെ മുന്നിൽ ലവനൊക്കെ എന്തര്.\nഞാൻ പ്രധാനമന്ത്രി ആവാൻ വേണ്ടി രാജ്യത്ത് വർഗ്ഗീയ കലാപങ്ങളോ, ചോരപ്പുഴകളോ ഉണ്ടാക്കുകയില്ല എന്നും, കള്ളപ്പണം കൊണ്ടുവരും, വിലക്കയറ്റം നിയന്ത്രിക്കും തുടങ്ങി എന്നാൽ ചെയ്യാൻ കഴിയാത്ത കാര്യങ്ങൾ ചെയ്യുമെന്ന മോഹന വാഗ്ദാനങ്ങൾ നൽകില്ല എന്നും, ഇനി പ്രധാനമന്ത്രി ആയാൽ സ്വന്തം പേര് തുന്നിച്ചേർത്ത വസ്ത്രങ്ങളോ, പൊതു ഖജനാവിലെ പണം കൊണ്ട് വാങ്ങിയ വസ്ത്രങ്ങളോ ധരിക്കുകയില്ല എന്നും, എന്റെ കെട്ട്യോൾക്ക് സാരിവാങ്ങിക്കൊടുക്കാതെ അമേരിക്കൻ പ്രസിഡന്റിന്റേയോ, അന്യരുടേയോ കെട്ട്യോൾമാർക്ക് സാരിയോ മറ്റോ പൊതുഖജനാവിലെ പണം കൊണ്ടോ, സ്വന്തം പണം കൊണ്ടോ വാങ്ങി കൊടുക്കില്ല എന്നും, ഈ രാജ്യം ഒരുക്കുന്ന സുരക്ഷയിൽ ഇവിടേക്ക് വരാൻ ധൈര്യം ഇല്ലാത്തവരെ ഇങ്ങോട്ട് കൊണ്ടുവരില്ല എന്നും, പൊട്ടൻ കഥകൾ ഉണ്ടാക്കി അതിന് ശാസ്ത്ര പരിവേഷം നൽകാൻ ശ്രമിക്കില്ല എന്നും ഇതിനാൽ സത്യപ്രതിജ്ഞ്യ ചെയ്യുന്നു.\nഅച്ചാദിൻ എന്നത് ഞാനറിയും,\nസൊമാലിയ പോലെ സമൃദ്ധിയാവും.\nമോഡിയും ഭീമൻ രഘുവും തമ്മിൽ നല്ല സാമ്യം ഉണ്ട്. ആദ്യം രണ്ടാളും വില്ലൻ വേഷങ്ങളിൽ തിളങ്ങി. ഇപ്പോൾ ചളിപ്പ് കോമഡി വേഷങ്ങളിലും.\nഇത്രയും വിഡ്ഡിവേഷം കെട്ടിയാടാൻ തൊലിക്കട്ടിയുള്ള, ഉളിപ്പും ബോധവും ഇല്ലാത്ത ഒരു ഭരണാധികാരിയെ കിട്ടാനും ഒരു ഭാഗ്യമൊക്കെ വേണം.\nപൊട്ടൻ തമാശകളുടെ അച്ചാ ദിനങ്ങൾ വന്നണഞ്ഞൂ ഹേ !!\nപട്ടിണി കിടക്കുന്നവർക്ക് ഇനി സിർച്ച് സിർച്ച് വടിയാവാം ഹൈ !!!\nഇത്തവണത്തെ ദില്ലി തിരഞ്ഞെടുപ്പ് ചരിത്ര സംഭവമായിരിക്കും.\nമോഡിയുടെ വികസനവും ജനസേവനവും അച്ചാ ദിനും എല്ലാം വാചകമടി മാത്രമാണെന്ന് ജനങ്ങൾ തിരിച്ചറിഞ്ഞിരിക്കുന്നു. മധുവിധുവും ഗർഭകാലവും കഴിയുമ്പോൾ വർഗ്ഗീയതയും, മതവിദ്വേഷവുമല്ലാതെ മറ്റൊന്നും ഈ സർക്കാറിനു പ്രസവിക്കാൻ കഴിയില്ല എന്ന വസ്തുത ജനങ്ങൾ മനസ്സിലാക്കി തുടങ്ങി.\nദില്ലിയിൽ കേജരിവാളും ആം ആദ്മിയും ഒറ്റക്ക് ഭൂരിപക്ഷം നേടുകതന്നെ ചെയ്യും.\nബി ജെ പിയുടെ പതനത്തിന്റെ തുടക്കം ദില്ലി ഇലക്ഷനിൽ കാണാം.\nഅഴുക്കുകൾ ഇന്നല്ലെങ്കിൽ നാളെ ചൂലുകൊണ്ട് തൂത്ത് വാരപ്പെടുകതന്നെ ചെയ്യും.\n"ലാലിസം ബാന്‍ഡ് പിരിച്ചു വിട്ടു." - വാര്‍ത്ത.\nഛെ പിരിച്ചു വിടേണ്ടിയിരുന്നില്ല. ഇന്ത്യാ പാക്ക് അതിര്‍ത്തിയില് പോയി ലാലിസം അവതരിപ്പിച്ചിരുന്നു എങ്കില് അതിര്‍ത്തിയിലെ നുഴഞ്ഞു കയറ്റം അവസാനിച്ചിരുന്നു. പാക്കിസ്ഥാന് പട്ടാളക്കാര് ജീവനും കൊണ്ട് ഓടിപ്പോവുകയും ചെയ്തിരുന്നു. അതും വെറും രണ്ടു കോടിക്ക് !!\nലാലേട്ടനു ചുണ്ടനക്കാതെ പാടാനുള്ള കഴിവുണ്ട് എന്ന് തിരിച്ചറിയാതെ പോയവരാണ് ലാലേട്ടൻ ചുണ്ടനക്കുന്നതിനു മുൻപ് മൈക്കിലൂടെ പാട്ട് വന്നു എന്ന് പറഞ്ഞു വിലപിക്കുന്നത്.\nചുണ്ടനക്കാത്ത പോലെ അഭിനയിച്ച് ലാലേട്ടൻ പാട്ടുപാടി. അതാണ് ലാലേട്ടന്റെ അഭിനയശേഷി. അതുപോലും തിരിച്ചറിയാൻ കഴിവില്ലാത്തവരായല്ലോ മലയാളി സമൂഹം !!\nഇപ്പൊ മനസ്സിലായില്ലേ മമ്മൂക്കയേക്കാൾ മികച്ച നടൻ ലാലേട്ടനാണെന്ന്. മമ്മൂട്ടിക്ക് ചുണ്ടനക്കിയെങ്കിലും ഒരു പാട്ട് പാടാൻ കഴിയുമോ ?\nഅങ്ങിനെ വളർന്ന് വളർന്ന് വികസിച്ച സി പി എം ദില്ലിയിൽ 55 മണ്ഡലങ്ങളിൽ ആം ആദ്മിയെ പിന്തുണക്കാൻ തീരുമാനിച്ചു.\nകെട്ടിവെച്ച കാശ് പോലും തിരിച്ചുകിട്ടാൻ സാധ്യതയില്ലാത്ത അവസ്ഥയിലാണ് ദില്ലിയിൽ അരിവാളിന്റെ അവസ്ഥ. ഈ സാഹചര്യത്തിൽ ആം ആദ്മി ജയിച്ചാൽ അത് ഞമ്മിന്റെ പിന്തുണ കൊണ്ടാണ് എന്ന് മാക്രികൾ മുക്രയിടുന്നത് കാണാം.\nസ്വന്തം പെട്ടിയിൽ വീഴുന്ന മുന്നാലു പന്ത്രണ്ട് വോട്ടിന്റെ ചീത്തപ്പേര് കേൾക്കുകയും വേണ്ടാ, ഒപ്പം ആം ആദ്മിയുടെ വിജയത്തിന്റെ പങ്ക് അവകാശപ്പെടുകയും ചെയ്യാം. നല്ല കുരുട്ട് സോറി കാരാട്ട് ബുദ്ധി തന്നെ.\nഇക്കും ന്റെ മൊയലാളിക്കും കൂടി പത്ത് കോടി ശമ്പളം !!\nഇന്ത്യാ മഹാരാജ്യത്തിന്റെ ചരിത്രത്തിൽ നിർണ്ണായ സ്വാധീനം ചെലുത്താൻ കഴിയുന്ന തിരഞ്ഞെടുപ്പ് നാളെ നടക്കുന്നു.\nചോരയും ചെളിയും നിറഞ്ഞ കുളത്തിൽ വളരുന്ന താമരയും, അഴിമതി പുരണ്ട കൈകളും ശുദ്ധീകരണ ഉപകരണമായ ചൂലുകൊണ്ട് ദില്ലി ജനത തൂത്തെറിഞ്ഞാൽ അത് ഇന്ത്യക്ക് നൽകുന്ന പ്രതീക്ഷയും പ്രകാശവും വളരെ വലുതായിരിക്കും.\nദില്ലി തിരിച്ചറിവിന്റെ പാത സ്വീകരിക്കട്ടെ.\nവോട്ടിംഗ് മെഷീനിൽ ഓരോ വിരലും അമരുമ്പോൾ ചൂലിനുള്ള ശക്തി വർദ്ധിച്ചുകൊണ്ടേയിരിക്കട്ടെ.\nആം ആദ്മിക്കും കേജരിവാളിനും വിജയാശംസകൾ.\nഇമാമുമാരോ, പള്ളീലച്ചന്മാരോ, സന്യാസിമാരോ, സ്വയം പ്രഖ്യാപിത സമുദായ നേതാക്കളോ അല്ല ജനാധിപത്യത്തിന്റേയും വോട്ടിന്റേയും മൊത്ത വിതരണക്കാര്. അതുകൊണ്ട് തന്നെ "മൊല്ലാക്കാ ഇങ്ങള് പെട്ടീലാക്കി തരുന്ന വോട്ട് ഞമ്മക്ക് മാണ്ട. ഞമ്മളെ വിശ്വാസം ഉള്ള ഓരോരുത്തരുടെ വോട്ടായി മാത്രം മ്മക്ക് മതി" എന്ന് തിരഞ്ഞെടുപ്പിന്റെ തലേ ദിവസം പറയാന് ചങ്കൂറ്റം കാണിച്ച കേജരിവാള് ഇന്ത്യന് രാഷ്ട്രീയത്തില് വേറിട്ട് നില്‍ക്കുന്നു.\nഇത്തരം ചങ്കൂറ്റമുള്ള വ്യക്തികള് തന്നെയാണ് ഇനി ഇന്ത്യന് ഭരണചക്രം തിരിക്കേണ്ടത്.\nവേറെ ഒന്നും പറയാനില്ലാത്തപ്പോള് ആം ആദ്മിയെ "അരാജകവാദികള്" എന്ന് വിളിച്ച് സംഘികളും, കോണ്‍ഗ്രസ്സുകാരും ആത്മസായൂജ്യം അടയട്ടെ. തിരഞ്ഞെടുപ്പില് ജനാധിപത്യ രീതിയില് മത്സരിക്കുന്നതില് എന്ത് അരാജകത്വമാണ് ഉള്ളത് എന്ന് അവര്‍ക്ക് വിശദീകരിക്കാന് കഴിയുന്നില്ലെങ്കില് കൂടി!\nഎക്സിറ്റ് പോള് ഫലങ്ങള് ധാരാളം പ്രതീക്ഷകള് നല്‍കുന്നു. പത്താം തിയ്യതി അത് സഫലമാവും എന്ന പ്രതീക്ഷയോടേയും, രക്തം പുരണ്ട താമരകളുടെ നാശത്തിന്റെ തുടക്കവും അന്ന് തുടങ്ങും എന്ന പ്രത്യാശയോടേയും കാത്തിരിക്കുന്നു....\n"ദേശദ്രോഹിയായ ഗാന്ധിയെ ഞങ്ങൾ വെടിവെച്ച് കൊന്നു. ദേശദ്രോഹ പ്രവർത്തനങ്ങൾ തുടർന്നാൽ കേജരിവാളിനേയും ഞങ്ങൾ കൊലപ്പെടുത്തും." ഹിന്ദു മഹാ സഭാ നേതാവ് സ്വാമി ഓംജി.\nസ്വാതന്ത്ര സമരം നടക്കുമ്പോൾ പത്തായത്തിൽ അടയിരുന്ന വീര ദേശാഭിമാനികളാണെന്ന് അവകാശപ്പെടുന്ന സംഘികളിൽ നിന്ന് ഇതിൽ കൂടുതൽ എന്ത് പ്രതീക്ഷിക്കാൻ ?\nദേശസ്നേഹം എന്തെന്നും, രാജ്യ ദ്രോഹം എന്തെന്നും തിരിച്ചറിയാനുള്ള വെളിവ് ഇല്ലാത്ത ഇത്തരം ശിഖണ്ടികൾക്ക് രാഷ്ട്രപിതാവ് രാജ്യദ്രോഹിയായും, രാഷ്ട്രപിതാവിനെ കൊന്നവൻ രാജ്യസ്നേഹിയായും തോന്നുക സ്വാഭാവികം തന്നെ.\nഇത്തരം പ്രസ്താവനകൾ നടത്തുന്നർക്ക് എതിരേ നടപടി സ്വീകരിക്കാനുള്ള നിയമം ഒന്നും ഇല്ലേ ഇന്ത്യൻ നിയമ വ്യവസ്ഥേ നിന്റെ താളുകളിൽ ??\nഹിന്ദുക്കളെ നാറ്റിക്കാൻ ഒരു ഹിന്ദു മഹാസഭ !!\nഅന്ന് - വികാസ് ബേദി.\nഇന്ന് - പാപ്പരാസ് ബേദി.\nപെട്ടി പെട്ടി ബാലറ്റ് പെട്ടി\nപെട്ടി തുറന്നപ്പൊ ബേദിക്കുട്ടി പൊട്ടി\nമോദിക്കുട്ടി ഞെട്ടി !!\nകോൺഗ്രസ്സിന്റേയും ബി ജെ പി യുടേയും തോൽ വിയെക്കുറിച്ച് ചാനലുകളിൽ വാ തോരാതെ വിശകലിക്കുന്ന രാജേഷാദി, സമ്പത്താദി സഖാക്കൾ തങ്ങളുടെ പാർട്ടിക്ക് എല്ലാ മണ്ഡലങ്ങളിലും കൂടി ആകെ എത്ര വോട്ട് കിട്ടി എന്നൊന്ന് വിശകലിക്കുന്നത് നന്നായിരിക്കും.\nസ്വന്തം നഗ്നത കാണാതെ അന്യന്റെ തുണിയിലെ ഓട്ടകളെ വിശകലിക്കുന്നവർ !!\nഉപ്പാപ്പ ആനപ്പുറത്ത് കയറിയതിന്റെ തഴമ്പോ, തറവാടിന്റെ ബ്രാന്റ് നെയിമോ അല്ല ജനങ്ങൾ ആഗ്രഹിക്കുന്നതും ആവശ്യപ്പെടുന്നതും എന്നത് വ്യക്തമായി സൂചിപ്പിക്കുന്നതാണ് കേജരിവാളിന്റെ വിജയം.\nചില്ലുമേടകളിൽ താരങ്ങളായി ഇരിക്കുന്നവരുടെ വാക്കുകൾ കേൾക്കാൻ തങ്ങൾക്ക് താൽപര്യമില്ല എന്നും, തങ്ങളിലേക്ക് ഇറങ്ങി വന്ന് തങ്ങളുടെ പ്രശ്നങ്ങളിൽ ക്രിയാത്മകമായി ഇടപെടുന്നവരെയാണ് തങ്ങൾക്കാവശ്യം എന്നും ദില്ലി ജനത ചൂൽ മുറുകെ പിടിക്കുക വഴി തെളിയിച്ചു കഴിഞ്ഞു.\nഅത് മനസ്സിലാക്കാനും അതിനനുസരിച്ച് പ്രവർത്തിക്കാനും തയ്യാറാവാതെ ഞൊടുക്ക് വിദ്യകൾ കൊണ്ട് കളി തുടരാനും കോൺഗ്രസ്സ് ശ്രമിച്ചാൽ നമുക്ക് ഒരു കഥ ഭാവിയിലെ കുരുന്നുകൾക്ക് പറഞ്ഞു കൊടുക്കാം - കോൺഗ്രസ്സ് എന്നൊരു പാർട്ടി ദിനോസറുകളെ പോലെ ഭൂമിയിൽ നിന്ന് അപ്രത്യക്ഷമായ കഥ.\nഇപ്പോൾ കോൺഗ്രസ്സുകാർക്ക് വിളിക്കാനുള്ള അവസാനത്തെ ആളാണ് പ്രിയങ്ക. ഇനി പ്രിയങ്കയും രാഹുലിന്റെ അവസ്ഥയിലേക്ക് വരുമ്പോൾ വിളിക്കാനായുള്ള ആൾക്ക് വേണ്ടിയുള്ള പണി പോലും രാഹുൽ ചെയ്തിട്ടില്ല എന്ന കാര്യം കോൺഗ്രസ്സ് ഓർക്കണം. അതുകൊണ്ട് തന്നെ പ്രിയങ്കയെ വിളിക്കുമ്പോൾ അവസാനത്തെ ആളെയാണ് വിളിക്കുന്നത് എന്ന ബോധത്തോടെ തന്നെ വിളിക്കണം.\n"കേജരിവാളിന്റെ സത്യപ്രതിജ്ഞ്യാ ചടങ്ങിൽ മോഡി പങ്കെടുക്കില്ല." - വാർത്ത.\nഅല്ലെങ്കിലും സ്വന്തം കാമുകിയുടെ കഴുത്തിൽ മറ്റൊരാൾ താലിചാർത്തുന്നത് കാണാനുള്ള ചങ്കുറപ്പ് എല്ലാവർക്കും ഉണ്ടാവില്ലല്ലോ !!\n"മോഡിയുടെ വിഗ്രഹം വെച്ച് മോഡിയുടെ പേരിൽ ക്ഷേത്രം." - വാർത്ത\n'നരേന്ദ്ര ദാമോദർ ദാസ് മോഡി' എന്നെഴുതിയ കോട്ട് വിഗ്രഹത്തിൽ സമർപ്പിക്കുന്നതാവും അവിടെ ഉദ്ദിഷ്ട കാര്യം നേടാനുള്ള പ്രധാന വഴിപാട് അല്ലേ ?\nമിസ്സ്ഡ് കാൾ അടിച്ചാൽ മോഡീശ്വരൻ ക്ഷേത്രത്തിൽ വഴിപാട് നടത്താനുള്ള സൗകര്യം ഏർപ്പെടുത്തിയിട്ടുണ്ട് എങ്കിൽ ഒന്നറിയിക്കണം.\nഗുജറാത്ത് കലാപത്തിൽ കൊല്ലപ്പെട്ടവർക്ക് നീതി കിട്ടാനായി പറ്റിയ കോട്ട് സമർപ്പണ വഴിപാടോ, ഫോട്ടോഷോപ്പ് പ്രദക്ഷിണമോ, ശൂലം കളിയോ ഉണ്ടെങ്കിൽ ഒന്ന് പരീക്ഷിച്ചു നോക്കാമല്ലൊ !!\nകോട്ടിൽ തീരാത്ത കോട്ടങ്ങൾ !\n"പാക്കിസ്ഥാൻ ക്രിക്കറ്റ് ടീമിന് മോഡി ആശംസകൾ അർപ്പിച്ചു." - വാർത്ത.\nഇന്ത്യയുടെ ആദ്യ മൽസരം തന്നെ പാക്കിസ്ഥാന് എതിരെ ആകുമ്പോൾ ഈ ആശംസ അർപ്പിക്കൽ ഇന്ത്യയോട് ചെയ്യുന്ന ദ്രോഹമല്ലേ ? ഭാരത മാതാവിനോട് മോഡിയുടെ സ്നേഹം കുറഞ്ഞതിന്റെ ലക്ഷണമല്ലേ ?\nമോഡിയുടെ രാജ്യസ്നേഹം വർദ്ധിപ്പിക്കുന്നതിനായി നമ്മുടെ രാജ്യസ്നേഹ വർദ്ധിനി സിനിമയായ കീർത്തി ചക്ര ഉടനെ മൂപ്പരെ കാണിപ്പിക്കൂ. രാജ്യസ്നേഹം വർദ്ധിച്ച് "പാക്കിസ്ഥാൻ ക്രിക്കറ്റ് ടീം തോറ്റ് പണ്ടാറമടങ്ങിപ്പോട്ടെ" എന്ന് മോഡീശ്വരൻ പറയുന്നത് വരെ ആവർത്തിച്ചാവർത്തിച്ച് കീർത്തി ചക്ര കാണിച്ച് കൊടുക്കൂ.\nമലപ്പുറത്തുകാർ പാക്കിസ്ഥാൻ ക്രിക്കറ്റ് ടീമിനെ ആശംസിച്ചാൽ അത് ദേശദ്രോഹം വിത്ത് തീവ്രവാദം !\nമോഡി പാക്കിസ്ഥാൻ ക്രിക്കറ്റ് ടീമിനെ ആശംസിച്ചാൽ അത് രാജ്യസ്നേഹം വിത്ത് നയതന്ത്രം !!\nഎന്റെ ഒരു സുഹൃത്ത് ഇന്നലെ ഒരു മെസേജ് അയച്ചു.\nഅതിന്റെ ഉള്ളടക്കം ഇതാണ് - മോഡിയുടെ കോട്ട്, പാക്കിസ്ഥാൻ ടീമിനു മോഡി നൽകിയ ആശംസ തുടങ്ങിയ വിഷയങ്ങളിൽ ഒക്കെ എന്തിനു പ്രതികരിക്കണം ? അതിനേക്കാൾ പ്രാധാന്യമുള്ള വിഷയങ്ങൾ നാട്ടിൽ ഇല്ലേ ? കേജരിവാൾ ജയിച്ചു എന്നത് നല്ല വിഷയമാണ്. അവർ നല്ല വല്ലതും ചെയ്താൽ നല്ല കാര്യം. എന്നാൽ കോൺഗ്രസ് തോറ്റു, ബി ജെ പി തോറ്റു എന്നൊക്കെ പറയുന്നത് എന്തിനാണ് ? അങ്ങിനെ പറഞ്ഞ് വെറുപ്പ് പരത്തുന്നത് എന്തിനാണ് ? എന്തിനു രാഷ്ട്രീയ പാർട്ടികളേ കുറിച്ച് ചിന്തിക്കണം ? ഇന്ത്യയെ കുറിച്ച് ചിന്തിച്ചാൽ പോരേ ? ബാംഗ്ലൂർ ഇന്റർസിറ്റി പാളം തെറ്റി. അതിനെന്ത് ചെയ്യാം തുടങ്ങിയ വിഷയങ്ങളിൽ എഴുതിക്കൂടേ ?\nഇതൊക്കെ വായിച്ചപ്പോൾ എന്റെ മനസ്സിൽ ഉയർന്ന സംശയം ഞാൻ നേരിട്ട് ചോദിച്ചു. - "മോഡിയെ വിമർശ്ശിക്കുന്നതാണോ ഇങ്ങടെ പ്രശ്നം ?" എന്ന്.\nഅതല്ല വിഷയം എന്ന് ചങ്ങാതി പറഞ്ഞു. കോൺഗ്രസ്, ആപ്പ് എന്നിവയേയും പറ്റി പറഞ്ഞല്ലോ എന്നും പറഞ്ഞു.\n"ഇന്ത്യയുടെ സെകുലാരിറ്റി കുറച്ച് കൂടുന്നുണ്ട്" എന്നും മൂപ്പർ പറഞ്ഞപ്പോൾ ഞാൻ ഒരു മന്ത്രി "ശ്രീരാമനെ അച്ചനായി കണക്കാക്കാത്തവർ ജാരസന്തതികൾ ആണ്' എന്ന് പറഞ്ഞതിനെ കുറിച്ച് ചോദിപ്പോൾ അത്തരം സ്റ്റുപിഡ് ആയ വിഷയങ്ങൾക്ക് ഒന്നും പാഴക്കാൻ സമയമില്ല എന്നും ചങ്ങാതി പറഞ്ഞു.\nഒടുവിൽ ഒരു "മേരെ ഭാരത് മഹാൻ" പ്രസ്ഥാവന നടത്തി സുഹൃത്ത് സലാം ചൊല്ലി. "മേരെ ഭാരത് മഹാൻ എന്നാൽ മേരെ ഭാരത് ക ഭരണകർത്താക്കൾ നഹി മഹാൻ" എന്ന് ഞമ്മളും സലാമടിച്ചു.\nസത്യത്തിൽ ഈ മോഡിയുടെ കോട്ടും, ബി ജെ പി, കോൺഗ്രസ് പരാജയവും ഒന്നും നമ്മൾ ചർച്ച ചെയ്യേണ്ട വിഷയം അല്ലേ ? ബി ജെ പി തോറ്റു, കോൺഗ്രസ് തോറ്റു എന്നൊക്കെ പറഞ്ഞാൽ വെറുപ്പ് പരത്തപ്പെടുമോ ?\nമോഡിയേയും മറ്റും വിമർശിച്ചാൽ നഷ്ടപ്പെടുന്നതാണോ നമ്മുടെ സെകുലർ മുഖം ? നമ്മൾ പ്രതികരിക്കേണ്ടത് ട്രയിൻ അപകടം പോലുള്ള വിഷയങ്ങളിൽ മാത്രമാണോ? ഇന്ത്യൻ സാഹചര്യത്തിൽ രാഷ്ട്രീയ പാർട്ടികളെ കുറിച്ച് ചിന്തിക്കേണ്ട ആവശ്യമില്ലേ ? നമ്മളും നമ്മുടെ കമന്റുകളിലും പോസ്റ്റുകളിലും നമ്മൾ 100% സെകുലർ ആണ് എന്ന് തെളിയിക്കാൻ എന്തൊക്കെ ചെയ്യണം ? ഇന്ത്യയുടെ സെകുലാരിറ്റി ആവശ്യത്തിലധികം കൂടിയോ ? ഇനി അത് കുറക്കാനായി നാം എന്തെങ്കിലും ചെയ്യേണ്ടതുണ്ടോ ?\nതല്ലൂ അമ്മാവാ, ചിലപ്പോൾ നന്നായാലോ ?\nകഴിഞ്ഞ ദിവസം വളാഞ്ചേരി ടൗണിൽ വെച്ച് ട്രാഫിക്ക് നിയന്ത്രിക്കുന്ന ഒരു പോലീസുകാരൻ ഒരു പോലീസ് ജീപ്പിലേക്ക് നോക്കി സല്യൂട്ട് അടിക്കുന്നത് കണ്ടു.\nഞാനും ആ ജീപ്പിലേക്ക് നോക്കി.\nഒരുത്തൻ മസിലും പെരുപ്പിച്ച് ഏയറും പിടിച്ച് മുൻ സീറ്റിൽ ഇരിക്കുന്നു. അയാൾ നടു റോഡിൽ വെയിലും കൊണ്ട് സല്യൂട്ടടിക്കുന്ന ആളെ "സല്യൂട്ടടിക്ക് ഒരു ഉഷാറ് പോരല്ലോ കോയാ" എന്ന മട്ടിൽ ഒന്ന് നോക്കുക മാത്രം ചെയ്തു. ഒരു പ്രത്യഭിവാദ്യമോ മറ്റോ ഇല്ലാതെ.\nഎന്നാൽ ആ സംഭവത്തിലെ പ്രധാന ഘടകം ആ പോലീസ് ജീപ്പിൽ ഉണ്ടായിരുന്ന ആരും യൂണിഫോമിൽ ആയിരുന്നില്ല എന്നതായിരുന്നു. യഥാർത്ഥത്തിൽ യൂണിഫോമിൽ അല്ലാത്ത മേലാളൻ പോലീസുകാരനെ കീഴാളൻ പോലീസ് സലൂട്ടേണ്ടതുണ്ടോ ?\nഅത് ശരിക്ക് നിയമത്തിൽ ഇല്ലാത്ത കാര്യമല്ലേ ? ഇനി ഇപ്പോൾ ഒരു സല്യൂട്ട് കൊടുത്തില്ല എങ്കിൽ മറ്റുവല്ല രീതിയിലും പണി കിട്ടും എന്ന ഭയമാവുമോ കീഴാളൻ പോലീസിനെക്കൊണ്ട് ഓട്ടോ മാറ്റിക്ക് സല്യൂട്ട് ചെയ്യിച്ചിട്ടുണ്ടാവുക ?\nഅതോ പോലീസ് ജീപ്പിനെ പോലീസുകാരൻ സല്യൂട്ട് ചെയ്യണം എന്ന നിയമം ഉണ്ടോ ?\nശരിക്കും ചിന്തിച്ചാൽ ഈ പോലീസുകാരുടെ സല്യൂട്ടടി കോപ്രായം തന്നെ ഒരു പോഴത്തമല്ലേ ?\nമറ്റൊരു വകുപ്പിലും ഇല്ലാത്ത ഈ പരസ്യ മേലാളൻ കീഴാളൻ പ്രകടന കോപ്രായം പോലീസിൽ നിന്നും എടുത്ത് കളയേണ്ട സമയം അതിക്രമിച്ചില്ലേ ?\nപണ്ട് ബ്രിട്ടീഷുകാർ ഭരിച്ചിരുന്നപ്പോൾ ഹെഡ്‌മാഷെ മറ്റു അധ്യാപകർ ഉടുമുണ്ട് പൊക്കിക്കാണിക്കുന്നത് ഒരു ചടങ്ങായി കൊണ്ട് വരാഞ്ഞത് എത്ര നന്നായി !\nഎങ്കിൽ ഇന്നും അത് തുടർന്നേന്നെ !!\nവയറിളക്കം മാറാൻ മുറിവൈദ്യന്റെ മരുന്ന് കഴിച്ച് വയറിളകിയിളകി കുടൽമാല വരെ പുറത്തു വന്ന അവസ്ഥയിലായി അമേരിക്കയുടെ തീവ്രവാദ വിരുദ്ധ യുദ്ധവും അനുബന്ധ കലാ പ രിപാടികളും.\nഅമേരിക്ക തീവ്രവാദ യുദ്ധം തുടങ്ങിയ ശേഷം ലോകത്ത് തീവ്രവാദം കൂടുകയാണോ കുറയുകയാണോ ചെയ്തിട്ടുള്ളത് എന്നൊന്ന് ചിന്തിക്കേണ്ടതല്ലേ ?\nആയുധ കച്ചവടം നന്നായി നടക്കുന്നുണ്ട്, ഗ്യാപ്പിൽ എണ്ണയും അടിച്ച് മാറ്റുന്നുണ്ട് പിന്നെ തീവ്രവാദം കൂടിയാലെന്താ കുറഞ്ഞാലെന്താ എന്ന അമേരിക്കൻ ലൈനിൽ ആണത്രേ മുറിവൈദ്യനും ചിന്തിക്കുന്നത് - "ഓന്റെ വയറിളകിയാലെന്താ, കൊടല് പൊറത്ത് ചാടിയാലെന്താ അയ്ന്റെ മരുന്നും ഓൻ മ്മടേക്കന്നെന്നെ മാങ്ങണ്ടേ?"\nരാഹുൽ എന്ന റൊമാന്റിക്ക് ഹീറോയെ ആക്ഷൻ ഹീറോയുടെ വേഷം കെട്ടിക്കാൻ ശ്രമിച്ചതാണ് കോൺഗ്രസ്സിന്റെ പരാജയ കാരണം.\nരാഹുലിൽ തീരാത്ത രാഹുകാലം !\nഅയാൾ കാണാപ്പാഠം എഴുതി പഠിക്കൽ തുടരുകയാണ് ...\nMrs = മിസ്സിസ്\nമോഹൻ ദാസ് കരംചന്ദ് ഗാന്ധി\nMrs = മിസ്സിസ്.....\nഇത് എഴുതിപ്പഠിച്ച കടലാസുകളും വൈകാതെ ലേലം ചെയ്യുന്നതാണ്. അതിനു മുൻപ് ലേല ആരാധകർ സണ്ണിലിയോണിന്റേയോ മറ്റു സിനിമാ താരങ്ങളുടേയോ അടിവസ്ത്ര ലേലത്തിൽ പങ്കെടുത്ത് കാശ് കോഞ്ഞാട്ടയാക്കരുത് എന്ന് പ്രത്യേകം അറിയിക്കുന്നു.\nഒന്നുകിൽ പിണറായി കാക്കാക്ക് ഉളിപ്പ് മാണം. അല്ലെങ്കിൽ അച്ചുതാനന്ദൻ കാക്കാക്ക് ഉളിപ്പ് മാണം. അതുമല്ലെങ്കിൽ ഈ രണ്ടെണ്ണത്തിനും ജയ് ബിളിക്കുന്നോർക്ക് ഉളിപ്പ് മാണം.\nഒന്നിനും ഉളിപ്പ് ഇല്ലാതായാൽ ഇതങ്ങനെ തുടരും. കേന്ദ്ര കമ്മറ്റി, പോളിറ്റ് ബ്യൂറോ, ഒലക്കേടെ മൂട്, ബദൽ രേഖ എന്നൊക്കെ പറഞ്ഞ് കറങ്ങി തിരിഞ്ഞങ്ങനെ കാലം കഴിയും.\nകേന്ദ്ര നേതാക്കളൊക്കെ ബല്യ തെരക്കിലാത്രേ !! ദില്ലീൽ മ്മക്ക് വോട്ട് ചെയ്ത ആ ആയിരത്തി ഇരുന്നൂറ്റി ചില്വാനം സുജായ്യ്യോൾക്ക് കട്ടൻ ചായീം പരിപ്പ് വടീം കൊട്ത്ത് തക്കരിക്കിണ തെരക്കില്. ഈ വംസ നാസം ബന്ന സിംഗ ബാലൻ കുരങ്ങനെ ഒക്കെ സംരഷിക്ക്ണ പോലെ ഇബറ്റകൾക്കും തീറ്റീം ബെള്ളോം കൊട്ത്ത് സംരഷിച്ചീലങ്കില് ഓറ്റങ്ങളും ഭൂ മോത്ത്ന്ന് കാണാണ്ടാകൂലേ !\n"കേന്ദ്ര പെട്രോളിയം മന്ത്രാലയത്തിന്റെ നിർണ്ണായക രേഖകൾ ചോരുന്നു." - വാർത്ത.\nമോഡ്യാക്ക വന്നതോടെ ഇന്ത്യക്ക് രണ്ടാം സ്വാതന്ത്രം ലഭിച്ചു എന്നലറിയിരുന്ന സംഘിസ്ഥാനികളൊന്നും ഇത് കേൾക്കുന്നുണ്ടാവില്ലല്ലോ അല്ലേ ?\nഇതാവുല്ലേ താമരോൾ പറയുന്ന രാഷ്യ സ്നേഹീടെ രാഷ്യ ഫരണം ?\nകണ്ടം ബെച്ചൊരു പാർട്ട്യാണ്\nതൊഴിലാളികളെ കുപ്പീലാക്ക്‌ണ മുതലാളികളുടെ പാർട്ട്യാണ്\nകഷ്ടത പെരുകിയ സാധു ജനങ്ങടെ പിരിവെട്ക്ക്‌ണ പാർട്ട്യാണ്\nപാർട്ടി ഭരിക്ക്‌ണ വൻ മൂട്ടേ മൂട്ടേ നീയിത് കേട്ടാട്ടേ\nപുകച്ചു കൊല്ലാൻ വന്നാൽ നിന്നെ ഡാങ്കേയാക്കും മൂശേട്ടാ\nപാവപ്പെട്ടോരുടെ പാർട്ട്യല്ലാ ഇത് ചാനൽ നടത്ത്‌ണ പാർട്ട്യാണ്\nറബ്ബിൻ കൽപ്പന കേട്ട് നടക്കാത്ത മാർക്കിസം മൂടിയ പാർട്ട്യാണ്\nവർഷം ഏറെയായ് പാർട്ടിക്കകത്തൊരു വാലൻ സെക്രട്ടറിയിരിക്കുന്നു\nവോട്ടും തിന്ന് ചിഹ്നവും തിന്ന് പാർട്ടിം കൂടി തിന്നട്ടെ\nഅപ്പം ലാൽ സലാമു....!\n"നമ്പൂരീ ഒരു വഴിപാട്."\n"ഒരു പൂമൂടലും ഒരു മുട്ടറക്കലും."\n"ആരുടെ പേരിലാ ?"\n"കൊടിയേരി ബാലകൃഷ്ണൻ ന്നാ പേര്"\n"ഏതാ നക്ഷത്രം ?"\n"അരിവാൾ ചുറ്റിക നക്ഷത്രം !"\n"ഏത് മുട്ടാ അറക്കേണ്ടത് ?"\n"ബുദ്ധിമുട്ട് തന്നെ ആയ്ക്കോട്ടെ."\n"വെടി വേണോ ?"\n"വെടി മൂപ്പരെ മോൻ വെച്ചോളും."\nസ്വന്തമായി വീട്ടിൽ പിടികിട്ടാപ്പുള്ളിയെ വരെ ഉണ്ടാക്കിയ കൊടിയേരി സഖാവ് പാർട്ടി സെക്രട്ടറിയായതിൽ വലിയ വെടി നാല് ചെറിയ വെടി രണ്ട്.\nഇന്നത്തെ പിണറായി - കൊടിയേരി ബന്ധത്തേക്കാൾ വലിയ ചക്കര - ഈച്ച ബന്ധമായിരുന്നു ഒരു കാലത്ത് പിണറായി - വി എസ്സ് ബന്ധം. എന്നാൽ വർഷം പതിനാറു കഴിഞ്ഞപ്പോഴേക്കും ആ ബന്ധം കീരി - പാമ്പ് ലെവലിൽ എത്തി.\nചക്രം കറങ്ങിക്കൊണ്ടേയിരിക്കുകയാണ്. കുറച്ചു കഴിയുമ്പോൾ കൊടിയേരി - പിണറായി ബന്ധവും കീരി - പാമ്പ് തലത്തിലേക്കോ, ബുഷ് - ലാദൻ തലത്തിലേക്കോ ഒക്കെ മാറ്റപ്പെടുന്നത് കാണാം, പാർട്ടിയുടെ വല്ല ഫോസിലുകളും അവശേഷിക്കുന്നുണ്ട് എങ്കിൽ !!\nചരിത്രം അങ്ങിനെയാണ്. പണി കൊടുക്കുന്നവന്ന് തിരിച്ച് പണി കൊടുക്കാൻ ഒരിക്കലും മടിക്കില്ല.\nഇന്നലെകളിൽ രാഘവ ഗൗരിയമ്മമാർ. ഇന്നുകളിൽ വി എസ്. നാളെകളിൽ പിണറായി...\nചരിത്രം അതിന്റെ കാവ്യനീതി തുടരുക തന്നെ ചെയ്യും.\nമദർ തെരെസ സമൂഹത്തിനു നൽകിയ നന്മകളുടെ പതിനായിരത്തിന്റെ ഒരംശമെങ്കിലും ഉള്ള ഒരു നന്മയെങ്കിലും തങ്ങൾ ചെയ്തതായി കാണിച്ച് സംഘികൾക്കോ മോഹൻ ഭാഗവതന്മാർക്കോ മുന്നോട്ട് വെക്കാനുണ്ടോ ?\nസംഘികൾ പള്ളി പൊളിച്ചും വർഗ്ഗീയ കലാപങ്ങൾ ഉണ്ടാക്കിയും ഹിന്ദുത്വം പ്രചരിപ്പിക്കാൻ നടന്ന സമയത്ത്, മദർ തെരേസ കുഷ്ഠ രോഗികളെ സംരക്ഷിച്ചും അവശരെ സഹായിച്ചും ക്രൈസ്തവത പ്രചരിപ്പിച്ചു എങ്കിൽ അതിൽ എന്ത് തെറ്റാണ് ഉള്ളത് ?\nതങ്ങൾ സമൂഹത്തിനു നന്മ ചെയ്യുകയുമില്ല, എന്നാൽ ചെയ്യുന്നവരെ ചൊറിയുകയും ചെയ്യും എന്ന ലൈൻ അല്ലേ സംഘീസ് ?\n"ഐ എസിന് ആയുധങ്ങളുമായി പോയ ബ്രിട്ടീഷ് വിമാനം ഇറാക്ക് പട്ടാളം വെടിവെച്ച് വീഴ്ത്തി." - വാര്‍ത്ത.\nഐ എസിനെ എന്തിനു സൃഷ്ടിച്ചു എന്നും ആരൊക്കെ അതിന്റെ പിന്നില് പ്രവര്‍ത്തിക്കുന്നു എന്നുമുള്ള വ്യക്തമായ സൂചനകള് തന്നെയാണ് ഇതില് നിന്നെല്ലാം ലഭിക്കുന്നത്.\nഐ എസിന് എന്തിനാണ് ബ്രിട്ടീഷ് വിമാനത്തില് ആയുധങ്ങള് കൊണ്ടു പോകുന്നത് ?\nഇസ്ലാമുമായി യാതൊരു ബന്ധവും ഇല്ലാത്ത പ്രവര്‍ത്തികള് ചെയ്ത് അത് ഇസ്ലാമിന്റെ തലയില് കെട്ടിവെച്ച് അത് വഴി ഇസ്ലാമിനേയും മുസ്ലിങ്ങളേയും ഭീകരരായി ചിത്രീകരിക്കാനും അതുവഴി മുതലെടുപ്പ് നടത്താനുമുള്ള മൊസാദ്, ഇസ്രായേല്, അമേരിക്ക, ബ്രിട്ടന് കൂട്ട് കക്ഷികളുടെ മുഖമൂടി തന്നെയാണ് അഴിഞ്ഞു വീണുകൊണ്ടിരിക്കുന്നത്.\nഇസ്ലാമിക വേഷം ധരിച്ച് അല്ലാഹു അക്ബറും, കുറച്ച് അറബി വാക്കുകളും ഉരുവിട്ട് ആളുകളെ കൊന്നു കൂട്ടുകയും, മേപ്പടിയായി മാധ്യമങ്ങള് ഉപയോഗിച്ച് പൊടിപ്പും തൊങ്ങലും വെച്ച വാര്‍ത്തകള് പടച്ചു വിടുകയും ചെയ്‌താല് ഈ അക്രമങ്ങള് എല്ലാം ഇസ്ലാമിന്റെ അക്കൌണ്ടില് വരവ് വെക്കാം എന്ന് ഇവര് കരുതുകയും ചെയ്യുന്നു. ഒരു പരിധിവരെ അവര് അതില് വിജയിക്കുകയും ചെയ്തു.\nഎന്നാല് ഇന്നല്ലെങ്കില് നാളെ സത്യത്തിന്റെ മുഖം മൂടുപടം പൂര്‍ണ്ണമായി നീക്കി പുറത്ത് വരിക തന്നെ ചെയ്യും.\nഇനിയും ഐ എസ് ഇസ്ലാമിന് വേണ്ടിയാണ് പ്രവര്‍ത്തിക്കുന്നത് എന്നും, ഇസ്ലാമിക സൃഷ്ടിയാണ് എന്നും വല്ലവരും വിശ്വസിക്കുന്നുണ്ട് എങ്കില് അവരെ പടു വിഡ്ഢികള് എന്ന് വിളിക്കാം.\nകുറേ ആളുകളെ കുറേ കാലത്തേക്ക് വിഡ്‌ഢികളാക്കാൻ കഴിയുമെങ്കിലും എല്ലാവരെയും എല്ലാ കാലത്തേക്കും വിഡ്‌ഢികളാക്കാൻ കഴിയില്ല.\nതീഗോളം വിഷയത്തില് പ്രമുഖരുടെ പ്രതികരണങ്ങള് :\n"എടോ തീഗോളമേ, നീ എന്താടോ കരുതിയത് ? രാത്രി എ കെ ജി സെന്‍ററിന്റെ മുകളില് വന്നാല് ഞങ്ങള് സഖാക്കള് പേടിക്കുമെന്ന് കരുതിയോടോ പരനാറീ ? എങ്കില് തനിക്ക് സി പി എമ്മിനെ കുറിച്ച് ഒരു ചുക്കും അറിയില്ല." - വിണറായി പിജയന്.\n"തീ ഗോളത്തില് മോഡി മോഡി എന്ന പേര് ഉണ്ടായതില് നിന്നും തന്റെ ചായക്കടയില് നിന്നും പണ്ട് എറിഞ്ഞ കൊള്ളി തിരികെ വന്നതാണ്. അന്ന് ചായകടയില് കത്തിച്ചിരുന്ന വിറകില് എല്ലാം എന്റെ പേര് എഴുതിവെച്ചിരുന്നല്ലോ." - ശൂലേന്ദ്ര മോഡി\n"തീഗോളം ബന്നതോന്നും ബല്യ ഇഷ്യൂ ആക്കണ്ട. അതിനെ പറ്റി മ്മള് മീറ്റിംഗ് കൂടും. അന്തിമ തീരുമാനം തങ്ങള് പറയും." - വല്യാലിക്കുട്ടി\n"തീഗോളം ആര് കൊണ്ടുവന്നതായാലും കര്‍ശന നടപടിയെടുക്കും. എന്നാല് നിരപരാധികളെ വേട്ടയാടാനും സമ്മതിക്കില്ല എന്നതിനാല് ഞാന് രാജിവെക്കില്ല. നിയമം നിയമത്തിന്റെ വഴിക്ക് തന്നെ പോകും." - ചമ്മന് ഊണ്ടി.\n"വളരെ കഷ്ടവും സ്പ്ഷ്ടവുമായ അവസ്ഥയാണ് തീ... ഗോ.. ളം... വന്നതിലൂടെ ഉണ്ടായത്. യു ഡി എഫ് സര്‍ക്കാരിന്റെ അഴിമതി ഭരണമാണ് ഇത് വരാനുണ്ടായ സാഹചര്യം ഉണ്ടായത്. തീ ഗോളത്തിന് ലാവലിന് കേസുമായോ, ടി പി വധവുമായോ വല്ല ബന്ധവും ഉണ്ടോ എന്ന് സി ബി ഐ യെക്കൊണ്ട് അന്യേഷിപ്പിക്കണം. മുഖ്യമന്ത്രി രാജി വെക്കണം." - വി.എസ്.അവസരാനന്ദന്.\n"തീ ഗോളത്തിനെതിരെ നാളെ സെക്രട്ടറിയേറ്റ് രാപകല് വളയല് സമരവും ഹര്‍ത്താലും നടത്തണം." - കോടിയേരി ബല്യകൃഷ്ണന്.\n"തീ ഗോളത്തിന്റെ ഒരു കഷ്ണം മര്‍ക്കസില് വീണിട്ടുണ്ട്. അതിട്ടു വെള്ളം കുടിക്കുന്നത് പുണ്യമാണ്. നാളെ മുതല് തീഗോള വെള്ളം മര്‍ക്കസില് വിതരണം ചെയ്യുന്നതാണ്." - അന്തപുരം ഉസ്താദ്\n"തീ ഗോളത്തിന്റെ പുതിയ ക്ലിപ്പ് ഉടന് പുറത്തിറങ്ങുന്നതാണ്." - സുരിതാ നായര്\n"ശൂന്യാകാശ തിരഞ്ഞെടുപ്പില് എന് എസ് എസ്സിന്റെ പിന്തുണ ആവശ്യപ്പെട്ട് ചര്‍ച്ച നടത്താനായി എന് എസ് എസ് ആസ്ഥാനത്ത് വന്നതാണ് തീഗോളം." - ജി.കുസുമാരന് നായര്.\nആം ആദ്മി പാർട്ടി.\nമറ്റു പല പാർട്ടികളെക്കൊണ്ടും 'ഞങ്ങളാണ് ആം ആദ്മി' എന്ന് പറയിപ്പിക്കുന്ന സാഹചര്യം ഉണ്ടാക്കിയ പാർട്ടി !\nദില്ലിയിൽ ചരിത്രം സൃഷ്ടിച്ച് അധികാരം നേടുകയും, തങ്ങളുടെ പ്രകടന പത്രികയിലെ വാഗ്ദാനങ്ങൾ ഒന്നൊന്നായി നടപ്പിലാക്കുകയും ചെയ്യുമ്പോൾ മറ്റു പാർട്ടികളെ പിന്തുണക്കുകയും അവരുടെ വ്യക്താക്കളാവുകയും ചെയ്യുന്നവർ മറുപടി പറയേണ്ട ചില കാര്യങ്ങൾ ഉണ്ട്.\n01. നിങ്ങൾ ഇപ്പോൾ വിശ്വസിക്കുന്ന പാർട്ടി ചെയ്ത എല്ലാ കാര്യങ്ങളോടും നിങ്ങൾ പൂർണ്ണമായി യോജിക്കുന്നുണ്ടോ ?\n02. ആം ആദ്മി പാർട്ടിയുടെ പ്രവർത്തങ്ങളിൽ നിങ്ങൾക്ക് വിയോജിപ്പ് ഉണ്ടോ ? ഉണ്ടെങ്കിൽ ആ വിയോജിപ്പുകൾ ഏതൊക്കെ വിഷയത്തിലും സംഭവങ്ങളിലും ആണ് എന്ന് അക്കമിട്ട് പറയുമോ ?\n03. ആം ആദ്മി എന്ന പാർട്ടിയേക്കാൾ നിങ്ങളുടെ പാർട്ടിക്ക് മേന്മകൾ ഉണ്ടെങ്കിൽ എന്തൊക്കെയാണ് ആ മേന്മകൾ ? അക്കമിട്ട് പറയുമോ ?\n04. ആം ആദ്മി പാർട്ടിയിലേക്ക് കടന്നു വരുന്നതിൽ നിന്ന് നിങ്ങളെ തടഞ്ഞു നിർത്തുന്ന ഘടകങ്ങൾ എന്തൊക്കെയാണ് ?\nനിങ്ങളുടെ മറുപടികൾ സത്യസന്ധവും, സ്വന്തം മനസാക്ഷിയെ വഞ്ചിക്കാത്തതും ആവട്ടെ !\nസി പി എമ്മുകാരൻ കൊല്ലപ്പെടുമ്പോൾ സി പി എമ്മുകാർ പ്രതികരിക്കുന്ന അതേ രീതിയിൽ സി പി എം കൊല്ലുമ്പോഴും സി പി എമ്മുകാർ പ്രതികരിക്കാത്തത് എന്ത് കൊണ്ടാണ് എന്ന് സി പി എമ്മുകാർ ചിന്തിക്കുന്നത് നന്നായിരിക്കും.\nഇതേ മെത്തേഡിൽ ആർ എസ് എസ് ആയാലും ഇനി മറ്റേത് കക്ഷികൾ ആണെങ്കിലും ആത്മവിശകലനം നടത്തുന്നത് നന്നായിരിക്കും.\nഅക്രമം നടത്താതെ തങ്ങളുടെ രാഷ്ട്രീയം പ്രചരിപ്പിക്കാനുള്ള നട്ടെല്ല് നിങ്ങൾക്കൊന്നും ഇല്ലേ അക്രമികളേ ?\nകൊല്ലുന്നതും അക്രമം ഉണ്ടാക്കുന്നതും ആർ എസ് എസ് ആയാലും സി പി എം ആയാലും ഇനി മറ്റാരായാലും അത് നപുംസകത്വവും സമൂഹം തള്ളി പറയേണ്ടതും തന്നെയാണ്.\nനേതാക്കൾക്ക് വേണ്ടി തല്ലാനും കൊല്ലാനും നടക്കുന്ന നാറികളേ നിങ്ങൾക്ക് കാലം കരുതിവെച്ചിട്ടുണ്ടായിരിക്കുക മോശമായ അന്ത്യം തന്നെയായിരിക്കും.\n"ഖാൻമാരുടെ സിനിമകൾ ഹിന്ദുക്കൾ ബഹിഷ്കരിക്കണം" - സ്വാധ്വി പ്രാചി.\nഇസ്ലാമിക രാഷ്ട്രങ്ങളിലെ ജോലിയും, അവിടെനിന്ന് വരുന്ന പെട്രോളും കൂടി ബഹിഷ്കരിക്കണം എന്ന് പറയാനുള്ള ചങ്കൂറ്റവും നട്ടെല്ലും ഉണ്ടോ പ്രാചി സംഘിച്ചീ ??\nആം ആദ്മിയുടെ ഡൽഹി വിജയത്തിനു പിന്നിലും കാന്തപുരം മൊല്ലാക്കയാണ് എന്ന് അലക്കുന്ന ഹുസൈൻ രണ്ടത്താണിയോട് ഒരു തംസയം...\nഈ എ പി മൊല്ലാക്ക പിന്നിൽ ഉണ്ടായിട്ടും എന്തേ നിങ്ങൾ പൊന്നാനിയിൽ മൽസരിച്ചപ്പോൾ എട്ടു നിലയിൽ ഫൊട്ടിയത് ?\nഅന്ന് വൊട്ടെണ്ണി തീർന്നപ്പോൾ ഇളകിയ പിരി ഇതുവരെ മുറുക്കിയില്ലേ ?\nഎ എ പി യിൽ ഉള്ള എ പി യുടെ പൂർണ്ണ രൂപം "ആലുങ്ങാ പൊയിൽ" എന്നല്ല കോയാ, ആദ്മി പാർട്ടി എന്നാണ്.\nപോത്തുകളുടെ ഇറച്ചി തിന്നാത്ത പോത്തുകൾ മഹാരാഷ്ട്രയിൽ പോത്തിറച്ചി നിരോധിച്ചത്രേ !!\nഅല്ലെങ്കിലും ആ പോത്തുകൾക്ക് തിന്നാൻ ഇഷ്ടം മനുഷ്യന്റെ ഇറച്ചിയാണല്ലോ !!\nഅപ്പൊ പിന്നെ പോത്തിറച്ചി മനുഷ്യർ തിന്നുന്നത് ആ പോത്തുകൾക്ക് സഹിക്കുന്നുണ്ടാവില്ല.\nവർഗ്ഗ സ്നേഹം എന്ന് പറഞ്ഞാൽ ഇതാണ് മക്കളേ !!\nഇനി കുറച്ചു കഴിഞ്ഞാൽ മത്തി വല്യച്ചന്റെ സുനാപ്ലിയാണ്, കല്ലുമ്മക്കായ അമ്മായിടെ മോളെ ഗുൽബോളിയാണ്, കോഴി അനിയത്തീടെ നാത്തൂനാണ്, ആട് ചിറ്റപ്പന്റെ മോനാണ്, കാട ചിറ്റമാതാവിന്റെ സഹോദരീ പുത്രിയാണ്, എന്നൊക്കെ പറഞ്ഞു വരുന്ന സംഘി പോത്തുകളെ കാണാം !\nപോത്ത് നിരോധനവുമായി ബന്ധപ്പെട്ട് ചിലർ വളരെ ബുദ്ധിപരവും യുക്തിസഹവും എന്ന രീതിയിൽ പ്രചരിപ്പിക്കുന്ന പോസ്റ്റാണ് അടുത്ത പാരഗ്രാഫിൽ കൊടുക്കുന്നത്.\nപശുവിന്റെ പാൽ കുടിക്കാമെങ്കിൽ പിന്നെ പശുവിനെ തിന്നുന്നതിൽ എന്താണ് പ്രശ്നം എന്ന് ചോദിച്ച ഒരാളോട് ഏതോ ഒരു മഹാൻ ചോദിച്ചത്രേ - "നീ അമ്മയുടെ പാല് കുടിക്കാറുണ്ട് എന്ന് കരുതി അമ്മയെ കൊന്ന് തിന്നുമോ ?" എന്ന്.\nഇത് വായിച്ചാൽ ഒറ്റ നോട്ടത്തിൽ ശരിയാണ് എന്ന് തോന്നും. എന്നാൽ നമുക്ക് ഇതൊന്ന് വിശകലിച്ചു നോക്കാം.\nഅമ്മയുടെ പാൽ നമ്മൾ കുടിക്കുന്നു എന്ന് കരുതി നമ്മൾ അമ്മയെ തിന്നാറില്ല. ശരിയാണത്.\nഎന്നാൽ നമ്മുടെ അമ്മയുടെ പാലിൽ നമുക്കുള്ള അവകാശം പശുവിന്റെ പാലിൽ നമുക്ക് ഉണ്ടോ ? പശുവിന്റെ കുട്ടിക്ക് കുടിക്കാനുള്ള പാൽ പശുവിൽ നിന്ന് നാം തട്ടിയെടുക്കുന്നതിൽ കുഴപ്പമില്ല എന്നും എന്നാൽ പശുവിനെ തിന്നുന്നത് കുഴപ്പമാണ് എന്നും വാദിക്കുന്നതിൽ വിഡ്ഢിത്തം ഇല്ലേ ?\nപശുക്കുട്ടി തനിക്ക് പാൽ തരുന്ന തള്ള പശുവിനെ കൊന്ന് തിന്നുന്നതുമായി ബന്ധപ്പെട്ടല്ലേ നാം അമ്മയുടെ പാൽകുടിക്കുന്നതും കൊന്ന് തിന്നുന്നതുമായ ഉദാഹരണം ബന്ധിപ്പിക്കുന്നതിൽ അർത്ഥം ഉള്ളൂ ??\nപിന്നെ ഇനി പശുവിന്റെ ഭക്ഷിക്കാനായി അറുക്കുമ്പോൾ അതിന്റെ ജീവൻ നഷ്ടപ്പെടുന്നു എന്നതാണ് വിഷയം എങ്കിൽ നാം ചിന്തിക്കേണ്ട മറ്റൊരു വസ്തുതയുണ്ട്.\nസസ്യങ്ങൾക്ക് ജീവൻ ഉണ്ട് എന്നത് എല്ലാവർക്കും അറിയുന്ന കാര്യമല്ലേ ? എന്നാൽ അവക് ഒച്ച വെക്കാൻ വായയോ ഓടി പോകാൻ കാലുകളോ ഇല്ല.\nഅതായത് പശുവുമായി താരതമ്യം ചെയ്ത് നോക്കുമ്പോൾ എറ്റവും ചുരുങ്ങിയത് വായ, കാലുകൾ എന്നീ അവയവങ്ങൾ ഇല്ലാത്ത വികലാംഗരാണ് സസ്യങ്ങൾ. അപ്പോൾ ഒരു വികലാംഗനെ കൊല്ലുന്നതും ചട്ടിയിൽ മുളക് പൊടിയും മറ്റും ഇട്ട് പാകം ചെയ്യുന്നതും പാപമല്ലേ ?\nഎന്തായാലും വായയും കാലും ഉള്ളവരെ സംരക്ഷിക്കുന്നതിനേക്കാൾ മുൻഗണന നമ്മൾ വായയും കാലുകളും ഇല്ലാത്തവർക്കും അംഗവൈകല്യം ഉള്ളവർക്കുമല്ലേ നൽകേണ്ടത് ?\nഅതിനാൽ പശുവിനെ അറുക്കുന്നതിൽ സഹതാപം തോന്നുന്നവർ ആദ്യം വികലാംഗരായ സസ്യങ്ങളെ കൊന്നു തിന്നുന്നത് നിർത്തി അത്തരം ഹീനകൃത്യങ്ങൾക്ക് എതിരെ പ്രതികരിക്കാൻ തയ്യാറാവുമല്ലോ ??\n"മലബാറിൽ സ്കൂളുകളിൽ റംസാൻ പ്രമാണിച്ച് ഉച്ചക്കഞ്ഞി നിർത്തി." - പല സംഘികളും പ്രചരിപ്പിക്കുന്ന ഒരു വാർത്തയാണ് ഇത്.\nഎന്നാൽ ഏത് സ്കൂളിൽ ആണോ ഉച്ചക്കഞ്ഞി നിർത്തിയത് എന്ന് ഇവർ വ്യക്തമാക്കുന്നില്ല.\nഈ വാർത്ത സത്യമാണ് എങ്കിൽ അങ്ങിനെ റംസാനിൽ ഉച്ചക്കഞ്ഞി നിർത്തി, നോമ്പില്ലാത്ത മറ്റു മതസ്ഥരായ കുട്ടികളെ പട്ടിണിക്ക് ഇടുന്നതിനെതിരെ പ്രതികരിക്കാനും അതിനെതിരെ സമരം ചെയ്യാനും ഞാൻ ഉണ്ടായിരിക്കും. എന്നെ പോലെ മറ്റു പലരും അതിനായി മുന്നോട്ട് വരും എന്നും എനിക്ക് ഉറപ്പാണ്.\nഅതുകൊണ്ട് ഏതൊക്കെ സ്കൂളുകളിൽ ആണ് ഇങ്ങിനെ ഉച്ചക്കഞ്ഞി നിർത്തി മറ്റു കുട്ടികളെ പട്ടിണിക്ക് ഇടുന്നത് എന്ന് ഈ വാർത്തയുമായി നടക്കുന്നവരോട് വ്യക്തമാക്കാൻ അഭ്യർത്ഥിക്കുന്നു. അത്തരം സ്കൂളുകളുടെ കൃത്യമായ വിലാസവും ഫോൺ നമ്പറും ഈ വാർത്തയുമായി നടക്കുന്നവർ വേഗം നൽകുക.\nഇങ്ങോട്ട് തല്ലാൻ വന്നവൻ പോലും വെശക്കുന്നുണ്ട് എന്ന് പറഞ്ഞാൽ ഓന് വയറ് നിറച്ച് തിന്നാൻ വാങ്ങിക്കൊടുത്ത ശേഷമേ മലബാറുകാർ തിരിച്ചു തല്ലുന്നതിനെ കുറിച്ച് പോലും ചിന്തിക്കാറുള്ളൂ !\nകാശ്മീരിൽ കൂട്ടുമുന്നണിയുണ്ടാക്കി ഭരിച്ച് ഭീകരരെ ഒരോരുത്തരെ പുറത്ത് വിടാൻ കൂട്ടുനിൽക്കുന്ന രാജ്യസ്നേഹത്തിന്റെ മൊത്ത വിതരണക്കാരെന്ന് സ്വയം അവകാശപ്പെടുന്ന സംഘികളും മൂടു താങ്ങികളും "രാജ്യ സ്നേഹം" എന്ന പദം ഉച്ചരിച്ച് ആ പദത്തിന്റെ മഹത്വം കളയരുത് എന്ന് വിനീതമായി അഭ്യർത്ഥിക്കുന്നു.\nരാജ്യത്തെ സംരക്ഷിക്കാനറിയാത്തവർക്ക് പോത്ത് സംരക്ഷണ മുദ്രാവാക്യവും മുഴക്കി സ്വയം ഹർഷപുളകിത ലോലാപ്പികളാവുക തന്നെയാണ് സൗകര്യപ്രദം !\nഗോമാതാവിനെ അറുക്കുന്നത് നിരോധിച്ച സാഹചര്യത്തിൽ ഭൂമി ദേവിയുടെ ശരീരത്തിൽ അപ്പിയിടുന്നതും, സെപ്റ്റിക്ക് ടാങ്ക് ഉണ്ടാക്കുന്നതും നിരോധിക്കേണ്ടതല്ലേ?\nഅതുപോലെ കിണറുകളും കെട്ടിടങ്ങളും മറ്റും ഉണ്ടാക്കാനായി ഭൂമി ദേവിയുടെ ശരീരത്തിൽ കുഴികൾ കുഴിക്കുന്നതും നിരോധിക്കേണ്ടതല്ലേ ?\nഭൂമി ദേവിയുടെ ശരീരത്തിൽ ചവിട്ടി നടക്കുന്നതും, വണ്ടികൾ കയറ്റുന്നതും നിരോധിക്കേണ്ടേ ?\nഗോമാതാവിനുള്ള പരിഗണനയെങ്കിലും ഗോമാതാവ് പോലും നടക്കുന്ന ഭൂമി ദേവിക്ക് നൽകാതിരിക്കുന്നത് ശരിയാണോ മക്കളേ ?\nഅല്ല. ഇടക്ക് ഇങ്ങിനെ വല്ല കുണ്ടാമണ്ടിയും ഉണ്ടായില്ലെങ്കില് വാര്‍ത്താ ചാനലുകള് എങ്ങിനെ പിടിച്ചു നില്‍ക്കും അല്ലേ ?\nഒന്ന് ചീഞ്ഞാലെ മറ്റൊന്നിന്ന് വളമാകൂ !!\nവിചാരിച്ചത് നടക്കാതെ വരുമ്പോൾ അരിശം മൂത്ത് സ്പീക്കറുടെ കസേര വരെ എടുത്ത് എറിയുന്നതിനെ ജനാധിപത്യം എന്നല്ല വിളിക്കേണ്ടത്. ചെറ്റത്തരം എന്നും പോക്രിത്തരം എന്നുമാണതിനെ വിശേഷിപ്പിക്കേണ്ടത്.\nബജറ്റ് അവതരിപ്പിച്ച രീതിയിൽ നിയമപരമായ പാളിച്ചകൾ ഉണ്ടെങ്കിൽ അതിനെ കോടതിയിലാണ് നേരിടേണ്ടത്. അല്ലാതെ പേപ്പട്ടികളെ പോലെ കണ്ണിൽ കണ്ടെതെല്ലാം കടിച്ച് നശിപ്പിക്കാൻ ചെല്ലുന്ന ശൈലിയല്ല ജനപ്രതിനിധികൾ സ്വീകരിക്കേണ്ടത്.\nനിയമസഭാ സ്പീക്കറുടെ ചെയർ പോലും കേരളത്തിന്റെ പൊതു സ്വത്താണ്. കേരളത്തിന്റെ പൊതു മുതൽ നശിപ്പിക്കുന്നതാണോ ജനപ്രതിനിധികൾ ചെയ്യേണ്ട കർമ്മം ?\nപാർട്ടി ഓഫീസല്ല നിയമസഭ !!\najith Wednesday, June 10, 2015\nപോയിന്റ് റ്റു പോയിന്റ് എല്ലാം സൂപ്പര്\nPalak Kumari Tuesday, December 29, 2015\nSuperb piece of writting.. thanks for share it..\nAlina Kallis Thursday, April 14, 2016


അയര്‍ലന്റിലെ ക്ലൊന്റാര്‍ഫില് 1847-ല് ജനനം. ട്രിനിറ്റി കോളേജില്‍നിന്നും ഗണിതശാസ്ത്രത്തില് ബിരുദം നേടി. പത്തു വര്‍ഷം ഐറിഷ് സിവില് സര്‍വീസില് സേവനമനുഷ്ഠിച്ച അദ്ദേഹം പിന്നീട് നാടക നിരൂപണത്തിലേക്കു ശ്രദ്ധ തിരിക്കുകയും ലണ്ടനിലെ ലൈസിയം തിയ്യറ്ററിന്റെ മാനേജരാവുകയും ചെയ്തു. കൃതികള്: ദി സ്‌നേക്‌സ് പാസ്, ഡ്രാക്കുള, ദി ലേഡി ഓഫ് ദി ഷ്രൗഡ്, ദി ലെയര് ഓഫ് ദി വൈറ്റ് വോം. 1912ല് അന്തരിച്ചു.


Pixelbluelines: മണ്ണില് വിണ്ണില് മനസ്സിലാകെ വര്‍ണ്ണങ്ങള്\nമോഹന്‍ലാലിന്റെ ആദ്യ ചിത്രമായ ‘തിരനോട്ട’ത്തില് (1978) യേശുദാസ് പാടിയ ഗാനം.\nഈ ഗാനം ഒരു വര്‍ഷം മുന്‍പാണ് എന്റെ കയ്യില് വന്നു പെട്ടത്, വിശദവിവരങ്ങള് ഒന്നുമില്ലാതെ.....\nസംഗീതശൈലികൊണ്ട് ദേവരാജന് മാസ്റ്ററുടെ ഗാനമായിരിക്കുമെന്നാണ് ഞാന് വിചാരിച്ചത്.\nഈ ഗാനം ഏതെന്ന് തിരിച്ചറിയാന് കഴിഞ്ഞത് അഞ്ചാറുമാസം മുമ്പ് ‘ഐഡിയാ സ്റ്റാര് സിങര്’ കണ്ടപ്പോഴാണ്.\nആദിവസത്തെ ‘രാഗഭാവം‘ എന്ന സെഗ്മെന്റില് എനിക്കു വേണ്ട വിവരം ഉണ്ടായിരുന്നു. ‘യമുനാ കല്യാണി’ രാഗത്തെക്കുറിച്ച് വിശദീകരിക്കുമ്പോള് എം ജി ശ്രീകുമാര് പറഞ്ഞു: “നമുക്കെല്ലാം പ്രിയപ്പെട്ട മോഹന്‍ലാല് ആദ്യമായി അഭിനയിച്ച തിരനോട്ടം എന്ന ചിത്രത്തില് ഈ രാഗത്തില് എന്റെ ജ്യേഷ്ഠന് സംഗീതം നല്‍കിയ മനോഹരമായ ഒരു ഗാനമുണ്ട്’.\n‘മണ്ണില് വിണ്ണില് മനസ്സിലാകെ വര്‍ണ്ണങ്ങള് വര്‍ണ്ണങ്ങള്...’\nഈ ചിത്രത്തിന്റെ റെക്കോഡ് ഇറങ്ങിയിട്ടില്ല. പ്രിന്റുകള് ലഭ്യമല്ല എന്നും ശ്രീകുമാര് പറഞ്ഞു.\nഎന്റെ മനസ്സിലും വര്‍ണ്ണങ്ങള് നിറഞ്ഞു. ഒരു ഗാനാന്വേഷണം കൂടി പൂര്‍ത്തിയായി.\nനന്ദി എം ജി ശ്രീകുമാര്.\nയേശുദാസ് മനോഹരമായി ആലപിച്ച ഗാനം.\nഈ ഗാനത്തില് ഒ എന് വിയുടെ സര്‍ഗ്ഗവൈഭവത്തിന്റെ വര്‍ണ്ണശോഭ ഉണ്ട്. മനോഹരം മാത്രമല്ല, അചുംബിതമായ കാവ്യ കല്‍പ്പനകളാണ് ഈ ഗാനത്തിലുള്ളത്. പൂവും കിളിയും ഒന്നുമില്ലാത്ത ഈ ഗാനത്തില് ഉപയോഗിച്ച കല്‍പ്പനകള് എല്ലാം ചിത്രം, ചിത്രകാരന് എന്നിവയുമായി ബന്ധപ്പെട്ടിരിക്കുന്നു.\nഇത്രവര്‍ണ്ണങ്ങള് ആരുടെ ഹൃദയത്തിന്\nഇത്രസൌന്ദര്യം ഏതു ഹിരണ്മയ\nപാത്രത്തില് നിന്നെടുത്തു- അക്ഷയ\nചിത്രകാരാ പറയൂ പറയൂ പറയൂ!\nതുടര്‍ന്നുള്ള വരികളില് ചിത്രകാരനെത്തേടിവന്നെത്തിയ നീലനേത്ര ശലഭങ്ങളേയും, സര്‍ഗ്ഗ ഭാവനയ്ക്കാടാന് ചൈത്രം നിവര്‍ത്തിയിട്ട രത്നശ്രീകംബളവും നമ്മള് കാണുന്നു. ദൃശ്യമായ സംഗീതം കേള്‍ക്കുന്നു.\nഒ എന് വിയുടെ മികച്ച ഗാനങ്ങളില് ഒന്നാണിത്. എം ജി രാധാകൃഷ്ണന്റെയും മികച്ച ഗാനങ്ങളില് ഒന്ന്.\n‘തിരനോട്ടത്തിലേക്ക് ഒരു തിരനോട്ടം’\nമഞ്ഞില് വിരിഞ്ഞ പൂക്കള്‍ക്കും രണ്ടുകൊല്ലം മുന്‍പ് തിരനോട്ടം എന്ന ചിത്രത്തില് ആയിരുന്നു മോഹന്‍ലാല് ആദ്യം അഭിനയിച്ചത്. സിനിമാ മോഹം മൂത്ത ഒരു കൂട്ടംസുഹൃത്തുക്കള് - മോഹന്‍ലാല്, അശോക് കുമാര്, പ്രിയദര്‍ശന്, എസ് കുമാര്, കൃഷ്ണകുമാര് (കിരീടം ഉണ്ണി), സുരേഷ് കുമാര് എന്നിവരുടെ ഒരു കൂട്ടു സംരംഭം ആയിരുന്നു അത്.\nപാച്ചല്ലൂര് ശശി എന്ന ഒരാള് ആണ് നിര്‍മ്മാതാവ്. മൃത്യുഞ്ജയ ഫിലിംസ് എന്ന ബാനര്.\nഅവിടുന്നും ഇവിടുന്നും പണം സ്വരൂപിച്ചു നിര്‍മ്മിച്ച സിനിമ. സംവിധാനം അശോക് കുമാര്, (തേനും വയമ്പും സംവിധാനം ചെയ്ത ആള്) സിനിമ എല്ലാ തീയറ്ററിലും എത്തിയില്ല. കൊല്ലത്തെ ഒരു തീയറ്ററില് മൂന്നു ദിവസം പ്രദര്‍ശിപ്പിച്ചു. മൂന്നാമത്തെ ദിവസം ആ സിനിമയ്ക്ക് എന്നെന്നേക്ക്കുമായി തിരശ്ശീല വീണു.\nഅവിടെ തീരേണ്ടതായിരുന്നു ആ സുഹൃത്തുക്കളുടെ സിനിമാ ജീവിതം. പക്ഷേ ദൈവം അവര്‍ക്കെല്ലാം വലിയ ചില റോളുകള് കരുതിവെച്ചിരുന്നു. മോഹന്‍ലാല് (അഭിനേതാവ്) , അശോക് കുമാര് (സംവിധായകന്), പ്രിയദര്‍ശന് ( സംവിധായകന്) എസ് കുമാര് ( കാമറാമാന്) കിരീടം ഉണ്ണി (നിര്‍മ്മാതാവ്), സുരേഷ് കുമാര് ( നിര്‍മ്മാതാ‍വ്) എന്നിങ്ങനെ.\nഞാന് ഈ സിനിമ കണ്ടിട്ടുണ്ട്. പത്തു പതിമൂന്നു വര്‍ഷം മുന്‍പ് ഏഷ്യാനെറ്റില് നിന്ന്. ഏഷ്യാനെറ്റ് പാതിരാച്ചിത്രങ്ങള് കാണിക്കുന്ന കാലത്ത്. അങ്ങനെ ചില രംഗങ്ങളുണ്ടായിരുന്നു ഈ സിനിമയില്. പക്ഷേ പാട്ടൊന്നും ഓര്‍ത്തില്ല.\nഅക്കാലത്തെ പ്രമുഖ നടനായ രവികുമാര് ആയിരുന്നു ഒരു പ്രധാന വേഷത്തില്. ഈ ചിത്രവുമായി ബന്ധപ്പെട്ട വിവരങ്ങളിലൊന്നും രവികുമാറിന്റെ പേര് ഇപ്പോള് കാണാനില്ല.അക്കാലത്തെ ഒരു രണ്ടാം നിര നായികയായ രേണുചന്ദ്ര ആണ് ഈ ചിത്രത്തിലെ നായിക. ഗോപകുമാര് എന്ന മറ്റൊരു നടനുമുണ്ട് ഒരു ചിത്രകാരന്റെ പ്രധാനവേഷത്തില്. ഗോപകുമാറും രേണുചന്ദ്രയുമാണ് ഈ ഗാനരംഗത്ത്.\nഈ ഗാനരംഗം യുറ്റ്യൂബില് നിന്നും കാണാം.\nമോഹന്‍ലാലിന്റെ അഭിനയ ജീവിതത്തിന്റെ 25ആം വര്‍ഷം 2003 ല് ആഘോഷിച്ചപ്പോള് ആ പരിപാടിയുടെ പേര് ‘തിരനോട്ടം’ എന്നായിരുന്നു. ആ പരിപാടിയില് രേണുചന്ദ്രയും പങ്കെടുത്തു.\nസെപ്റ്റംബര് 14 നു തിരുവനന്തപുരത്ത് നടന്ന വലിയ പരിപാടിയില് തിരനോട്ടത്തിലെ രംഗങ്ങള് മോഹന്‍ലാല് വീണ്ടും അഭിനയിച്ചു, രേണുചന്ദ്രയോടൊപ്പം.\nഅതിനു മുന്‍പ് പഴയ ടീമിന്റെ മുന്നില് മുടവന്മുകളിലെ തന്റെ വീട്ടിനടുത്ത കേശവദേവ് റോഡില് സൈക്കിള് ചവിട്ടി പോകുന്ന ആദ്യരംഗം മോഹന്‍ലാല് വീണ്ടും അഭിനയിച്ചു.\nരവികുമാറിന്റെ വീട്ടിലെ ബനിയനും ലുങ്കിയും ധരിച്ച കുട്ടപ്പന് എന്ന വേലക്കാരനായി അഭിനയിച്ച ആള് പിന്നെ മലയാള സിനിമാ ചരിത്രത്തിലെ ഏറ്റവും വിലപിടിപ്പുള്ള താരം ആകുമെന്ന് ആരും ചിന്തിച്ചിട്ടുണ്ടാവില്ല, (മോഹന്‍ലാല് പോലും).\nആ അഭിനയപ്രതിഭയ്ക്കു നമോവാകം!\nമണ്ണില് വിണ്ണില് മനസ്സിലാകെ വര്‍ണ്ണങ്ങള് ... വര്‍ണ്ണങ്ങള് ....\nഅരുണ പീത രജതരാഗ ഹരിത ശ്യാമങ്ങള് ........‘\nഎന്നു കേള്‍ക്കുമ്പോള് വലിയ സിനിമാ മോഹങ്ങളുമായി സിനിമാ നിര്‍മ്മിക്കാനിറങ്ങിയ മോഹന്‍ലാല്, പ്രിയദര്‍ശന് എസ് കുമാര് തുടങ്ങിയ കൌമാരക്കാരായ സുഹൃത്തുക്കളുടെ മനസ്സ് ഈ വരികളില് ഉണ്ടെന്നു തോന്നും.\nPosted by Ajay Menon at 2:30 PM\nLabels: എം ജി രാധാകൃഷ്ണന്, ഓ എന് വി കുറുപ്പ്, മോഹന്‍ലാല്, ശ്രീദേവി പിള്ള


ഡി സിനിമാസിന്റെ പ്രവര്‍ത്തനാനുമതിയില് ക്രമക്കേടെന്ന് ആരോപണം: വിജിലന്‍സ് അന്വേഷണത്തിന് ശുപാര്‍ശ | Reporter Live\nBy Web Desk\tJuly 17, 2017 5:53 pm A+ A-\nതൃശൂര്: ഡി സിനിമാസിന്റെ പ്രവര്‍ത്തനാനുമതിയില് ക്രമക്കേടുണ്ടെന്ന ആരോപണത്തെ തുടര്‍ന്ന് വിജിലന്‍സ് അന്വേഷണത്തിന് നഗരസഭ ശുപാര്‍ശ ചെയ്തു. 2014ല് യുഡിഎഫ് ഭരണസമിതിയാണ് സിനിമ തിയ്യറ്ററിന് പ്രവര്‍ത്തനാനുമതി നല്‍കിയത്. ഈ കാലയളവില് ടൗണ്‍ഹാള് നിര്‍മാണത്തിന്5ലക്ഷം രൂപ ദിലീപ് സംഭാവന നല്‍കിയതതായും അതോടൊപ്പം തന്നെ യുഡിഎഫ് ഭരണസമിതി അംഗങ്ങള്‍ക്ക് 20 ലക്ഷത്തോളം രൂപ കൈക്കൂലിയായി നല്‍കിയെന്നും എല്‍ഡിഎഫ് അംഗങ്ങള് ആരോപിക്കുന്നു. ഇന്ന് ചേര്‍ന്ന് കൗണ്‍സില് യോഗമാണ് വിജിലന്‍സ് അന്വേഷണത്തിന് ശുപാര്‍ശ ചെയ്തത്. ചാലക്കുടി പുഴയ്ക്ക് സമീപമാണ് ഡി സിനിമാസ് പ്രവര്‍ത്തിക്കുന്നത്.\nഡി സിനിമാസ് സര്‍ക്കാര് ഭൂമി കയ്യേറിയതാണെന്ന പരാതി അന്വേഷിക്കാന് റവന്യൂമന്ത്രിയും ഉത്തരവിട്ടിരുന്നു. ചാലക്കുടിയില് ഒന്നര ഏക്കര് സര്‍ക്കാര് ഭൂമി കൈയ്യേറിയെന്നാണ് പരാതി. ഭൂമി കൈയ്യേറിയത് വ്യാജരേഖ ചമച്ചാണെന്നും, ഭൂമിയുടെ പോക്കുവരവിന് റവന്യൂ ഉദ്യോഗസ്ഥരെ സ്വാധീനിച്ചുവെന്നുമാണ് പരാതിയിലുള്ളത്.\nദിലീപിന്റെ സാമ്പത്തിക ഇടപാടുകള് സംബന്ധിച്ച് എന്‍ഫോഴ്‌സ്‌മെന്റ് ഡയറക്ടറേറ്റ് അന്വേഷണം ഊര്‍ജ്ജിതമാക്കിയിരുന്നു. ആലുവ പൊലീസ് ക്ലബ്ബിലെത്തിയ എന്‍ഫോഴ്‌സ്‌മെന്റ് വിഭാഗം ഉദ്യോഗസ്ഥര് അന്വേഷണ സംഘത്തില് നിന്നും വിവരങ്ങളും അനുബന്ധ രേഖകളും ശേഖരിച്ചിരുന്നു.\nഎഫ്‌ഐആര് രേഖകളും, ദിലീപിന്റെ ഭൂമി ഇടപാടുകളും സംബന്ധിച്ച രേഖകളാണ് അന്വേഷണ ഉദ്യോഗസ്ഥരില് നിന്നും എന്‍ഫോഴ്‌സ്‌മെന്റ് വിഭാഗം ശേഖരിച്ചത്. ദിലീപ് നിര്‍മ്മിച്ച സിനിമകള്, റിയല് എസ്റ്റേറ്റ് ഇടപാടുകള്, സിനിമാ തിയേറ്ററുകള്, മറ്റ് ബിസിനസ്സ് ബന്ധങ്ങള്, ഇവയുടെ സാമ്പത്തിക സ്രോതസ്സ്, തുടങ്ങിയവയെക്കുറിച്ചൊക്കെ എന്‍ഫോഴ്‌സ്‌മെന്റ് അന്വേഷിക്കുന്നുണ്ട്.\nദിലീപിന് 38 ഓളം ഭൂമി ഇടപാടുകള് ഉണ്ടെന്ന് അന്വേഷണ സംഘം കണ്ടെത്തിയിരുന്നു. ആക്രമിക്കപ്പെട്ട നടിയുമൊത്തും ദിലീപിന് ഭൂമി ഇടപാടുണ്ടെന്നും റിപ്പോര്‍ട്ടുകളുണ്ടായിരുന്നു. എന്നാല് ദിലീപുമൊത്ത് തനിക്ക് ഭൂമി സാമ്പത്തിക ഇടപാടുകളില്ലെന്ന് വ്യക്തമാക്കി നടി കഴിഞ്ഞദിവസം രംഗത്തെത്തിയിരുന്നു.\nഅന്തരിച്ച നടന് കലാഭവന് മണിയോടൊപ്പവും ദിലീപിന് ഭൂമി ഇടപാടുണ്ടെന്നും റിപ്പോര്‍ട്ടുകളുണ്ട്. മണിയുമൊത്തുള്ള ഭൂമി ഇടപാടുകള് അന്വേഷിക്കണമെന്ന് കലാഭവന് മണിയുടെ സഹോദരന് ആര്‍എല്‍വി രാമകൃഷ്ണന് ആവശ്യപ്പെട്ടിരുന്നു.\nദുബായില് നിന്നുള്ള പണമിടപാടുകളിലും ദിലീപിന് ബന്ധമുള്ളതായി ആരോപണം ഉയര്‍ന്നിരുന്നു. അന്വേഷണത്തിന്റെ ഭാഗമായി ദിലീപിന്റെ ബാങ്ക് അക്കൗണ്ടുകള് അടക്കം മരവിപ്പിക്കുമെന്ന് നേരത്തെ റിപ്പോര്‍ട്ടുണ്ടായിരുന്നു.\nJul 17, 2017 5:53 pm\nദിലീപിന് തിരിച്ചടി: ജാമ്യാപേക്ഷ പരിഗണിക്കുന്നത് ഹൈക്കോടതി വ്യാഴാഴ്ചത്തേയ്ക്ക് മാറ്റി\nദിലീപിനെതിരെ തെളിവില്ല, അന്വേഷണ ഉദ്യോഗസ്ഥര് മുന്നോട്ട് പോകുന്നത് ഒരു ക്രിമിനലിന്റെ മൊഴിയുടെ അടിസ്ഥാനത്തില്:…\nസഹോദരന് അനൂപ് ദിലീപിനെ ജയിലില് സന്ദര്‍ശിച്ചു\nനടിയെ ആക്രമിച്ച കേസ്; അന്‍വര് സാദത്ത് എംഎല്‍എയുടെ മൊഴി രേഖപ്പെടുത്തി\nദിലീപിന് ജയിലില് സിനിമ കാണാനും വിലക്ക്; പകല് ഉറങ്ങിത്തീര്‍ത്ത് താരം\nനടിയെ ആക്രമിച്ച കേസ്: ദിലീപ് ഹൈക്കോടതിയില് ജാമ്യാപേക്ഷ സമര്‍പ്പിച്ചു


ഗുണ്ടകളെ ഒതുക്കാന് സ്‌പെഷ്യല് ടാസ്‌ക് ഫോഴ്‌സ്; ആദ്യ കേസ് സി.പി.എം നേതാവിനെതിരെ – Chandrika Daily\nBy Web Desk Friday October 28, 2016 05:25 am\nഗുണ്ടകളെ ഒതുക്കാന് സ്‌പെഷ്യല് ടാസ്‌ക് ഫോഴ്‌സ്; ആദ്യ കേസ് സി.പി.എം നേതാവിനെതിരെ\nകൊച്ചി: സി.പി.എം ജില്ലാ കമ്മിറ്റിയംഗവും കളമശ്ശേരി ഏരിയാ സെക്രട്ടറിയും ജില്ലാ സ്‌പോര്‍ട്‌സ് കൗണ്‍സില് പ്രസിഡന്റുമായ വി.എ.സക്കീര് ഹുസൈനെതിരെ ഗുണ്ടാനിയമപ്രകാരം കേസെടുത്തു. തട്ടിക്കൊണ്ട് പോകല്, ഭീഷണിപ്പെടുത്തല്, തടങ്കലില് വെക്കല്…\nകൊച്ചി: സി.പി.എം ജില്ലാ കമ്മിറ്റിയംഗവും കളമശ്ശേരി ഏരിയാ സെക്രട്ടറിയും ജില്ലാ സ്‌പോര്‍ട്‌സ് കൗണ്‍സില് പ്രസിഡന്റുമായ വി.എ.സക്കീര് ഹുസൈനെതിരെ ഗുണ്ടാനിയമപ്രകാരം കേസെടുത്തു. തട്ടിക്കൊണ്ട് പോകല്, ഭീഷണിപ്പെടുത്തല്, തടങ്കലില് വെക്കല് തുടങ്ങി എട്ടോളം കേസുകളാണ് എഫ്‌ഐആറില് ചേര്‍ത്തിരിക്കുന്നത്. ജാമ്യമില്ലാത്ത വകുപ്പുകള് ചേര്‍ത്താണ് കേസ്. ഗുണ്ടകളെ ഒതുക്കാന് സിറ്റി പൊലീസ് രൂപീകരിച്ച സിറ്റി ടാസ്‌ക് ഫോഴ്‌സ് എടുത്ത ആദ്യ കേസാണിത്.\nവെണ്ണലയിലെ വ്യവസായിയെ ഭീഷണിപ്പെടുത്തിയെന്ന കേസിലാണ് സക്കീര് ഹുസൈനെ ഒന്നാം പ്രതിയാക്കി പാലാരിവട്ടം പൊലീസ് കേസ് റജിസ്റ്റര് ചെയ്തത്. മുഖ്യമന്ത്രിയുടെ പേരില് യുവസംരംഭകയെ ഭീഷണിപ്പെടുത്തി പണം തട്ടിയ കേസില് കഴിഞ്ഞ ദിവസം അറസ്റ്റിലായ മുന് ഡിവൈഎഫ്‌ഐ നേതാവ് കറുകപ്പിള്ളി സിദ്ദീഖാണ് ഈ കേസില് രണ്ടാം പ്രതി. തട്ടിക്കൊണ്ടുപോകലിനും ഭീഷണിപ്പെടുത്തലിനുമാണു സിദ്ദീഖിനെതിരെ കേസ്. വെണ്ണല സ്വദേശിയും മുന് ബാങ്ക് ഉദ്യോഗസ്ഥനും ഇപ്പോള് ബിസിനസുകാരനുമായ ജൂബ് പൗലോസ് മുഖ്യമന്ത്രി പിണറായി വിജയനു നല്‍കിയ പരാതി അന്വേഷണത്തിനായി പൊലീസിനു കൈമാറുകയായിരുന്നു.\nഒട്ടേറെ കേസുകളില് പ്രതിയായ കറുകപ്പിള്ളി സിദ്ദീഖുമായി തനിക്ക് ഒരു ബന്ധവുമില്ലെന്നായിരുന്നു ഡി.വൈ.എഫ്.ഐ മുന് സംസ്ഥാന സെക്രട്ടറി കൂടിയായ സക്കീര് ഹുസൈന്റെ വാദം. എന്നാല് ഇന്നലെ പൊലീസ് കേസ് രജിസ്റ്റര് ചെയ്തതോടെ ഈ വാദം പൊളിയുകയായിരുന്നു. നിലവില് കളമശ്ശേരി പൊലീസിന്റെ ഗുണ്ടാലിസ്റ്റില് ഉള്‍പ്പെട്ടയാളാണു സക്കീര് ഹുസൈന്. ഇത് കൂടാതെ കോടികളുടെ അഴിമതി ആരോപണവും ഇയാള്‍ക്കെതിരെയുണ്ട്.


ലോക്‌സഭ: സിപിഎം കൊടിപാറിക്കുന്നത് പിന്നാക്ക ദലിത് സംഘടനകളിലൂടെ; തകര്‍ന്നടിയുന്നത് കോണ്‍ഗ്രസ് | Daily Indian Herald\nNovember 29, 2018 10:20 am By : Indian Herald Staff\nകണ്ണൂര്: ശബരിമലയിലെ വിവാദങ്ങളും സംഘര്‍ഷങ്ങളും രാഷ്ട്രീയ നേട്ടങ്ങള്‍ക്ക് ഉപയോഗിക്കുന്നതില് വിജയിച്ചത് സിപിഎമ്മാണ്. കേരളത്തിലെ രാഷ്ട്രീയ മണ്ഡലത്തിലേക്ക് പാര്‍ശ്വവത്കൃത സമൂഹത്തില് നിന്നുള്ള പ്രതിനിധികള് കടന്നുവന്നു എന്നതാണ് പറയാനാകുന്ന പ്രത്യേകത. ശബരിമലയുമായി ബന്ധപ്പെട്ട് കേരളത്തില് പിന്നാക്ക സമുദായങ്ങളുടെ വലിയ നിരയാണ് സിപിഎമ്മിന് ഒപ്പം കൂടിയത് എന്ന് വേണമെങ്കില് പറയാം.\nകേരളത്തിലെ ആദിവാസി ഗോത്രമഹാസഭ നേതാവ് സി.കെ. ജാനു നേതൃത്വം നല്‍കുന്ന ജനാധിപത്യ രാഷ്ട്രീയ സഭ ഇടതുമുന്നണിയിലേക്ക് വരുമെന്ന് ഏതാണ്ട ഉറപ്പായിക്കഴിഞ്ഞു. ശബരിമല വിഷയത്തില് ശക്തമായ നിലപാടാണ് സികെ ജാനു കൈക്കൊണ്ടത്. സ്ത്രീ പ്രവേശനം അനുവദിക്കണമെന്നും ക്ഷേത്രം മലയരയര്‍ക്ക് വിട്ടുനല്‍കണമെന്നും സികെ ജാനും പറഞ്ഞിരുന്നു.\nലോക്സഭാ തെരഞ്ഞെടുപ്പിനു മുമ്പേ സി.കെ. ജാനുവിനെ ഇടയുപാളയത്തില് എത്തിക്കാനുള്ള ചര്‍ച്ചകളാണ് പുരോഗമിക്കുന്നത്. ഏതു മുന്നണിയുമായിട്ടും യോജിച്ച് പ്രവര്‍ത്തിക്കാന് തയാറാണെന്നാണ്, എന്.ഡി.എ. വിട്ട ഘട്ടത്തില് സി.കെ. ജാനു പരസ്യമായി പറഞ്ഞത്. സി.പി.എം., സി.പി.ഐ. നേതാക്കള് മാത്രമാണ് ഇതുസംബന്ധിച്ച് ജാനുവുമായി ചര്‍ച്ച നടത്തിയത്. വയനാട്ടില് സി.പി.എം. പരിപാടികളിലേക്ക് ജാനുവിനെ ക്ഷണിച്ചു തുടങ്ങി.\nദലിത് സംഘടനകളുടെ വലിയ നിരയാണ് സിപിഎമ്മിന് പിന്നില് അണിനിരന്നിട്ടുള്ളത്. കേരളത്തിലെ ഏറ്രവും വലിയ ദലിത് സംഘടനയായ കെപിഎംഎസ് ശബരിമല വിഷയത്തില് വ്യക്തമായ അഭിപ്രായം പറഞ്ഞ സംഘടനയാണ് സംഘടനയുടെ ജനറല് സെക്രട്ടറി പുന്നല ശ്രീകുമാര് ഇടതുപക്ഷാഭിമുഖ്യമുള്ള വ്യക്തിയായി മാറിയിരിക്കുന്നെന്നാണ് അദ്ദേഹത്തിന്റെ പ്രസംഗങ്ങളിലൂടെ മനസിലാകുന്നത്. മുമ്പ് സോണിയ ഗാന്ധിയെവരെ പങ്കെടുപ്പിച്ച് പരിപാടികള് നടത്തുകയും കൊടുക്കുന്നില് സുരേഷുമായി നല്ല ബന്ധത്തില് കഴിയുകയും ചെയ്ത സംഘടന നവോത്ഥാന ആശയങ്ങള് കൈവിടാനാവില്ല എന്ന നിലപാടാണ് സ്വീകരിച്ചത്.\nകെപിഎംഎസിനെക്കൂടാതെ മുമ്പ് കോണ്‍ഗ്രസുമായി ശക്തമായ ബന്ധമുണ്ടായിരുന്ന കെഡിഎഫും സിപിഎമ്മിന് പിന്തുണ നല്‍കാന് മുന്‍പന്തിയിലുണ്ട്. കെഡിഎഫിന്റെ വനിതാ പ്രതിനിധി ശബരിമലയില് പ്രവേശിക്കുന്നതിനുള്ള ശ്രമവും നടത്തിയിരുന്നു. ആചാര ലംഘനമായിരുന്നു എന്നും ദലിതരെ മുന്നോട്ട് നയിച്ചിട്ടുള്ളതെന്ന് തിരിച്ചറിഞ്ഞാണ് സംഘടന മുന്നോട്ട് പോകുന്നതെന്നാണ് നേതാക്കന്മാര് വിശദീകരിക്കുന്നത്. വരുന്ന ഇലക്ഷനില് ഇത് വോട്ടായി പ്രതിഫലിക്കും\nസ്ത്രീ പ്രവേശനത്തിനായുള്ള സുപ്രീം കോടതി വിധിയുടെ മറ്റൊരുവശം തന്ത്രികളുടേയും പൂജാരിമാരുടേയും അപ്രമാദിത്വം തകരുമെന്നുള്ളതായതിനാല് പൂര്‍ണ്ണ പിന്തുണയാണ് ദലിത് സംഘനടകള് നല്‍കുന്നത്. ഇത്തരത്തില് അധികാര വടംവലിയില് നേട്ടമുണ്ടാക്കിയ സിപിഎം മുന്നോട്ട് പോകുമ്പോള് വന് തിരിച്ചടിയാണ് കോണ്‍ഗ്രസ് നേരിടുന്നത്. ബിജെപി നിലപടുകളോടൊപ്പം നില്‍ക്കുന്ന കോണ്‍ഗ്രസിന്റെ പൂര്‍ണ്ണ പതനമാകും അടുത്ത തെരഞ്ഞെടുപ്പെന്നാണ് വിദഗ്ധര് വിലയിരുത്തുന്നത്. ഹിന്ദുത്വ സംഘടനകളോ വ്യക്തികളോ കോണ്‍ഗ്രസിനെ ഈ വിഷയത്തില് പിന്തുണക്കാന് എത്തിയിട്ടില്ല എന്നത് മാത്രമല്ല ബിജെപിയിലേക്ക് നല്ല ഒഴുക്കും നടക്കുന്നുണ്ട്.


Paviyettante Madhurachooral Archives -\nLemi Thomas - November 28, 2018 0\nമലയാളികളുടെ പ്രിയതാരം ശ്രീനിവാസന് തിരക്കഥയും സംഭാഷണവും നിര്‍വഹിക്കുന്ന ചിത്രമാണ് 'പവിയേട്ടന്റെ മധുര ചൂരല്'. ശ്രീനിവാസന് തന്നെയാണ് ചിത്രത്തില് നായക കഥാപാത്രത്തെ അവതരിപ്പിക്കുന്നതും. ചിത്രത്തിന്റെ റിലീസിങ് തീയതി അണിയറ പ്രവര്‍ത്തകര് പുറത്തുവിട്ടു. ചിത്രം ഡിസംബര് ആറിന് തീയറ്ററുകളിലെത്തും. ചിത്രത്തില് ശ്രീനിവാസന്റെ നായികയായി എത്തുന്നത് ലെനയാണ്.'അരവിന്ദന്റെ അതിഥികള്'ക്ക് ശേഷം ശ്രീനിവാസന് നായകനായെത്തുന്ന ചിത്രമാണ് 'പവിയേട്ടന്റെ മധുരചൂരല്'. ശ്രീകൃഷ്ണന് ആണ്...\nനടി ഐശ്വര്യ ലക്ഷ്മി നായികയാകുന്ന പുതിയ ചിത്രമാണ് കുമാരി. ചിത്രത്തിന്റെ മോഷൻ പോസ്റ്റർ പുറത്തുവിട്ടിരിക്കുകയാണ് അണിയറപ്രവർത്തകർ. കാവും ഇല്ലവുമായി ചുറ്റിപ്പറ്റി നടക്കുന്ന ചില...\nഫ്രീ ഫയർ തീമിൽ മകന് പിറന്നാൾ പാർട്ടി ഒരുക്കി നവ്യ നായർ- ചിത്രങ്ങൾ\nമകന്റെ പിറന്നാൾ ആശംസകളിൽ മാത്രമൊതുക്കിയില്ല നടി നവ്യ നായർ. ഒരു സർപ്രൈസ് പിറന്നാൾ ആഘോഷവും മകന് വേണ്ടി നവ്യ ഒരുക്കിയിരുന്നു. മകന് വേണ്ടി ഷൂട്ടർ ഗെയിമായ ഫ്രീ ഫയർ തീമിലാണ്...\nഞങ്ങളുടെ സിംബ; മകന് ഹൃദ്യമായ പിറന്നാൾ ആശംസയുമായി ജെനീലിയയും റിതേഷും\nകുടുംബ വിശേഷങ്ങളും സിനിമാ വിശേഷങ്ങളും പതിവായി പങ്കുവയ്ക്കാറുള്ള താര ദമ്പതികളാണ് റിതേഷ് ദേശ്‌മുഖും ജെനീലിയ ഡിസൂസയും. റിതേഷ് സിനിമയിൽ സജീവമാണെങ്കിലും ജെനീലിയ മക്കളുടെ കാര്യങ്ങൾക്കായാണ് സമയം മാറ്റിവെച്ചിരിക്കുന്നത്. രണ്ടു മക്കളാണ്...


ഇസ്ലാമബാദില് ബോബ് സ്ഫോടനം: 13 മരണം | Lankan Army captured the chavakkacherry - Malayalam Oneindia\nഇസ്ലാമബാദില് ബോബ് സ്ഫോടനം: 13 മരണം\nഇസ്ലാമബാദ്: പാകിസ്ഥാന്റെ തലസ്ഥാനമായ ഇസ്ലാമബാദില് സപ്തംബര് 19 ചൊവാഴ്ചയുണ്ടായ ബോംബ് സ്ഫോടനത്തില് 13 പേര് കൊല്ലപ്പെട്ടു. 58 പേര്‍ക്ക് പരിക്കേറ്റു.\nഇസ്ലാമബാദിലെ ഒരു പച്ചക്കറി മാര്‍ക്കറ്റിലാണ് ബോംബ് സ്ഫോടനമുണ്ടായത്. ഒരു ട്രക്കിലുണ്ടായിരുന്ന ബോംബാണ ്പൊട്ടിത്തെറിച്ചത്. രാവിലെ എട്ട് മണിക്ക് മാര്‍ക്കറ്റില് തിരക്കേറിയ സമയത്താണ് സ്ഫോടനം നടന്നത്.\nപരിക്കേറ്റവരില് മിക്കവരുടെയും നില ഗുരുതരമാണ്. നഗരത്തിലെ വിവിധ ആശുപത്രികളിലായാണ് പരിക്കേറ്റവരെ പ്രവേശിപ്പിച്ചിരിക്കുന്നത്. രക്തദാനത്തിനായി ഒട്ടേറെ പേര് ആശുപത്രികളിലെത്തി.\nസ്ഫോടനത്തിനു പിന്നിലാരാണെന്ന് വ്യക്തമായിട്ടില്ലെന്ന് പൊലീസ് പറഞ്ഞു. ഇതുവരെ ആരും സ്ഫോടനത്തിന്റെ ഉത്തരവാദിത്തം ഏറ്റെടുത്തിട്ടില്ല.\nകഴിഞ്ഞ മാസങ്ങളില് പാകിസ്ഥാനിലെ ചില നഗരങ്ങളില് ബോംബ് സ്ഫോടനം നടന്നിരുന്നു. ലാഹോറില് സപ്തംബറില് നടന്ന രണ്ട് ബോബ് സ്ഫോടനങ്ങളില് എട്ട് പേരാണ് മരിച്ചത്.


ഓസീസിന് കമ്മിൻസ്–പാറ്റിൻസൺ പേസ്‌മുന; ആഷസ് പരമ്പരയ്‌ക്ക് നാളെ തുടക്കം | Sports | Deshabhimani | Wednesday Jul 31, 2019\nഓസീസിന് കമ്മിൻസ്–പാറ്റിൻസൺ പേസ്‌മുന; ആഷസ് പരമ്പരയ്‌ക്ക് നാളെ തുടക്കം\nബർമിങ്‌ഹാം > മിച്ചെൽ സ്‌റ്റാർകോ ജോഷ് ഹാസെൽവുഡോ അല്ല. ഇക്കുറി ആഷസിൽ ഓസ്‌ട്രേലിയയുടെ പേസ് മുഖങ്ങൾ പാറ്റ് കമ്മിൻസും ജയിംസ് പാറ്റിൻസണുമാണ്. സ്‌റ്റാർക്കും ഹാസെൽവുഡും പീറ്റർ സിഡിലുമെല്ലാം ഇവർക്കു പിന്നിലേ വരൂ. ആദ്യ ടെസ്‌റ്റിൽ കമ്മിൻസിനെയും പാറ്റിൻസണിനെയും കളിപ്പിക്കുമെന്ന് ഓസീസ് പരിശീലകൻ ജസ്‌റ്റിൻ ലാംഗർ വ്യക്തമാക്കി. ഇടംകൈയൻ ബാറ്റ്‌സ്‌മാൻ ഉസ്‌മാൻ ഖവാജയും കളിക്കും. നാളെയാണ് ആഷസ് പരമ്പരയ്‌ക്ക് തുടക്കം.\nഇംഗ്ലീഷ് ബാറ്റിങ് നിരയെ വിറപ്പിക്കാൻവിധം സ്വിങ്ങും വേഗവുമുണ്ട് പാറ്റിൻസണും കമ്മിൻസിനും. പാറ്റിൻസണിന്റെ തിരിച്ചുവരവാണ്. 2016ലാണ് പാറ്റിൻസൺ അവസാനമായി ടെസ്‌റ്റ് കളിച്ചത്. ശേഷം പരിക്കുകാരണം പിൻവാങ്ങി.\nആഭ്യന്തര ക്രിക്കറ്റിലെ മിന്നുന്ന പ്രകടനത്തോടെയാണ് തിരിച്ചുവരവ്. കഴിഞ്ഞ 18 മാസമായി കമ്മിൻസാണ് ഓസീസിന്റെ പ്രധാന ടെസ്‌റ്റ് ബൗളർ. ശേഷിക്കുന്ന ഒരു സ്ഥാനത്തിനായി സ്‌റ്റാർക്കും ഹാസെൽവുഡും സിഡിലും മത്സരിക്കുന്നു. ഇതിൽ സിഡിലിന് പരിചയസമ്പത്ത് ഗുണം ചെയ്യും. ഓപ്പണറായി ഡേവിഡ് വാർണർ തിരിച്ചെത്തും. ഓപ്പണിങ് പങ്കാളിയായി മാർകസ് ഹാരിസോ കാമറൂൺ ബാൻക്രോഫ്‌റ്റോ എത്തും.\nഅവശേഷിച്ച ശംഖുംമുഖം തീരവും കടലെടുത്തു; കടലാക്രമണം അതിരൂക്ഷം


ക്വാര്‍ട്ടര് ലക്ഷ്യമിട്ട് റൊണാള്‍ഡോയും പോര്‍ച്ചുഗലും ഇന്നിറങ്ങുന്നു\n02 Jun, 2018 at 04:30 AM\nപേരുകേട്ട നിരയുണ്ടായിട്ടും ഗ്രൂപ്പ് ഘട്ടത്തില് ഒരു മല്‍സരത്തില് പോലും ജയിക്കാന് പോര്‍ച്ചുഗലിനായില്ല.\nയൂറോ കപ്പില് ക്വാര്‍ട്ടര് ലക്ഷ്യമിട്ട് പോര്‍ച്ചുഗല് ഇന്നിറങ്ങുന്നു. കരുത്തരായ ക്രൊയേഷ്യയാണ് എതിരാളികള്. രാത്രി പന്ത്രണ്ടരക്കാണ് പോരാട്ടം. പേരുകേട്ട നിരയുണ്ടായിട്ടും ഗ്രൂപ്പ് ഘട്ടത്തില് ഒരു മല്‍സരത്തില് പോലും ജയിക്കാന് പോര്‍ച്ചുഗലിനായില്ല. ഐസ്‌ലാന്‍ഡിനെതിരെ സമനില വഴങ്ങിയാണ് പറങ്കിപ്പടയുടെ തുടക്കം. റൊണാള്‍ഡേയും നാനിയും ക്യൂറേസ്മയും പെപ്പെയും ഇങ്ങനെ നീളുന്നു പോര്‍ച്ചുഗല് നിര. എന്നാല് ആദ്യ മല്‍സരത്തില് ഐസ് ലാന്‍ഡിന് മുന്നില് വിറങ്ങലിച്ചു.\nഓസ്ട്രിയക്ക് മുന്നിലും ഫെര്‍ണാണ്ടോ സാന്‍റോസിന്‍റെ ശിഷ്യന്‍മാര്‍ക്ക് ആധിപത്യം സ്ഥാപിക്കാനായില്ല. ഓസ്ട്രിയ ഗോള്‍രഹിത സമനിലയില് തളച്ചു. പെനാള്‍ട്ടിയിലൂടെ കിട്ടിയ സുവര്‍ണാവസരം പാഴാക്കി റൊണാള്‍ഡോ ആരാധകകരെ നിരാശരാക്കി. ഒടുവില് ഹംഗറിക്കെതിയും ഒരു പോയന്‍റില് കൂടുതല് നേടാന് പോര്‍ച്ചുഗലിനായില്ല. സമനിലയിലായെങ്കിലും ഇരട്ടഗോള് നേടി റൊണാള്‍ഡോ ഫോം വീണ്ടെടുത്തു.\nഗ്രൂപ്പ് ഡിയില് ഒന്നാം സ്ഥാനക്കാരെന്ന പകിട്ടുമായാണ് ക്രൊയേഷ്യ എത്തുക. തുര്‍ക്കിയെ ഒരു ഗോളിന് തോല്‍പ്പിച്ചാണ് ക്രൊയേഷ്യയുടെ തുടക്കം. ലൂക്കാ മോഡ്രിച്ചാണ് ആദ്യമല്‍സരത്തില് താരമായി. ചെക്ക് റിപബ്ലിക്കിനെതിരെ ഗംഭീര കളിയാണ് ക്രൊയേഷ്യന്‍സംഘം പുറത്തെടുത്തത്. എന്നാല് ഇഞ്ചുറി ടൈമില് ചെക്ക് സംഘം നേടിയ ഗോള് മല്‍സരം സമനിലയിലാക്കി.\nഅവസാന മല്‍സരത്തില് നിലവിലെ യൂറോ ജേതാക്കളായ സ്പെയിനിനെ ഒന്നിനെതിരെ2ഗോളിന് ക്രൊയേഷ്യ തരിപ്പണമാക്കി.\nഅതിവേഗ മുന്നേറ്റക്കാരും കരുത്തുറ്റ മിഡ് ഫീല്‍ഡര്‍മാരും ക്രൊയേഷ്യന് നിരക്ക് ചുക്കാന്‍പിടിക്കും. ഇവാന് പെരിസിച്ച്, ലൂക്കോ മോഡ്രിച്ച്, മരിയോ മാന്‍സൂക്കി എന്നിവര് പോര്‍ച്ചുഗല് പ്രതിരോധത്തെ വിറപ്പിക്കും.\nCristiano RonaldoPortugalCroatiaEuro cup\nകോവിഡ് കാലത്തെ ക്രിക്കറ്റില് ആദ്യ ജയവുമായി വെസ്റ്റ്ഇന്‍ഡീസ്; അതും ഇംഗ്ലണ്ടിനെ തോല്‍പിച്ച്


ലീഗിനെ ക്ഷണിച്ച ശോഭ സുരേന്ദ്രന്റെ പ്രസ്താവന ഒരു ദുഷ്ടലാക്കോടുകൂടി ഉള്ളതാണ്. - Boolokam\nHome Politics ലീഗിനെ ക്ഷണിച്ച ശോഭ സുരേന്ദ്രന്റെ പ്രസ്താവന ഒരു ദുഷ്ടലാക്കോടുകൂടി ഉള്ളതാണ്.\nമുസ്ലിം ലീഗുൾപ്പെടെയുള്ള പാർട്ടികളെ എൻ ഡി എ യിലേക്ക് സ്വാഗതം ചെയ്യുന്നു എന്ന ബി ജെ പി നേതാവ് ശ്രീമതി ശോഭ സുരേന്ദ്രന്റെ പ്രസ്താവനയെ സൂക്ഷിച്ചു കൈകാര്യം ചെയ്യേണ്ടതുണ്ട്.അവർ പാർട്ടിയിൽ ഇപ്പോൾ എത്ര പ്രാധാന്യം ഉള്ളയാളാണ് എന്ന് നല്ല നിശ്ചയം പോരാ. എങ്കിലും അബദ്ധത്തിൽ ഒരു പ്രസ്താവന അവരുടെ ഭാഗത്തുനിന്ന് ഉണ്ടാകാൻ വഴിയില്ല. കേരളത്തിലെ സെക്കുലർ മുസ്ലിങ്ങളുടെ ( 90 ശതമാനവും അവരാണ്) ഏറ്റവും വലിയ രാഷ്ട്രീയ പ്രത്യക്ഷമാണ് മുസ്ലിം ലീഗ്. ആ പാർട്ടിയെ സെക്കുലർ മുസ്ലിങ്ങളുടെ ഇടയിലും സെക്കുലർ സൊസൈറ്റിയുടെ മുൻപിലും നിഴലിൽ നിർത്തുക എന്നത് സംഘി-സുടാപ്പി കൂട്ടുകെട്ടിന്റെ എന്നത്തേയും അജണ്ടയാണ്. എങ്കിൽ മാത്രമേ ആ രണ്ട് കൂട്ടർക്കും എന്തെങ്കിലും ഭാവി കേരളത്തിലുള്ളൂ.\nഅതുകൊണ്ടുതന്നെ ശ്രീമതി ശോഭ സുരേന്ദ്രന്റെ പ്രസ്താവന ഒരു ദുഷ്ടലാക്കോടുകൂടി ഉള്ളതാണ്. മുസ്ലിം ലീഗ് ഇതാ ബി ജെ പി യുടെ കൂടെ പോകുന്നു എന്ന് പ്രചരിപ്പിക്കാൻ കൈവെട്ടു-മൗദൂദി പാർട്ടികൾക്ക് ഒരവസരം കൊടുക്കുക, അങ്ങിനെ ഇപ്പോൾ തങ്ങളെ വേലിയ്ക്കു പുറത്തുനിർത്തിയിരിക്കുന്ന സമുദായത്തിന്റെ രക്ഷകവേഷം ചമഞ്ഞു അകത്തു കടക്കാൻ ഒരു വഴി ഒപ്പിക്കുക. അത് കാണിച്ചു ഭൂരിപക്ഷ സമുദായത്തെ വർഗീയവൽക്കരിക്കൻ ഒരു ശ്രമം നടത്തുക.ഈ രണ്ട് കൂട്ടർക്കും മാത്രം ലാഭമുള്ള, കേരളത്തിന് വൻ നഷ്ടമാകുന്ന, ഒരു പരീക്ഷണത്തിനുള്ള ഇര കോർത്തിടുകയാണ് ശ്രീമതി ശോഭ ചെയ്തത്. അതിൽ ഇടതുപക്ഷമോ കോൺഗ്രസോ ലീഗോ കേരളത്തിലെ മതേതര സമൂഹമോ കൊത്തരുതെന്നു പറയാൻ ഇന്ന് കൈരളി ടി വി യിൽ ഉണ്ടാകും.\nഒരു രാഷ്ട്രീയപാർട്ടി എന്ന നിലയിൽ എനിക്ക് മുസ്ലിം ലീഗിനോട് അഭിപ്രായ ഭിന്നതയോ എതിർപ്പോ പലകാരണങ്ങളാൽ ഉണ്ട്. പക്ഷെ മുസ്ലിം ലീഗ് ശ്രീമതി ശോഭ പറയുന്നതുപോലെ ഒരു വർഗീയ പാർട്ടിയാണ് എന്ന് ഞാൻ കരുതില്ല. മുസ്ലിം ലീഗ് മതേതരമാകുന്നത് കൊണ്ട് കേരളത്തിലെ മുസ്‌ലിം സമൂഹം മതേതരമാകുന്നതല്ല, ഇവിടത്തെ മുസ്‌ലിം സമൂഹം മതേതരമാകുന്നത് കൊണ്ട് അവരുടെ പാർട്ടിയായ മുസ്ലിം ലീഗ് മതേതരമാകുന്നതാണ്. ഇക്കാര്യത്തിൽ മറിച്ച് ചിന്തിക്കാൻ എനിക്ക് കാരണങ്ങളില്ല.\nPrevious articleഹിന്ദുത്വ തീവ്രവാദികൾക്ക് കമ്മ്യുണിസ്റ്റ് അടുപ്പിൽ പരിപ്പ് വേവിക്കുന്നു\nNext articleഇതിനെയാണോ മൾട്ടിപ്പിൾ ഡാഡി ഡിസോഡർ എന്ന് വിളിക്കുന്നത്?


കെജ്രിവാൾ തീവ്രവാദി എന്നതിന് നിരവധി തെളിവുകളുണ്ടെന്ന് കേന്ദ്രമന്ത്രി; എങ്കിൽ അറസ്റ്റ് ചെയ്യാന് വെല്ലുവിളിച്ച് ആം ആദ്മി • ഇ വാർത്ത | evartha Prakash Javadekar targets Kejriwal\nകെജ്രിവാൾ തീവ്രവാദി എന്നതിന് നിരവധി തെളിവുകളുണ്ടെന്ന് കേന്ദ്രമന്ത്രി; എങ്കിൽ അറസ്റ്റ് ചെയ്യാന് വെല്ലുവിളിച്ച് ആം ആദ്മി\nഡല്‍ഹി അടുത്തുതന്നെ നടക്കാനിരിക്കുന്ന നിയമസഭാ തെരഞ്ഞെടുപ്പിന്റെ പശ്ചാത്തലത്തില് കേന്ദ്രമന്ത്രി പ്രകാശ് ജാവദേകർ ഡൽഹി കെജ്രിവാളിനെ ലക്ഷ്യംവെച്ച് രംഗത്ത് വന്നിരിക്കുകയാണ്. ‘ഡല്‍ഹിയിലുള്ള ജനങ്ങള്, ഒരുഘട്ടത്തില് കെജ്രിവാളിന് പിന്നില് നിന്നവര്, ഇപ്പോള് അയാള്‍ക്ക് എതിരായിരിക്കുന്നു. അതിന് ഒരു കാരണമുണ്ട്’, പ്രകാശ് ജാവദേകര് പ്രസ്താവിച്ചു. അതിനുള്ള കാരണങ്ങളും തുടർന്ന് അദ്ദേഹം വിശദീകരിച്ചു.\n‘നിരപരാധിയുടെ മുഖവുമായി മുഖ്യമന്ത്രി കെജ്രിവാള് ഇപ്പോള് ചോദിക്കുന്നു താൻ ഒരു തീവ്രവാദിയാണോ എന്ന്. അതെ താങ്കളൊരു തീവ്രവാദി തന്നെയാണ്. അതിന് നിരവധി തെളിവുകളുമുണ്ട്. താങ്കൾ ഒരു അരാജകവാദിയാണെന്ന് നേരത്തെ തന്നെ സമ്മതിച്ചിട്ടുള്ളതാണ്. ഇവിടെ അരാജകവാദികളും, തീവ്രവാദികളും തമ്മില് വലിയ വ്യത്യാസമില്ല’, ജാവദേകര് പറഞ്ഞു. ഡൽഹിയിൽ എഎപിയില് നിന്നും ബിജെപിയില് ചേർന്ന പ്രവര്‍ത്തകര്‍ക്ക് അംഗത്വം നല്‍കുന്ന ചടങ്ങില് പങ്കെടുക്കവെയാണ് കേന്ദ്രമന്ത്രി ഈ അഭിപ്രായപ്രകടനങ്ങള് നടത്തിയത്.\nകേന്ദ്ര മന്ത്രിയുടെ പ്രസ്താവനയ്ക്ക് എതിരായി എഎപിയും രംഗത്ത് വന്നു. ‘ഒരു കേന്ദ്ര സര്‍ക്കാരും, തെരഞ്ഞെടുപ്പ് കമ്മീഷനുമുള്ള രാജ്യതലസ്ഥാനത്താണ് ഈ പ്രസ്താവന നടന്നിരിക്കുന്നത്. ഏത് വിധമാണ് ഒരു കേന്ദ്ര മന്ത്രിക്ക് ഇത്തരമൊരു ഭാഷ ഉപയോഗിക്കാന് അനുമതി ലഭിക്കുക. മുഖ്യമന്ത്രി അരവിന്ദ് കെജ്രിവാള് തീവ്രവാദിയാണെങ്കില് അദ്ദേഹത്തെ അറസ്റ്റ് ചെയ്യാന് ബിജെപിയെ വെല്ലുവിളിക്കുന്നു’ എന്ന് എഎപി രാജ്യസഭാ അംഗം സഞ്ജയ് സിംഗ് പ്രതികരിച്ചു.\nTopics: Arvind Kejriwal Prakash javadekar Terrorist


priya p varrier decision\nഒരൊറ്റ പാട്ടു കൊണ്ട് താരമായ ഒമർ ലുലു ചിത്രത്തിലെ നായികയാണ് പ്രിയ വാര്യർ . ആദ്യ ചിത്രം ഇറങ്ങുന്നതിന് മുന്‍പ് തന്നെ നിരവധി ഓഫറുകളാണ് പ്രിയയെ തേടി വന്നത് .\nഎന്നാല് ഇപ്പോള് ആരാധകരെ നിരാശരാക്കുന്ന തീരുമാനവുമായി വന്നിരിക്കുകയാണ് പ്രിയ. ഓഗസ്റ്റില് ഒരു അഡാര് ലവിന്റെ ചിത്രീകരണം കഴിയുന്നത് വരെ മറ്റ് സിനിമകളില് അഭിനയിക്കാനില്ലെന്നാണ് പ്രിയയുടെ തീരുമാനം. തന്റെ ഫെയ്‌സ്ബുക് പേജിലൂടെയാണ് പ്രിയ തന്റെ തീരുമാനം അറിയിച്ചത്. ഒപ്പം തന്നപ്പോലെയുള്ള പുതുമുഖങ്ങളെ സ്വീകരിച്ച പ്രേക്ഷകര്‍ക്ക് താരം നന്ദിയും അറിയിച്ചു\nപ്രിയയുടെ കുറിപ്പ് വായിക്കാം :\nആദ്യം തന്നെ നിങ്ങള് ഓരോരുത്തരോടും ആത്മാര്‍ത്ഥമായ നന്ദി അറിയിക്കുന്നു. സിനിമയെപ്പറ്റിയോ അഭിനയത്തെപ്പറ്റിയോ വല്യ ധാരണയൊന്നും ഇല്ലാതെ വളരെ ചെറിയ ഒരു വേഷം ചെയ്യാന് എത്തിയതായിരുന്നു. വൈറലായി മാറിയ ‘കണ്ണിറുക്കലിന്റെയും’ ‘ഗണ് കിസ്സിന്റെയും’ മൊത്തം ക്രെഡിറ്റ് ഷൂട്ടിങ്ങിന്റെ സമയത്ത് സ്‌പോട്ടില് ഞങ്ങളെക്കൊണ്ട് അത് ചെയ്യിച്ചെടുത്ത സംവിധായകന് ഒമര് ലുലു സാറിനാണ്. പിന്നെ ഞങ്ങളുടെ DOP സിനു സിദ്ധാര്‍ത്ഥ്, മ്യൂസിക്ക് ഡയറക്ടര് ഷാന് റഹ്മാന് തുടങ്ങിയ എല്ലാ ടെക്നീഷ്യന്‍സിനും കോ- ആക്ടെര്‍സിനും കൂടി എന്റെ നന്ദി അറിയിക്കുന്നു.\nപല ഇന്‍ഡസ്ട്രികളില് നിന്നും ഒരുപാട് ഓഫേര്‍സ് വരുന്നുണ്ട്. ആഗസ്ത് വരെ, ‘ഒരു അഡാര് ലവ്’ – ന്റെ ചിത്രീകരണം പൂര്‍ത്തിയാകുന്നത് വരെ മറ്റു സിനിമകളില് അഭിനയിക്കാന് കഴിയില്ല. ഞങ്ങളെ പോലെയുള്ള പുതുമുഖങ്ങളെ സ്വീകരിക്കുന്നത് കാണുമ്പോള് അതിയായ സന്തോഷം തോന്നുന്നു. കഴിവുള്ള എന്നാല് അവസരം ലഭിക്കാത്ത ഒരുപാട് നടീ നടന്‍മാര് ഉണ്ട്. അവര്‍ക്കും അവസരം കിട്ടട്ടെ. ഹൃദയം നിറഞ്ഞ ആശംസകള്.\nകൂടുതല് ഓഡിഷനുകള് ഉണ്ടാവട്ടെ! ?\nഒരിക്കല് കൂടി ആത്മാര്‍ത്ഥമായ നന്ദി.\nRelated Items:adar love, Omar Lulu, priya p varrier\nരാഷ്ട്രീയത്തിൽ രജനികാന്തിനൊപ്പമാണോ കമൽ ഹാസനൊപ്പമാണോ ? മറുപടിയുമായി ഗൗതമി\nഉര്‍വ്വശിയെ ജീവിതത്തിൽ ഒരിക്കലും മറക്കാന് കഴിയില്ലെന്ന് ജഗദീഷ്\nശക്തമായ സ്ത്രീ കഥാപാത്രങ്ങളായി ജയപ്രദയും രേവതിയും കിണറിൽ ..


Thiruvananthapuram Citizen News-സി.പി.ഐ. സഹകരണസംഘത്തിന്റെ ഓണച്ചന്തയുടെ സ്ഥലത്ത് സി.പി.എം. സമരം നടത്താന് ശ്രമം; പോലീസ് തടഞ്ഞു- Mathrubhumi\nസി.പി.ഐ. സഹകരണസംഘത്തിന്റെ ഓണച്ചന്തയുടെ സ്ഥലത്ത് സി.പി.എം. സമരം നടത്താന് ശ്രമം; പോലീസ് തടഞ്ഞു\nവെഞ്ഞാറമൂട് : സി.പി.ഐ. ഭരണസമിതിയുടെ കീഴിലെ വെഞ്ഞാറമൂട് സര്‍വീസ് സഹകരണ സംഘത്തിന്റെ ഓണച്ചന്ത നടക്കുന്ന സ്ഥലത്ത് സി.പി.എം. സമരം നടത്താന് ശ്രമിച്ചത് പോലീസ് തടഞ്ഞു. അല്പസമയം സംഘര്‍ഷസാധ്യതയുണ്ടായെങ്കിലും പച്ചക്കറി സ്റ്റാളിനു സമീപത്ത് സമരം നടത്താന് അനുവദിച്ചതോടെ പ്രശ്‌നങ്ങള് ഒഴിവാക്കാനായി.\nസി.പി.ഐ. ഭരിക്കുന്ന ബാങ്കില്‍നിന്ന് സി.പി.എം. ലോക്കല് കമ്മിറ്റി അംഗമായ ജീവനക്കാരനെ തിരിമറിയുടെ പേരില് പിരിച്ചുവിട്ടതിനെ തുടര്‍ന്ന് ബാങ്കിന് മുമ്പില് സി.പി.എം. പ്രാദേശിക നേതൃത്വത്തിന്റെ പിന്തുണയോടെ സഹകരണയൂണിയന് സമരം നടത്തിവരികയായിരുന്നു. ബാങ്കിന്റെ മുന്‍വശത്താണ് 25 ദിവസമായി സമരം നടത്തിവരുന്നത്. ബാങ്കിന്റെ ഓണക്കാല പച്ചക്കറി വിപണി ചൊവ്വാഴ്ചമുതല് പ്രവര്‍ത്തനമാരംഭിച്ചു. ബാങ്ക് പച്ചക്കറി കട നടത്തുന്നതിന് സൗകര്യമൊരുക്കുന്നതിന് ഹൈക്കോടതി ഉത്തരവും വാങ്ങിയിരുന്നു.\nഎന്നാല് ചൊവ്വാഴ്ച സമരക്കാര് വന്നപ്പോള് സമരം നടത്തിയിരുന്ന സ്ഥലത്ത് പച്ചക്കറി മാര്‍ക്കറ്റ് പ്രവര്‍ത്തനം തുടങ്ങിയിരുന്നു. ഇതനുവദിക്കാന് കഴിയില്ലെന്ന് പറഞ്ഞു സി.പി.എം. പ്രവര്‍ത്തകര്..വെഞ്ഞാറമൂട് സി.ഐ. ജയചന്ദ്രന്, എസ്.ഐ. റിയാസ് രാജ എന്നിവരുടെ നേതൃത്വത്തിലെ പോലീസ് സംഘം സമരക്കാരുമായി സംസാരിച്ചു. ഹൈക്കോടതി ഉത്തരവുള്ളതുകൊണ്ട് ഇവിടെ സമരം നടത്താന് അനുവാദമില്ലെന്ന് പോലീസ് സമരക്കാരോട് പറഞ്ഞു.\nആദ്യം സി.പി.എം. പ്രവര്‍ത്തകര് പച്ചക്കറി സ്റ്റാളിനുമുമ്പില് തന്നെ പ്രതിഷേധവുമായി നിന്നു. പോലീസ് ഇവരെ പിന്തിരിപ്പിച്ചു. അരമണിക്കൂറിനു ശേഷം സി.പി.എം. പ്രവര്‍ത്തകര് പച്ചക്കറി സ്റ്റാളിന് വശത്തുള്ള കുറച്ചു സ്ഥലത്ത് സമരം നടത്തി.\nസി.പി.എം. ഏരിയാ സെക്രട്ടറി ഡി.കെ.മുരളി, ശശിധരക്കുറുപ്പ്, ഇ.എ.സലീം, ബാലചന്ദ്രന്, ഷാജു തുടങ്ങിയവര് സമരത്തിന് നേതൃത്വം കൊടുത്തു.\nഉച്ചയോടെ സമരം അവസാനിപ്പിച്ചു.\nഓണ അവധി കഴിഞ്ഞയുടന് സമരം തുടങ്ങുമെന്ന് സമരസമിതി ഭാരവാഹികള് പറഞ്ഞു.


സൗദിയിൽ ഗതാഗത നിയമങ്ങൾ പാലിക്കുന്നവർക്ക് പാരിതോഷികം\nSaudi Arabia, First Published 8, Nov 2019, 12:42 AM\nസൗദിയിൽ ഗതാഗത നിയമങ്ങൾ പാലിക്കുന്നവർക്കു പാരിതോഷികം. ഗതാഗത സുരക്ഷാ നിലവാരം ഉയർത്തുന്നത് ലക്ഷ്യമിട്ട് ദേശീയ റോഡ് സുരക്ഷാ സെന്ററിന്റെ പങ്കാളിത്തത്തോടെ ട്രാഫിക് ഡയറക്ടറേറ്റിന്റേതാണ് പദ്ധതി.\nറിയാദ്: സൗദിയിൽ ഗതാഗത നിയമങ്ങൾ പാലിക്കുന്നവർക്കു പാരിതോഷികം. ഗതാഗത സുരക്ഷാ നിലവാരം ഉയർത്തുന്നത് ലക്ഷ്യമിട്ട് ദേശീയ റോഡ് സുരക്ഷാ സെന്ററിന്റെ പങ്കാളിത്തത്തോടെ ട്രാഫിക് ഡയറക്ടറേറ്റിന്റേതാണ് പദ്ധതി. ഗതാഗത സുരക്ഷാ നിലവാരം ഉയർത്തുന്നത് ലക്ഷ്യമിട്ട് നിരത്തുകളിൽ ഡ്രൈവർമാരുടെ പെരുമാറ്റ ശൈലി മിക്‌വുറ്റതാക്കുകയാണ് ഇതിലൂടെ ലക്ഷ്യമിടുന്നതെന്ന് ട്രാഫിക് ഡയറക്ടറേറ്റ് മേധാവി മേജർ ജനറൽ മുഹമ്മദ് അൽ ബസ്സാമി പറഞ്ഞു.\nമൂന്നു മാസം നീണ്ടുനിൽക്കുന്ന ബോധവൽക്കരണ ക്യാമ്പയിന്റെ ഭാഗമായി പത്ത് കാറുകൾ ഗതാഗത നിയമങ്ങൾ പാലിക്കുന്നവർക്കായി സമ്മാനിക്കും. കൂടാതെ നിരവധി പേർക്ക് അഞ്ഞൂറ് റിയാലിന്റെ പാരിതോഷികങ്ങളും നൽകും. ട്രാഫിക് നിയമങ്ങൾ പൂർണമായും പാലിക്കുന്നവരെ രഹസ്യ ട്രാഫിക് പോലീസുകാരാണ് നിരീക്ഷിച്ചു കണ്ടെത്തുക.\nഇത്തരക്കാരെ കണ്ടെത്തിയാൽ പോലീസിനൊപ്പമുള്ള ബോധവൽക്കരണ ക്യാമ്പയിന്റെ പ്രതിനിധികൾ ഗതാഗത നിയമം പാലിച്ചതിന്റെ പേരിലുള്ള പാരിതോഷികം തൽക്ഷണം ഇവർക്ക് സമ്മാനിക്കും. ക്യാമ്പയിന്റെ അവസാനം നറുക്കെടുപ്പിലൂടെയാണ് കാറുകൾക്ക് അർഹരായവരെ കണ്ടെത്തുന്നതെന്ന് ദേശീയ റോഡ് സുരക്ഷാ സെന്റർ മേധാവി ഡോ. അലി അൽ ഗാംദി പറഞ്ഞു.\nരാജ്യത്തുണ്ടാകുന്ന 85 ശതമാനം വാഹനാപകടങ്ങൾക്കും കാരണം ഡ്രൈവർമാരുടെ ഭാഗത്തുനിന്നുള്ള നിയമലംഘനങ്ങൾ ആണെന്നാണ് റിപ്പോർട്ട്. ഈ പശ്ചാത്തലത്തിലാണ് ഗതാഗത സുരക്ഷാ നിലവാരം ഉയർത്തുന്നത് ലക്ഷ്യമിട്ട് ബോധവൽക്കരണ ക്യാമ്പയിനു ട്രാഫിക് ഡയറക്ടറേറ്റ് തുടക്കമിട്ടത്.\nLast Updated 8, Nov 2019, 12:41 AM\nഗതാഗത സുരക്ഷാ നിലവാരം


എന്‍ഡോസള്‍ഫാന് സമരം: ചര്‍ച്ച പരാജയപ്പെട്ടു\nതിരുവനന്തപുരം: എന്‍ഡോസള്‍ഫാന് ദുരിതബാധിതരുടെ പ്രശ്നങ്ങള് പരിഹരിക്കാന് മുഖ്യമന്ത്രി ഉമ്മന് ചാണ്ടിയുടെ അധ്യക്ഷതയില് നടന്ന ചര്‍ച്ച പരാജയപ്പെട്ടു. ഫെബ്രുവരി മൂന്നിന് വീണ്ടും ചര്‍ച്ച നടക്കും. പ്രതിപക്ഷ നേതാവ് വി.എസ്. അച്യുതാനന്ദന്, മന്ത്രിമാരായ കെ.സി. ജോസഫ്, കെ.പി. മോഹനന്, വി. ശിവന്‍കുട്ടി എം.എല്.എ എന്നിവരുടെ സാന്നിധ്യത്തില് ക്ലിഫ് ഹൗസിലായിരുന്നു ചര്‍ച്ച.\nമുഖ്യമന്ത്രിയുടെയും മന്ത്രി കെ.പി. മോഹനന്റെയും നിരുത്തരവാദ നിലപാടിനെ തുടര്‍ന്നാണ് ചര്‍ച്ച പരാജയപ്പെട്ടതെന്ന് വി.എസ് കുറ്റപ്പെടുത്തി. ചര്‍ച്ചക്കുള്ള പ്രാഥമിക ഒരുക്കംപോലും നടത്താതെയാണ് മുഖ്യമന്ത്രിയും മറ്റും ചര്‍ച്ചക്കത്തെിയത്. സഹായം നല്‍കാനുള്ളവരുടെ പേരുപോലും ഉദ്യോഗസ്ഥരുടെ പക്കല് ഇല്ലായിരുന്നു. 2010ല് മനുഷ്യാവകാശ കമീഷന് തയാറാക്കിയ പട്ടികയില് 5887 പേര് ഉണ്ടെങ്കിലും 5227 പേരുടെ തെറ്റായ കണക്കാണ് സര്‍ക്കാര് അവതരിപ്പിച്ചത്. പട്ടികയില് ഉള്ളവരില്‍ത്തന്നെ മൂവായിരത്തോളം പേര്‍ക്ക് കമീഷന് നിര്‍ദേശിച്ച സഹായങ്ങള് കൊടുത്തിട്ടുമില്ല. ഇക്കാര്യത്തില് കൃത്യമായ പരിഹാരം ഉണ്ടാകാത്തതിനെ തുടര്‍ന്നാണ് ചര്‍ച്ച അലസിയതെന്ന് വി.എസ് പറഞ്ഞു.\nമൂന്നിന് നടക്കുന്ന ചര്‍ച്ചയില് കാസര്‍കോട് ജില്ലയില് നിന്നുള്ള അഞ്ച് എം.എല്.എമാരെയും പങ്കെടുപ്പിക്കാന് തീരുമാനിച്ചിട്ടുണ്ട്. എന്നാല്, 2018 പേര്‍ക്ക് ആനുകൂല്യങ്ങള് നല്‍കിയിട്ടുണ്ടെന്നും അവശേഷിക്കുന്നവര്‍ക്ക് ഉടന് നല്‍കുമെന്നും ചര്‍ച്ചയില് മുഖ്യമന്ത്രി അറിയിച്ചു.\nസെക്രട്ടേറിയറ്റിന് മുന്നില് എന്‍ഡോസള്‍ഫാന് ദുരിതബാധിതരുടെ സമരം നാലാം ദിവസമായ വെള്ളിയാഴ്ചയും തുടര്‍ന്നു. വ്യാഴാഴ്ച സമരപ്പന്തലിലത്തെിയ വി.എസിന്റെ ഇടപെടലിനെ തുടര്‍ന്നായിരുന്നു വെള്ളിയാഴ്ചത്തെ ചര്‍ച്ച. ദേശീയ മനുഷ്യാവകാശ കമീഷന് 2010 ഡിസംബറില് ശിപാര്‍ശ ചെയ്ത അടിയന്തര സഹായം നല്‍കുക, പുനരധിവാസം ശാസ്ത്രീയമായി നടപ്പാക്കുക, ദുരിതബാധിതരുടെ കടങ്ങള് എഴുതിത്തള്ളുക, ബാങ്ക് ജപ്തിയില്‍നിന്ന് രക്ഷിക്കുക തുടങ്ങിയ ആവശ്യങ്ങള് ഉന്നയിച്ചാണ് സമരം. കാസര്‍കോട് ജില്ലയിലെ 11 പഞ്ചായത്തുകളില്‍നിന്ന് കുട്ടികള് അടക്കമുള്ള 108 ദുരിതബാധിതരാണ് സമരത്തിലുള്ളത്.\nജര്‍മനിയില് ട്രെയ്ന് ഡ്രൈവര്‍മാര് 98 മണിക്കൂര് പണിമുടക്കുന്നു\nമുസ്രിസ് പൈതൃകപദ്ധതി ഇന്ന് രാഷ്ട്രപതി ഉദ്ഘാടനം ചെയ്യും\nഎസ്.എം.സി.സി സുവനീര് പ്രകാശനം ചെയ്‌തു\nസ്വര്‍ണ വിലയില് വീണ്ടും ഇടിവ്; വില നാല് വര്‍ഷത്തെ ഏറ്റവും താഴ്ന്ന നിലയില്\nഅമേരിക്കന് തെരഞ്ഞെടുപ്പില് റഷ്യന് ഹാക്കര്‍മാരുടെ സൈബര് ആക്രമണം; 35 റഷ്യന് നയതന്ത്രജ്ഞരെ അമേരിക്ക പുറത്താക്കി\nഎയര് ഇന്ത്യ എക്‌സ്‌പ്രസ് ലാഭത്തിലേക്ക്


Diocese of Iringalakuda ജനാഭിമുഖ കുര്‍ബാന നടത്തും\nഇരിങ്ങാലക്കുട രൂപതയ്ക്ക് കീഴിലെ പള്ളികളില് ജനാഭിമുഖ കുര്‍ബാന നടത്താന് തീരുമാനം. ബിഷപ്പ് മാര് പോളി കണ്ണുക്കാടനുമായി വൈദികര് നടത്തിയ ചര്‍ച്ചയിലാണ് തീരുമാനമായത്. സിറോ മലബാര് സഭാ സിനഡിന്റെ കുര്‍ബാന ഏകീകരണ തീരുമാനത്തിനെതിരെ നേരത്തെ തന്നെ ഇരിങ്ങാലക്കുട അതിരൂപതയും അങ്കമാലി അതിരൂപതയും പരസ്യമായി രംഗത്തെത്തിയിരുന്നു.\nഅതേസമയം തൃശൂര് അതിരൂപതയില് നാളെ മുതല് പുതുക്കിയ കുര്‍ബാന രീതി നടപ്പാക്കണമെന്ന് സര്‍ക്കുലര് ഇറക്കിയിട്ടുണ്ട്. ആര്‍ച്ച് ബിഷപ്പ് മാര് ആന്‍ഡ്രൂസ് താഴത്താണ് സര്‍ക്കുലര് പുറപ്പെടുവിച്ചത്. എറണാകുളം അങ്കമാലിയില് ഇറക്കിയ സര്‍ക്കുലര് ആശയക്കുഴപ്പം സൃഷ്ടിക്കുന്നു എന്ന സാഹചര്യത്തിലാണ് പുതിയ സര്‍ക്കുലര് ഇറക്കുന്നത്. സിറോ മലബാര് സഭയുടെ നവീകരിച്ച കുര്‍ബാന ക്രമവും ഏകീകൃത കുര്‍ബാന അര്‍പണവും സംബന്ധിച്ച് സിനഡില് നിന്നും അതിരൂപതയില് നിന്നും മാര്‍ഗനിര്‍ദേശങ്ങളുണ്ടായിരുന്നു. ഇതനുസരിച്ചാണ് നാളെ മുതല് തൃശൂര് അതിരൂപതയിലും പുതുക്കിയ കുര്‍ബാന ഏകീകരണം നടപ്പിലാക്കുന്നത്.\nRead Also : കുര്‍ബാന ഏകീകരണം; മാര് ആന്റണി കരിയില് വത്തിക്കാനില്; മാര്‍പാപ്പയുമായി ചര്‍ച്ച നടത്തിയേക്കും\nതര്‍ക്കം; നിലവില് സിറോ മലബാര് സഭയ്ക്ക് കീഴിലുള്ള പള്ളികളില് മൂന്ന് തരത്തിലുള്ള കുര്‍ബാനയാണ് നടക്കുന്നത്. ജനാഭിമുഖ കുര്‍ബാന, അള്‍ത്താര അഭിമുഖ കുര്‍ബാന, പകുതി ജനാഭിമുഖവും പകുതി അള്‍ത്താര അഭിമുഖവുമായ കുര്‍ബാന എന്നിങ്ങനെയാണത്. ചങ്ങനാശേരി അതിരൂപതയില് അള്‍ത്താര അഭിമുഖ കുര്‍ബാനയാണ് നടക്കുന്നത്. എറണാകുളം, അങ്കമാലി, തൃശൂര്, ഇരിങ്ങാലക്കുട രൂപതകളില് ജനാഭിമുഖ കുര്‍ബാനകള് മാത്രമാണ് നടന്നുവരുന്നത്. പാലാ, കാഞ്ഞിരപ്പള്ളി, കോട്ടയം അതിരൂപതകളില് പകുതി ജനാഭിമുഖവും പകുതി അള്‍ത്താര അഭിമുഖവുമായാണ് കുര്‍ബാന നടക്കുന്നത്. ഈ രീതികള്‍ക്ക് ഏകീകരണം കൊണ്ടുവരാനുള്ള തീരുമാനമാണ് നിലവിലെ തര്‍ക്കങ്ങള്‍ക്ക് കാരണം.\nStory Highlights : Diocese of Iringalakuda\nRead more on: holly mass reform | Syro Malabar church


ലഹരിമരുന്ന് കേസിൽ ചോദ്യം ചെയ്യൽ; ദീപിക പദുക്കോൺ എൻസിബി ഓഫീസിലെത്തി Deepika Padukone reaches NCB office, questioning in drug case underway\nHome News National ലഹരിമരുന്ന് കേസിൽ ചോദ്യം ചെയ്യൽ; ദീപിക പദുക്കോൺ എൻസിബി ഓഫീസിലെത്തി\nമുംബൈ: സുശാന്ത് സിംഗ് രജ്പുതിന്റെ മരണവുമായി ബന്ധപ്പെട്ട ലഹരി മരുന്ന് കേസിന്റെ ചോദ്യം ചെയ്യലിനായി നടി ദീപിക പദുക്കോൺ രാവിലെ 9.45ന് നാർക്കോട്ടിക്‌സ് കൺട്രോൾ ബ്യൂറോ (എൻസിബി) പ്രവർത്തിക്കുന്ന കൊളംബയിലെ മുംബൈ പോർട്ട് ട്രസ്റ്റ് ഗസ്റ്റ് ഹൗസിലെത്തി. ചോദ്യം ചെയ്യൽ ആരംഭിച്ചതായി ഔദ്യോഗികവൃത്തങ്ങൾ അറിയിച്ചു.\nഭർത്താവ് രൺവീർ സിംഗിനൊപ്പം ഗോവയിലായിരുന്ന ദീപിക എൻസിബിയുടെ സമൻസ് ലഭിച്ചതിനെ തുടർന്ന് വ്യാഴാഴ്ച മുംബൈയിലെത്തിയിരുന്നു. ശ്രദ്ധ കപൂർ, സാറാ അലി ഖാൻ എന്നിവരും ഇന്ന് ഏജൻസിക്ക് മുന്നിൽ ഹാജരാകും.\nനടി രാകുൽ പ്രീത് സിംഗിനെയും കരിഷ്മയെയും എൻസിബി ഇന്നലെ നാല് മണിക്കൂറോളം ഒരുമിച്ചിരുത്തി ചോദ്യം ചെയ്തിരുന്നു. 2017 ഒക്ടോബറിൽ വാട്സ് ആപ്പ് ചാറ്റിലൂടെ ദീപിക ലഹരിമരുന്ന് ആവശ്യപ്പെട്ടതായാണ് എൻസിബിക്ക് ലഭിച്ച വിവരം. ഈ ചാറ്റ് നടത്തിയത് ഒരു വാട്സ് ആപ്പ് ഗ്രൂപ്പിലാണെന്നും അതിന്റെ അഡ്മിൻ ദീപികയാണെന്നും ഉള്ള പുതിയ വിവരങ്ങൾ കൂടി അന്വേഷണ സംഘം നൽകിയതായി ദേശീയമാധ്യമങ്ങൾ റിപ്പോർട്ട് ചെയ്തു.\nദീപികയുടെ മാനേജർ കരിഷ്മയും സുശാന്ത് സിംഗിന്റെ മാനേജർ ജയ സഹയും ഈ ഗ്രൂപ്പിൽ അംഗങ്ങളായിരുന്നു. കേസുമായി ബന്ധപ്പെട്ട് ദീപിക പദുക്കോണിന്റെ മാനേജർ കരിഷ്മ പ്രകാശ്, സുശാന്തിന്റെ മുൻ മാനേജർ ശ്രുതി മോദി എന്നിവരെയും ചോദ്യം ചെയ്തിരുന്നു. കരിഷ്മ പ്രകാശിനെ ഇന്ന് വീണ്ടും ചോദ്യം ചെയ്യും.\nസുശാന്ത് സിംഗ് രജ്പുതിന്റെ മരണത്തിൽ ദുരൂഹതയുണ്ടെന്ന് കാണിച്ച് ജൂലൈ 28ന് റിയ ചക്രബർത്തിക്കെതിരെ സുശാന്തിന്റെ പിതാവ് കെ കെ സിംഗ് നൽകിയ പരാതിയുടെ അടിസ്ഥാനത്തിൽ ആരംഭിച്ച അന്വേഷണമാണ് ലഹരിമരുന്ന് കേസിലേക്ക് നീണ്ടത്. ഇതുമായി ബന്ധപ്പെട്ട് റിയ ചക്രബർത്തിയും, സഹോദരനുമുൾപ്പെടെയുള്ളവരുടെ അറസ്റ്റ് രേഖപ്പെടുത്തിയിട്ടുണ്ട്.\nജൂൺ 14നാണ് മുംബൈയിലെ ഫ്‌ളാറ്റിൽ സുശാന്തിനെ മരിച്ച നിലയിൽ കണ്ടെത്തിയത്.\nPrevious articleകരാര് കാലാവധി പൂര്‍ത്തിയാക്കിയിട്ടും നാട്ടില് പോകാന് അനുവദിക്കാതെ കമ്പനി; സാമൂഹിക പ്രവര്‍ത്തകരുടെ ഇടപെടലില് മലയാളി വനിതകള് ഉള്‍പ്പെടെ നാട്ടിലേക്ക് മടങ്ങി\nNext articleസ്വത്ത് വിവരങ്ങൾ ആവശ്യപ്പെട്ട് ബിനീഷ് കോടിയേരിക്ക് ഇഡിയുടെ നോട്ടീസ്


ജ്യോതിഷപ്രകാരം ഈ നാളുകാരുടെ വീട്ടിൽ സൗഭാഗ്യങ്ങൾ വരും 100% ഉറപ്പ്.\nലക്ഷ്മി ദേവിയുടെകൃപ എപ്പോഴും ഉണ്ടാകുന്ന കുറച്ചു നക്ഷത്രങ്ങൾ ഉണ്ട്. ഇവർക്ക് ദേവിയുടെ സാന്നിധ്യം കൊണ്ട് സർവ്വ ഐശ്വര്യവും വന്നുചേരും. ലക്ഷ്മീദേവിയുടെ സാന്നിധ്യംകൊണ്ട് ഈ നക്ഷത്രക്കാർക്കു സർവ്വ ഐശ്വര്യങ്ങളും വന്നുചേരും. ഒരുപക്ഷേ അങ്ങനെയുള്ള ഐശ്വര്യങ്ങളും ഉറക്കം വരാതിരിക്കുകയും ആണെങ്കിൽ അവർ യഥാവിധം പരിഹാരകർമ്മങ്ങൾ ചെയ്യാത്തവർ ആയിരിക്കാം. ഏറ്റവുമധികം ഭാഗ്യമുള്ള നക്ഷത്രകാരാണ് ഇവർ. കാരണം ലക്ഷ്മിദേവിയുടെ കടാക്ഷം കൂടുതൽ ഭാഗ്യം ഉള്ളവർക്കണ് ലഭിക്കുന്നത്.\nഇവർക്ക് ഉപ്പും മുളകും4രാശിയിലെ ഈ നക്ഷത്ര ജാതകർ എന്ത് വിചാരിച്ചാലും സാധ്യമാവും. ഇതിനെല്ലാം പരിഹാരം ചെയ്യണം എന്താണ് പരിഹാരം എന്ന് വെച്ചാൽ ഇവരുടെ കുടുംബക്ഷേത്രത്തിൽ സന്ദർശിക്കണം . നിങ്ങലോ നിങ്ങളുടെ കുടുംബാംഗങ്ങളോ ക്ഷേത്രത്തിൽ എന്തെങ്കിലും തെറ്റുകൾ ചെയ്തിട്ടുണ്ടെങ്കിൽ അതിൻറെ ഫലം നിങ്ങൾ അനുഭവിക്കുന്നത് ആയിരിക്കും. അതുകൊണ്ട് പരിഹാരക്രിയകൾ ചെയ്യണം. ദേവി ക്ഷേത്രങ്ങൾ സന്ദർശിക്കുക കൂടാതെ കുടുംബക്ഷേത്രത്തിൽ ആഴ്ചയിലൊരു ദിവസം നെയ് വിളക്ക് കത്തിച്ച് പ്രാർത്ഥിക്കുക.\nസന്ദർശനം മുടക്കാതിരിക്കുക.ഇങ്ങനെ ചെയ്യുന്നു മൂലം ഇവരുടെ ഗ്രഹങ്ങളെല്ലാം നടത്തില്ല നടത്തി കിട്ടുന്നതായിരിക്കും കഷ്ടതകൾ എല്ലാം മാറി കിട്ടുന്നതായിരിക്കും, ദുഃഖങ്ങളും ദുരിതങ്ങളും എല്ലാം മാറി കിട്ടുന്നത് ആയിരിക്കും. ലക്ഷ്മീദേവിയുടെ കൃപ ഉള്ളത് കൊണ്ടുതന്നെ ധനപരമായി ക്കുള്ള മുന്നേറ്റങ്ങളും ഇവർക്ക് ഉണ്ടാവും. ഇവർക്ക് എല്ലാ രീതിയിലും ഉള്ള ഐശ്വര്യങ്ങളും ഉണ്ടാകും.


ശബ്‌ദങ്ങളിൽ പ്രേമമുറിവുകളുള്ള ആ പാട്ടുകളെപ്പറ്റി\nഓരോ പാട്ടും ഓരോരുത്തരിലും സൃഷ്ടിക്കുന്നത് ഭിന്നവികാരങ്ങളാണ്. ചില പാട്ട് കേൾക്കുമ്പോൾ നല്ല ആഹ്ളാദം തോന്നും ചിലപ്പോൾ ഭയങ്കര സങ്കടമായിരിക്കും. ചിലപ്പോൾ ചില പ്രത്യേക വ്യക്തികളെ. പൂവിനേയും നിലാവിനെയും ഓർമിപ്പിക്കുന്നു പാട്ടുകൾ. ചില പാട്ടുകൾ സുഗന്ധദ്രവ്യക്കുപ്പികൾ പോലെയാണു. കേൾക്കുന്ന മാത്രയിൽ ഹൃദയത്തിന്റെ അത്തറുകുപ്പി പൊട്ടും. വാങ്ക് വിളിയ്ക്കൊപ്പം കാറ്റിൽ വസന്തം പുരണ്ടപോലെ ഊദിന്റെ മണം വരും. ചിലത് ഉടുപ്പിനുള്ളിൽ മഞ്ഞുകട്ട വാരിയിട്ട പോലെയാണു നമ്മളെ തണുപ്പിക്കുക. മലയാളത്തിലെ പ്രമുഖ കഥാകൃത്തും നോവലിസ്റ്റുമായ ഇന്ദുമേനോന്റെ പാട്ടോർമകൾ ഇന്നുമുതൽ മൂന്നു ദിവസങ്ങളിലായി വായിക്കുക.\nOct 3, 2019, 4:55 PM\nപ്രേമപ്പാട്ടുകൾ എനിക്കെന്നും മനുഷ്യരാണു. സ്ത്രീകളായും പുരുഷന്മാരായും ഞാൻ എന്നിൽ അടയാളപ്പെടുത്തിയ ഒരു3മിനുട്ട് മനുഷ്യർ. ഒരു ഓർമ്മിപ്പിക്കൽ. ഒരു നിമിഷത്തെ, ഒരു കാലത്തെ, ഒരു സന്ദർഭത്തെ. ഒരു സ്പർശം. പൂവിനെ നിലാവിനെ നിറങ്ങളെ സ്വപ്നങ്ങളെ. ചില പാട്ട് കേൾക്കുമ്പോൾ നല്ല ആഹ്ളാദം തോന്നും ചിലപ്പോൾ ഭയങ്കര സങ്കടമായിരിക്കും… ചിലപ്പോൾ ചില പ്രത്യേക വ്യക്തികളെ..\nചുണ്ടിൽ ചോന്ന റോസാനിറമുള്ള ലിപ്സ്റ്റിക് തേയ്ക്കുമ്പോൾ പതിവായി കൗമാരകാലത്ത് കേട്ട പാട്ടുകൾ മനസ്സിലങ്ങനെ ചോന്ന് വരും. അവന്റെ ഓറഞ്ച് ചുണ്ടുകൾ സത്യമായിരുന്നെന്ന് ഓർമ്മിപ്പിക്കും. മധ്യവയസ്സിലാകട്ടെ അതേ ചുണ്ടുകൾ എത്ര ചുംബനങ്ങൾ ഒളിച്ച് സൂക്ഷിച്ച വായുടെ സിബ്ബാണെന്ന് കൗതുകത്തോടെ ഓർമ്മിപ്പിക്കും.\nചില പാട്ടുകൾ സുഗന്ധദ്രവ്യക്കുപ്പികൾ പോലെയാണു. കേൾക്കുന്ന മാത്രയിൽ ഹൃദയത്തിന്റെ അത്തറുകുപ്പി പൊട്ടും. വാങ്ക് വിളിയ്ക്കൊപ്പം കാറ്റിൽ വസന്തം പുരണ്ടപോലെ ഊദിന്റെ മണം വരും.\nചിലത് ഉടുപ്പിനുള്ളിൽ മഞ്ഞുകട്ട വാരിയിട്ട പോലെയാണു നമ്മളെ തണുപ്പിക്കുക. നോത്ര് ദാമിലെ പള്ളിയുടെ ഉള്ളിലും വാൾനട്ടുകൾ നദിയിലേക്ക് പൊഴിയുന്ന വഴിയോരസന്ധ്യകളിലും പരസ്പരം ഉടലുരസി നടന്നതോർമ്മ വരും.\nചില പ്രേമഗാനങ്ങൾ മൈഗ്രൈൻ ഉണ്ടാക്കും. അണലിക്കുട്ടിയെപ്പോലെ തലയ്ക്കകം കൊട്ടിപ്പറിക്കുന്ന ആ ഗാനത്തിൽ പ്രേമത്തിനു പകരം മാരകമായ നിരാസമുണ്ടായിരിക്കും. ഞാനതിനെ വിളിയ്ക്കും, തൂങ്ങിമരിച്ചവന്റെ പാട്ട്… ഗെയ്റ്റിൽ അവളെക്കാത്തു നിന്ന അനാഥമായ ഒറ്റക്കണ്ണ് എന്നെയും കരയിക്കും……\nപ്രിയമാനസാ നീ വാവാ\nവാതിലും തുറന്നു നിൻ\nവരവും കാത്തിരിപ്പൂ ഞാൻ\nഅമ്മ സാധാരണയായ് പാട്ടുപാടാറില്ല. അറിയില്ല എന്നതാണു സത്യം. എന്നാലും ഇടയ്ക്കൊക്കെ അച്ഛൻ കേൾക്കാതെ മൂളും.. അച്ഛൻ കേട്ടാൽ ആ മഹാസംഗീത്ജ്ഞാനത്തെപ്രതി അമ്മയെ കളിയാക്കും. എന്നാൽ അച്ഛനമ്മയെ കളിയാക്കാത്ത ഒരേ ഒരു പാട്ടാണിത്. ഇത് അച്ഛനെക്കളിയാക്കുന്ന പാട്ട് പോലെയാണു തോന്നുക. എന്റെ കുട്ടിക്കാലത്ത് വേനലവധിക്കു സകുടുംബം ഞങ്ങൾ അച്ഛന്റെ കൊല്ലത്ത് ഉമയനല്ലൂരുള്ള വീട്ടിൽ പോകുമായിരുന്നു. അവിടെ എത്തിയാലാണ് ഈ പാട്ട് അമ്മ പാടാറ്. കൊല്ലത്തെ ചാച്ചേപ്പയുടെ മങ്ങാട്ടഴികത്ത് വീട്ടിൽനിന്നാണു പാടുക. അതും അച്ഛനെ മാത്രം കേൾപ്പിക്കാൻ വേണ്ടി പതുക്കെ, കുസൃതിയോടെ. ഒട്ടും പ്രേമലോലുപയായല്ല. കളിയാക്കിക്കൊണ്ടാണു പാടുക. അച്ഛൻ മുഖം കറുപ്പിച്ചാലുടനെ എന്റെ തുടയിൽ പതുക്കെ തട്ടി എനിക്ക് വേണ്ടിയാണെന്ന ഭാവത്തോടെ പാട്ട് ഗതിയൊന്ന് മാറ്റിപ്പിടിക്കും.\nഅച്ഛൻ പാടിയല്ലാതെ ഞാൻ കേട്ട ആദ്യത്തെ പാട്ടാണത്. ഒരുപക്ഷെ അമ്മപാടിക്കേട്ടവയിൽ ഓർമ്മയിലുള്ള ഒരേ ഒരെണ്ണം. ഈ പാട്ട് കേൾക്കും മുമ്പെ പാതിയുറക്കത്തിൽ ഞാനൊരു പാദസരക്കിലുക്കം കേട്ടിട്ടുണ്ട്. ഒരു സ്ത്രീ കടന്നുവന്നു, അവർ ചായഗ്ലാസുകൾ മേശയിൽ വെയ്ക്കുന്നതും നെറ്റിയിൽ മൃദുവായെന്നെ ചുംബിക്കുന്നതും അമ്മയോട് എപ്പം വന്നു എന്നു ചോദിച്ചതും ഞാൻ കേട്ടതാണു.\n"രാവിലെ അഞ്ച് മണിയ്ക്ക് എത്തി. ട്രെയിൻ ലേറ്റായിരുന്നു. എന്തു പറയുന്നു തങ്കം? സുഖാണോ?"\n"വ്വൊ സുഖം തന്നെ സത്യേച്ചീ. കൊച്ചുങ്ങളു ഒണരട്ട്. ഞാമ്പരാം"\nഅവർ പോയപ്പോൾ മുതൽ അമ്മ പാട്ട് തുടങ്ങി. അച്ഛൻ വരുന്ന ശബ്ദം.\n"ചായ കുടിച്ച് കളയാം. ചൂടൊണ്ടോ?"\n"ഊഹ് നല്ലോണം" അച്ഛൻ ചായകുടിക്കുന്നു. ആഹ്ളാദത്തോടെ ചായയുടെ നാട്ടുരുചിയെപ്പറ്റി പറയുന്നു. കോഴിക്കോട്ടെ ചായ അച്ഛനത്ര പഥ്യം പോര. പ്രത്യേകിച്ച് അമ്മയുണ്ടാക്കുന്ന ചായ. ഒരു ഡവറ നിറയെ തരുന്ന ഒരുതരം ചായ. മോട്ടവെള്ളം എന്നാണു അച്ഛനതിനിട്ട പേര്. എന്നും ചായയുടെ പേരിൽ ഒരു വഴക്കുണ്ട്. എന്നാലന്ന് ചായ ഇറക്കിയപാട് അച്ചൻ പറഞ്ഞു.\n"കൊള്ളം നല്ല ഉഗ്രനായിട്ടൊണ്ട്"\n"ആവും ആവും.. പ്രിയമാനസാ…" അമ്മ കളിയാക്കി.\nപോകപ്പോകെ മനസ്സിലായി അച്ഛന്റെ നഷ്ടപ്രണയകഥയാണു അമ്മ പാട്ടായി കുത്തിയിളക്കുന്നത്….. അച്ഛൻ പ്രേമിച്ചിരുന്നുവെന്ന് അമ്മ. ഇല്ല ഔദ്യോഗികമായി കല്യാണം പറഞ്ഞുവെച്ചവൾ മാത്രമെന്ന് അച്ഛൻ. കല്യാണം തീരുമാനിച്ച മുറയിലുള്ള പെണ്ണിനോട് ഔദ്യോഗികമായ് പെരുമാറുന്നതൊക്കെ ഡെക്കെറേഷനല്ലെ എന്നു ചോദിക്കാനന്നു പ്രായമായിരുന്നില്ല എനിക്ക്. എന്നാലും കസിൻ പറഞ്ഞുതന്ന കഥയിൽ കല്യാണത്തിയതി കുറിക്കുന്ന സമയമായപ്പോൾ പെണ്ണിനാണു മനംമാറ്റം. എനിക്കീ പറഞ്ഞുവെച്ചവനെ വേണ്ട എന്ന് അവർ ഒറ്റയ്ക്കും തെറ്റയ്ക്കും പറഞ്ഞു തുടങ്ങി. നാട്ടുകാരും വീട്ടുകാരും പെണ്ണിനുണ്ടായ പുതിയപ്രേമത്തെപ്പറ്റി രഹസ്യമായി പറഞ്ഞു. അച്ഛൻ അവരോട് തന്നെ നേരിട്ട് ചോദിച്ചു.\n"അതെ ഞാൻ മറ്റൊരാളെ ഇപ്പോൾ സ്നേഹിക്കുന്നു" എന്നു തലകുനിച്ചൊരു മറുപടികിട്ടി.\nതേച്ചില്ലേ പെണ്ണേ തേച്ചില്ലെ പെണ്ണെ എന്ന് ഇന്നായിരുന്നെങ്കിൽ പാടാമായിരുന്നു. അച്ഛൻ പതുക്കെ അവിടുന്നു സ്ഥലം കാലിയാക്കി. കോഴിക്കോട്ട് സ്കൂളിൽ വന്നു ചേർന്നു. ആദ്യത്തെ വിഷമമൊക്കെ പതുക്കെ തേഞ്ഞുമാഞ്ഞുകൊണ്ടിരുന്നു.\nതേപ്പിന്റെ മറുകഥ രസകരമാണു. പറഞ്ഞുവെച്ച കല്യാണം വേണ്ടെന്നായപ്പോൾ അവരുടെ കാമുകനും അമ്മയും അലോചനയുമായ് വന്നു. പുതുകാമുകന്റെ സ്ത്രീധനാ‍വശ്യം ഭയങ്കരമായിരുന്നു. ഒരിക്കലും നടക്കുവാൻ സാധ്യമല്ലാത്ത ഒന്ന്. സ്ത്രീധനപ്രശ്നത്തിൽ ആ വിവാഹം മുടങ്ങി. വീട്ടുകാരിൽ ചിലരെങ്കിലും സല്ലാപത്തിലെ മനോജ് കെ ജയനെപ്പോലെ ത്യാഗിയായ ഒരു ചെറുപ്പക്കാരനെ പ്രതീക്ഷിച്ചു. എന്റെ അച്ഛൻ ആത്മാഭിമാനിയായിരുന്നു. അതിനൊന്നും എന്തായാലും അച്ഛനെ കിട്ടിയില്ല. അച്ഛൻ അവരേക്കാളും തിളങ്ങുന്ന തൊലിയുള്ള. നല്ലഭംഗിയുള്ള, പല്ലുകൾക്കിടയിലെ വിടവുകൂടി പുഞ്ചിരിക്കുന്ന കുറുമ്പുകൾ കണ്ണിലുള്ള എന്റെ അമ്മയെന്ന പാവം സ്ത്രീയെ കല്യാണം കഴിച്ചു.\nഞങ്ങളുണ്ടായി ഏറെ കഴിഞ്ഞാണു അവർ വിവാഹം ചെയ്തത്. ഞങ്ങളെ വലിയ സ്നേഹമായിരുന്നു. എന്റെ കൈകളിൽ മൈലാഞ്ചിയരച്ച് ഇട്ട് തരുമായിരുന്നു. കുപ്പി വളകൾ വാങ്ങിത്തരുമായിരുന്നു. അവരുടെ കല്യാണത്തലേന്ന്, നാരങ്ങാവെളിച്ചമുള്ള പെറ്റ്രോമാക്സ്സിനു ചുറ്റുമിരുന്നു പൊറോട്ടയും മുട്ടക്കറിയും കറുത്തഹലുവയും ചേർന്ന ഒരു കോമ്പിനേഷൻ അകത്താക്കുമ്പോൾ "ആ പാട്ട് വെയ്ക്ക് വെയ്ക്ക് " എന്നമ്മയുടെ കുസൃതിസ്വകാര്യം കേട്ടു. അമ്മ ആരെയോ കസിൻസ്സിനെ കൊണ്ട് പഴയ ആ പാട്ട് പ്രിയമാനസാ വാ വാ എന്ന് ഉറക്കെ വെപ്പിക്കാനുള്ള പരിപാടിയായിരുന്നു…പ്രിയമാനസാ പാട്ടുയർന്നു.തിരക്കിലും കല്യാണപ്പെണ്ണ് നിശബ്ദയാവുന്നത് കണ്ടു. അവൾ പന്തലിൽ ആരെയോ തിരഞ്ഞു. ദേവഗാന്ധാരിയുടെ മാസ്മരികമായ രാഗഭംഗിയിൽ അമ്മയുടെ കവിളിലെ അപൂർവ്വമായ് തെളിയുന്ന നുണക്കുഴി തെളിഞ്ഞു.\nആ പ്രേമവുമായി ബന്ധപ്പെട്ട് പഴയ എന്തെങ്കിലും പാട്ടോർമ്മയാണോ കഥയാണോ പ്രിയമാനസാ വാ വാ നൽകുന്നത് എന്നമ്മ പറഞ്ഞില്ല. അച്ഛനും പറഞ്ഞില്ല. എങ്കിലും അമ്മപാടിക്കേട്ട ആ പ്രേമഗാനം എന്നും എനിക്ക് പ്രിയകരമായിത്തീർന്നു…\nപിന്നെ എന്റെ വളർച്ചയിൽ, എന്റെ തൊടിയരികിലെ പൂത്തകശുമാവ് മരച്ചോട്ടിൽ മുടിയഴിച്ചിട്ട് , ഊഞ്ഞാലിൽ പതിയെ ചാഞ്ഞാടിക്കൊണ്ട് ഞാനാ പാട്ട് മുഴുവനായും പാടി.. നിലാവ് പതിയെ കുന്നിറങ്ങി വന്നു\nആത്മാവിൽ എനിക്കെന്തോരാനന്ദമാണു ദേവാ..\nഎനിക്കാ പാട്ട് പാടുമ്പോൾ വയസ്സ് 14. അന്നു രാത്രിയിൽ ഞാൻ ഉറക്കത്തിൽ തിരണ്ടു എന്നാണോർമ്മ… എന്റെ വീടിന്റെ മുൻ വഴിയിലൂടെ ഒരു ചെറുപ്പക്കാരൻ ഓടിപ്പോകുന്നത് ഞാൻ കണ്ടു.. അവന്റെ കാലിലെ പച്ചഞരമ്പുകൾ വന്യമായി തുടിക്കുന്നത് ഞാൻ കണ്ടു….ആത്മാവിലെ ആനന്ദം എനിക്ക് അനുഭവപ്പെട്ടു.


ഇസ്മാഈലിന്റെ ആടുകളുടെ കൂടെ മരുഭൂമിയില് അല്പനേരം ചിലവഴിക്കുക എന്നതായിരുന്നു ഖുന്‍ഫുദയിലേക്കുള്ള എന്റെ യാത്രയുടെ 'ഒളി'അജണ്ട. ഖുന്‍ഫുദ മലയാളി അസോസിയേഷന്റെ സെക്രട്ടറി ഫൈസല് ബാബു അവരുടെ പ്രവാസി സംഗമത്തില് പങ്കെടുക്കുന്നതിനു വേണ്ടി ക്ഷണിച്ചപ്പോള് ഒരു ലൊട്ടുലൊടുക്ക് കാരണം പറഞ്ഞു ആദ്യം ഞാന് ഒഴിഞ്ഞു മാറി. 'വന്നേ പറ്റൂ, ഞാന് നാളെ വീണ്ടും വിളിക്കും' എന്ന് ഫൈസല് . 'എനിക്ക് പറ്റില്ല, മറ്റാരെയെങ്കിലും സംഘടിപ്പിച്ചു തരാം' എന്ന് ഞാനും. ഒരു വിധം ഫൈസലിനെ ഒതുക്കിയെടുത്ത് ഫോണ് വെച്ചു കഴിഞ്ഞ ഉടനെയാണ് ഇസ്മാഈലിന്റെ കാര്യം ഞാന് ഓര്‍ത്തത്.\nഖുന്‍ഫുദക്കടുത്ത് മരുഭൂമിയിലെ ഏതോ ഒരു ഉള്‍നാടന് ഗ്രാമത്തിലാണ് ഇസ്മാഈല് ഉള്ളത് എന്നറിയാം. ഉടനെ ഞാന് ഫൈസലിനെ വിളിച്ചു. 'ഞാന് തന്നെ വരാം. ഒരു ബ്ലോഗറായ നിങ്ങള് വിളിച്ചിട്ട് വരാതിരിക്കുന്നത് ശരിയല്ലല്ലോ'. ഫൈസലിനു സന്തോഷമായി. എന്റെ 'ഒളി അജണ്ട' ഞാന് പുറത്തു വിട്ടില്ല. പ്രവാസി അസോസിയേഷന്റെ ചിലവില് നാട്ടുകാരനെ സന്ദര്‍ശിക്കാന് പോകുന്ന ഒരു കഞ്ഞിയാണ് ഞാനെന്നു വരരുതല്ലോ. ഇസ്മാഈലിനെ വിളിച്ചു അങ്ങോട്ടെത്താനുള്ള വഴിയൊക്കെ ചോദിച്ചു മനസ്സിലാക്കി. ജിദ്ദയില് നിന്നും ജീസാന് ഹൈവേയില് ഏതാണ്ട് നാനൂറു കിലോമീറ്റര് യാത്ര ചെയ്തു വേണം ഖുന്‍ഫുദയില് എത്താന്. ഖുന്‍ഫുദയില് എത്തുന്നതിനു അമ്പതു കിലോമീറ്റര് മുമ്പ് ഒരു കൊച്ചുപട്ടണമുണ്ട്. മുദൈലിഫ്. അവിടെ നിന്ന് മരുഭൂമിയിലൂടെ അല്പം ഉള്ളോട്ടു പോയാല് നവാന് എന്ന ഗ്രാമത്തിലെത്തും. അവിടെ വന്നു വിളിച്ചാല് മതി ഉടനെ ഞാന് എത്തും എന്ന് ഇസ്മാഈല് പറഞ്ഞു. ജിദ്ദയില് നിന്നും ഇന്ത്യന് കോണ്‍സല് ജനറലും ഡിപ്ലോമാറ്റിക് ടീമും ഖുന്‍ഫുദയിലെ പരിപാടിയില് പങ്കെടുക്കുന്നുണ്ട്. അവരുടെ യാത്രയുടെ പ്രധാന ഉദ്ദേശം അവിടെയുള്ള ഇന്ത്യക്കാരുടെ പാസ്പോര്‍ട്ട് പുതുക്കി നല്‍കുക, യാത്രാ രേഖകള് ശരിയാക്കിക്കൊടുക്കുക തുടങ്ങിയവയാണ്. വിദൂര പ്രദേശങ്ങളില് ഒറ്റപ്പെട്ടു കഴിയുന്ന ഇന്ത്യന് തൊഴിലാളികളെ സംബന്ധിച്ചിടത്തോളം കോണ്‍സുലര് സംഘത്തിന്റെ ഇത്തരം സന്ദര്‍ശനങ്ങള് വലിയ അനുഗ്രഹമാണ്.\nവെന്നിയൂര് സ്വദേശി അബ്ബാസിനെയാണ് ജിദ്ദയില് നിന്നും എന്നെ കൊണ്ടുപോകാന് പ്രവാസി അസോസിയേഷന് ചുമതലപ്പെടുത്തിയത്. കുടി വെള്ളം കൊണ്ടുപോകുന്ന ട്രക്കുമായി മരുഭൂമിയില് ഏറെക്കാലം ജോലിയെടുത്തിട്ടുണ്ട് അബ്ബാസ്. ജിദ്ദ - ജീസാന് റോഡിന്റെ പ്രാന്തപ്രദേശങ്ങളിലുള്ള മരുഭൂമിയിലെ ഗ്രാമങ്ങളിലേക്ക് ഇന്നത്തെപ്പോലെ റോഡുകള് ഇല്ലാതിരുന്ന കാലത്തും അദ്ദേഹം വെള്ളം കൊണ്ടുപോയിട്ടുണ്ട്. യാത്രയിലുടനീളം രസകരമായ പല അനുഭവങ്ങളും അബ്ബാസ് പറഞ്ഞു. സ്ഥലം ചോദിച്ചറിഞ്ഞെങ്കിലും മരുഭൂമിയല്ലേ, ഇസ്മാഈലിനെ കണ്ടു പിടിക്കാന് ആവുമോ എന്നൊരു സംശയം യാത്ര പുറപ്പെടുമ്പോള് എനിക്കുണ്ടായിരുന്നു. പക്ഷേ ഇസ്മാഈലിന്റെ പേരും നില്‍ക്കുന്ന സ്ഥലവും സൂചിപ്പിച്ചപ്പോഴേക്ക് അബ്ബാസ് പറഞ്ഞു. 'ആളെ എനിക്കറിയാം. അവന്റെ തോട്ടത്തിലേക്ക് ഞാന് വെള്ളം കൊണ്ടുപോയിട്ടുണ്ട്'. സമയം ഉണ്ടെങ്കില് നമുക്ക് പോകുന്ന പോക്കില് തന്നെ അവിടെ കയറിയിട്ട് പോകാം". സത്യം പറഞ്ഞാല് അബ്ബാസിന്റെ ആ മറുപടി എന്നെ വല്ലാതെ ആവേശം കൊള്ളിച്ചു. എനിക്ക് പറ്റിയ ഒരാളെത്തന്നെയാണ് കിട്ടിയിരിക്കുന്നത്.\nരാത്രി പത്തു മണിക്കാണ് ഖുന്‍ഫുദയിലെ പരിപാടി. ജിദ്ദയില് നിന്ന് നാല് മണിക്കാണ് പുറപ്പെട്ടത്. മരുഭൂമിയെ കീറിമുറിച്ചു കടന്നു പോകുന്ന വിജനമായ ആറുവരിപ്പാത. ഏതു കൊഞ്ഞാണന് ഡ്രൈവറും നൂറ്റിപ്പത്തിനു താഴെ ചവിട്ടില്ല. അമ്മാതിരി റോഡാണ്. അബ്ബാസാകട്ടെ നൂറ്റിനാല്പതിനു താഴേക്ക് വന്നിട്ടേയില്ല. അതുകൊണ്ട് വിചാരിച്ചതിലും നേരത്തെ മുദൈലിഫില് എത്തി. പോകുന്ന പോക്കില് തന്നെ നേരെ ഇസ്മാഈലിന്റെ അടുത്തേക്ക് വിട്ടു. മെയിന് റോഡില് നിന്നും നവാനിലേക്കുള്ള കട്ട് റോഡിലേക്ക്. അല്പം പോയിക്കഴിഞ്ഞപ്പോള് ഹോളോബ്രിക്സ് ഉണ്ടാക്കുന്ന ഒരു കൊച്ചു ഫാക്ടറിയുടെ മുറ്റത്ത് അബ്ബാസ് വണ്ടി നിര്‍ത്തി. ഇരുട്ടിത്തുടങ്ങിയിട്ടുണ്ട്. ഇസ്മാഈലും നാട്ടുകാരായ ചില സുഹൃത്തുക്കളും അവിടെ കാത്തു നില്‍ക്കുന്നുണ്ട്. അവരെയും കൂട്ടി മണ്‍പാതയിലൂടെ അല്പം പോയതോടെ ഇസ്മാഈലിന്റെ സങ്കേതം എത്തി. മരുഭൂമിയില് വിജനമായ ഒരിടത്ത് നാട്ടുമ്പുറത്തെ പീടികമുറികള് പോലെ രണ്ടു റൂമുകള്.. ചുറ്റുപാടും ആടുകളുടെ കൂട്ടങ്ങള് ..അവയുടെ വാസസ്ഥലം മരുഭൂമിയില് വേലി കെട്ടി തിരിച്ചിട്ടുണ്ട്. അപരിചതരായ ഞങ്ങളെ കണ്ടപ്പോള് ആടുകള്‍ക്ക് കാവല് നില്‍ക്കുന്ന നായ ഒടുക്കത്തെ കുര. ഇസ്മാഈലിനെ കൂട്ടത്തില് കണ്ടതോടെ അവനൊന്നടങ്ങി.\nഇടത്ത് നിന്ന് മൂന്നാമത് ഇസ്മായീല് . കൂടെ വള്ളിക്കുന്നുകാരായ മറ്റു സുഹൃത്തുക്കള്\nഞാന് അവിടെയൊക്കെ ഒന്ന് ചുറ്റിക്കറങ്ങി. "എല്ലാം പകല് കാണാം. ഇപ്പോള് വല്ലാതെ കറങ്ങേണ്ട. നായകള് വേറെയും വരും" ഇസ്മാഈല് പറഞ്ഞു. റൂമിന്റെ മുറ്റത്തെ കാര്‍പെറ്റില് ഇരുന്നു ചായയും കാരക്കയും കഴിച്ചു. നാട്ടു വര്‍ത്തമാനങ്ങള് പറഞ്ഞിരിക്കുന്നതിനിടയില് ഇസ്മാഈല് റൊട്ടിയും കോഴിക്കറിയും വിളമ്പി. അവന് എല്ലാം റെഡിയാക്കി വെച്ചിട്ടുണ്ട്.\nനായയുടെ കുരയും തണുത്ത കാറ്റും ചുറ്റിലും ആടുകളുമായി ആ രാത്രി അവിടെ കഴിയാന് എനിക്ക് കൊതിയുണ്ടായിരുന്നു. പക്ഷേ പരിപാടിക്ക് പോകണമല്ലോ. 'കുതിക്കുന്ന ഇന്ത്യ കിതക്കുന്ന പ്രവാസി' എന്ന വിഷയമാണ് എനിക്ക് സംസാരിക്കേണ്ടത്. നേരം വൈകി കിതച്ചു കൊണ്ട് അങ്ങോട്ട് എത്തിയാല് എന്റെ കുതിപ്പ് അതോടെ അവര് തീര്‍ക്കും!. എല്ലാം കാണാനായി പകല് സമയത്ത് നാളെ വരാം എന്ന് പറഞ്ഞു വണ്ടിയില് കയറിയപ്പോള് നായ നീട്ടി ഓരിയിട്ടു. 'ഇനി ഞാനുറങ്ങട്ടെ' എന്നൊരു ട്യൂണുണ്ട് അതിന്. ഖുന്‍ഫുദയില് കൃത്യസമയത്ത് എത്തി. ആദ്യം ഫൈസലിന്റെ വീട്ടില് നിന്ന് പത്തിരിയും വെള്ളപ്പവും കോഴിക്കറിയും!. ഇസ്മാഈലിന്റെ റൂമില് നിന്ന് ഭക്ഷണം കഴിച്ച വിവരം ഞാന് പറഞ്ഞില്ല. (ഹല്ല പിന്നെ!.)\nപ്രവാസി സംഗമം ഭംഗിയായിക്കഴിഞ്ഞു. കോണ്‍സല് ജനറല് ഫായിസ് അഹമ്മദ് കിദ്വായിയുടെ പ്രസംഗത്തിനു ആളുകള് കയ്യടിച്ചു. എന്റെ പ്രസംഗത്തിനും കിട്ടി അടി (ഐ മീന്, കയ്യടി, സത്യമായിട്ടും!!). പിറ്റേന്ന് രാവിലെ മുതല് ഉച്ച വരെ ഫ്രീയാണ്. ഉച്ചക്ക് ശേഷമാണ് ഇസ്മാഈലിന്റെ ആടുകളുടെ അപ്പോയിന്റ്മെന്റ് ഉള്ളത്. രാവിലെ അവനു പണിയുണ്ടാകും. ഖുന്‍ഫുദയില് നിന്നും നൂറ്റിമുപ്പതു കിലോമീറ്റര് അകലെ അമഖ് എന്നൊരു സ്ഥലമുണ്ട്. (ഹമുക്ക് എന്നാണു മലയാളികള് പറയുക) ചെങ്കടലിനോട് ചേര്‍ന്ന് കിടക്കുന്ന ആ പ്രദേശം ഒരു ചെറിയ ടൂറിസ്റ്റ് കേന്ദ്രമാണ്. ഗ്രാമീണരായ അറബി സ്ത്രീകള് കടല് മത്സ്യം ഒരു പ്രത്യേക രീതിയില് ചുട്ടു കൊടുക്കുന്ന ഒരു ചന്ത അവിടെയുണ്ട്. ഫൈസലിനെയും അവന്റെ സുഹൃത്തും എന്റെ ബന്ധുവുമായ മറ്റൊരു ഫൈസലിനെയും (ടൊയോട്ട കമ്പനിയില് ജോലി ചെയ്യുന്നതിനാല് ഫൈസല് ടൊയോട്ട എന്നാണ് വിളിപ്പേര്) കൂട്ടി അങ്ങോട്ട് വെച്ചു പിടിച്ചു. പന്ത്രണ്ടു മണിയോടെ ഞങ്ങള് അവിടെയെത്തി. ചുട്ട മീന് തിന്നുക എന്നതിനോടൊപ്പം ഇവിടെയും എനിക്ക് ഒരു 'ഒളി അജണ്ട' ഉണ്ട്. എന്റെ പെങ്ങളുടെ മരുമകന് നിസാര് ഈ ചന്തയുടെ തൊട്ടു മുന്നില് പെട്രോള് പമ്പ് നടത്തുന്നുണ്ട്!!. അതോടു ചേര്‍ന്ന് ഒരു കടയും. അവനെയൊന്നു കാണണം. കട സന്ദര്‍ശിച്ച ശേഷം നിസാറിനെയും കൂട്ടി ചന്തയിലേക്ക് ഇറങ്ങി. വെള്ളിയാഴ്ച രാവിലെ ആയതിനാല് ചന്തയില് തിരക്ക് കുറവാണ്. ഈത്തപ്പനയോലകൊണ്ട് കൂരകള് പോലെ കെട്ടിയുണ്ടാക്കിയ ഷെഡുകള് നിരന്നു കിടക്കുന്നു.\nഓരോ ഷെഡിലും പ്രത്യേക തരം മണ്ണടുപ്പുകള് ഉണ്ട്. മൈലാഞ്ചിയോ മറ്റോ ഇട്ട് കറുപ്പിച്ച കൈകളോടെ നില്‍ക്കുന്ന ഗ്രാമീണ സ്ത്രീകള് ആളുകള്‍ക്ക് മീന് ചുട്ടു കൊടുക്കുന്നു. കടലില് നിന്ന് അപ്പോള് പിടിച്ചുകൊണ്ട് വന്ന പലതരം മീനുകള് വില്‍ക്കുന്ന ചെറിയ ഷെഡുകള് ചുറ്റുപാടുമുണ്ട്. നിസാര് അറബികളുടെ പ്രിയ മത്സ്യമായ ഹാമൂര് വാങ്ങി. 45 റിയാലാണ് ഒരു കിലോക്ക്. (ഏകദേശം 600 രൂപ). കടക്കാരന് അത് പ്രത്യേക രീതിയില് മുറിച്ചു തന്നു. ഗ്രാമീണ സ്ത്രീകളുടെ വേഷത്തിലും വൃത്തിയിലുമൊക്കെ അല്പം ശങ്കയുള്ളതിനാല് ഞങ്ങള് തന്നെ മീന് കഴുകി വൃത്തിയാക്കിക്കൊടുത്തു.\nഒരടുപ്പില് തീയിട്ടു കത്തിച്ചു മറ്റൊരു അടുപ്പിലേക്ക് അതിന്റെ ചൂട് പകര്‍ന്നു ചുടുന്ന രീതിയാണ്. അതിനാല് തന്നെ മീനില് പൊടിയോ അഴുക്കോ ഏല്‍ക്കില്ല. അവര് മീന് ചുടുന്ന രീതി ഫോട്ടോയെടുക്കാന് ഫൈസല് ഒരു ശ്രമം നടത്തിയപ്പോള് ആ സ്ത്രീ തടഞ്ഞു. ഫോട്ടോയില് കുടുങ്ങാതിരിക്കാന് അവര് മാറി നിന്നു. ഞങ്ങള്‍ക്ക് മുന്നേ വന്ന ചില അറബികള് മീനുമായി കാത്തു നില്‍ക്കുന്നുണ്ട്. അല്പം താമസിക്കുമെന്ന് തോന്നിയതിനാല് മീന് ചുടാന് ഏല്‍പിച്ച ശേഷം ഞങ്ങള് തൊട്ടടുത്തുള്ള പള്ളിയില് പോയി. ജുമുഅ നമസ്കാരം കഴിഞ്ഞു വന്നപ്പോഴെക്കു മീനെല്ലാം ചുട്ടു റെഡിയാക്കി വെച്ചിട്ടുണ്ട്. പത്തു റിയാലാണ് ചുടാനുള്ള ചാര്‍ജ്. മീനിന്റെ കൂടെ കഴിക്കാന് അവര് കൈ കൊണ്ട് കുഴച്ചുണ്ടാക്കുന്ന ഒരു പ്രത്യേക തരം തന്തൂരി റൊട്ടിയും സലാഡും ചട്ടിണിയും വില്പനക്കുണ്ട്. അതൊന്നും ഞങ്ങള് വാങ്ങിയില്ല. നിസാര് അവന്റെ കടയില് നിന്നു കുബ്ബൂസും ചെറുനാരങ്ങയും തൈരും കെച്ചപ്പുമൊക്കെ കൊണ്ട് വന്നു. എണ്ണയോ മസാലകളോ ഒന്നും ചേര്‍ക്കാതെ പച്ചയില് ചുട്ടെടുക്കുന്ന മത്സ്യം മുകളില് അല്പം ഉപ്പും എരിവ് ആവശ്യമുള്ളവര്‍ക്ക് അല്പം മസാല പൊടിയും വിതറി കഴിക്കുകയാണ് രീതി.അറബികള് നമ്മെപ്പോലെ എരിവു ഇഷ്ടപ്പെടുന്നവരല്ല. മസാലകള് വളരെ കുറവായിരിക്കും എന്നതാണ് അവരുടെ ഭക്ഷണ രീതിയുടെ ഏറ്റവും വലിയ പ്രത്യേകത.\nഇസ്മാഈലിന്റെ ഓരോ ദിവസവും വളരെ തിരക്ക് പിടിച്ചതാണ്. തൊട്ടടുത്ത മണ്‍കട്ടയുണ്ടാക്കുന്ന കമ്പനിയില് ഒരു ചെറിയ ജോലിയുണ്ട്. ആടുകളെ നോക്കി ബാക്കിയുള്ള സമയം എന്ത് ജോലിയും എടുക്കാം എന്നുള്ളതാണ് കഫീലിന്റെ നിലപാട്. ആടുകളുടെ കാര്യത്തില് പ്രത്യേക ശ്രദ്ധ വേണം. അതില് വിട്ടുവീഴ്ച പാടില്ല. അറബികളുടെ ഒരു പൊതു കാഴ്ചപ്പാടാണ് അത്. വീട്ടില് പട്ടിണി കിടന്നാലും വളര്‍ത്തുന്ന ആടുമാടുകളെ അവര് പട്ടിണിക്കിടില്ല. മുഹമ്മദ് നബി കുട്ടിക്കാലത്ത് ആട്ടിടയനായിരുന്നു. ആ ഒരു പാരമ്പര്യത്തിന്റെ കണ്ണി പിടിച്ചാണ് പല അറബികളും ആടുമാടുകളെ മേച്ചു നടക്കുന്നതും വളര്‍ത്തുന്നതും. വലിയ ധനികര് പോലും ഒട്ടകത്തെയും ആടുകളെയും മേച്ചു നടക്കുന്നത് മരുഭൂമിയില് സാധാരണമാണ്. ഒരു ആരാധനയുടെ ഭാഗമെന്നോണം ചെയ്യുന്ന ഒരു പ്രവര്‍ത്തനമാണത്. ആടുകളെ നോക്കുന്ന കാര്യത്തില് ഒരിക്കല് പോലും ഇസ്മാഈലിന് കഫീലിന്റെ അനിഷ്ടം നേരിടേണ്ടി വന്നിട്ടില്ല. അത്ര സ്നേഹത്തോടെയാണ് അവന് ആടുകളെ നോക്കുന്നത്. രാവിലെ എഴുന്നേറ്റു ആടുകള്‍ക്ക് തീറ്റയും വെള്ളവുമൊക്കെ നല്‍കിയ ശേഷം കമ്പനിയിലേക്ക് പോകും. തൊട്ടടുത്തു തന്നെയായതിനാല് ഇടയ്ക്കിടെ ആടുകളെ വന്നു നോക്കാം. വൈകിട്ട് വന്നാല് മറ്റൊരു പണിയുണ്ട്. ട്രാക്റ്റര് ഓട്ടുക. കഫീലിന്റെതാണ് ട്രാക്റ്റര് . മരുഭൂമിയാണെങ്കിലും അവിടെ കൃഷി ചെയ്യുന്ന ഗ്രാമീണര് ഉണ്ട്. അവര്‍ക്ക് വേണ്ടി അത് വാടകയ്ക്ക് ഓട്ടിക്കൊടുക്കും. അതിന്റെ വാടകയില് ഒരു ചെറിയ അംശം ഇസ്മാഈലിന് ഉള്ളതാണ്. ചുരുക്കത്തില് വളരെ തിരക്ക് പിടിച്ച ജീവിതം. എന്നാല് പൂര്‍ണ സംതൃപ്തിയോടെ അത് ചെയ്യുന്നു എന്നതാണ് ഇസ്മാഈലിന്റെ പ്രത്യേകത. ആരോടും പരിഭവമില്ല, പരാതിയില്ല. എല്ലാവരെക്കുറിച്ചും നല്ല അഭിപ്രായം മാത്രം.\nഇസ്മാഈല് മുമ്പ് ജോലി ചെയ്തിരുന്ന ഒരു വലിയ തോട്ടം കാണുവാന് വേണ്ടി എന്നെ കൊണ്ട് പോയി. മണ്‍പാതയിലൂടെ ഏറെ നേരം വണ്ടി ഓട്ടിയ ശേഷമാണ് അവിടെ എത്തിയത്. മരുഭൂമിയുടെ നടുവില് ഒരു വലിയ പച്ചപ്പ്. വര്‍ഷങ്ങളോളം ഈ തോട്ടത്തില് ഇസ്മാഈല് പണിയെടുത്തിട്ടുണ്ട്. ശരിക്കും ഒരു വിസ്മയമായിരുന്നു എനിക്കാ തോട്ടത്തിലെ കാഴ്ചകള് . നിറയെ കായ്ച്ചു നില്‍ക്കുന്ന മാമ്പഴങ്ങള് . മുരിങ്ങയും തക്കാളിയും ഭീമാകാരന് വഴുതനങ്ങയും എന്ന് വേണ്ട എല്ലാ വിധ പച്ചക്കറികളും. വിശാലമായ കൂട്ടില് തത്തകളും പ്രാവുകളും.. ഒരു ഭാഗത്ത് വലിയ ടര്‍ക്കി കോഴികള് ....മറ്റൊരു ഭാഗത്ത് ആടുകളും താറാവുകളും.. ഒരു കൂട്ടില് നിറയെ മാന് കുട്ടികള് .. കാവല് പട്ടികള് ..\nകയ്യെത്തും ദൂരത്ത് പഴുത്തു നില്‍ക്കുന്ന മാങ്ങയും പേരക്കയും സീതപ്പഴവുമെല്ലാം അവര് ഞങ്ങള്‍ക്ക് പറിച്ചു തന്നു. തോട്ടമുടമയോട് ചോദിക്കാതെ ഇങ്ങനെ പറിക്കാന് പാടുണ്ടോ എന്ന് ചോദിച്ചപ്പോള് ഇസ്മാഈല് പറഞ്ഞു. സുഹൃത്തുക്കളോ ബന്ധുക്കളോ വന്നാല് ആവശ്യമുള്ളത് പറിച്ചു കൊടുക്കണം എന്നാണ് അവരുടെ ഓര്‍ഡര് . നല്ല മധുരമുള്ള വില കൂടിയ ഇനം മാങ്ങകളാണ് ഇവിടെ ഉള്ളത്. ആറ് വലിയ മാങ്ങകള് പാക്ക് ചെയ്തു വെക്കുന്ന ഒരു ചെറിയ ബോക്സിനു മുപ്പത്തി രണ്ടു റിയാലാണ് വില. നഗരത്തില് നിന്നും പഴവര്‍ഗങ്ങളുടെ ഹോള്‍സെയില് കച്ചവടക്കാര് ഇവിടെ വന്നു വാങ്ങുകയാണ് ചെയ്യുക. മാര്‍ക്കറ്റില് അതിനു അറുപതു റിയാല് വരെ കൊടുക്കണം. ഇസ്മാഈല് നാട്ടില് നിന്നു കൊണ്ട് വന്നു വെച്ച നാടന് തെങ്ങുകളും അക്കൂട്ടത്തില് ഉണ്ട്. നല്ല പോലെ വളര്‍ന്നു നില്‍ക്കുന്നുവെങ്കിലും തേങ്ങ നാട്ടിലെ പോലെ ഉണ്ടാകുന്നില്ല. എല്ലാം കൊഴിഞ്ഞു പോകുന്നു. ഉള്ളവ തന്നെ പൂര്‍ണ വളര്‍ച്ച എത്തുന്നില്ല. കാലാവസ്ഥയുടെ തകരാര് കൊണ്ടാവണം. എന്നാലും തെങ്ങിനെ അവര് വല്ലാത്ത സ്നേഹത്തോടെ നനച്ചു വളര്‍ത്തുന്നു. തെങ്ങോലകളുടെ മര്‍മരം അവരുടെ മനസ്സിന് എന്തെന്നില്ലാത്ത ഒരു സന്തോഷം നല്കുന്നുണ്ടാവണം. ഒരു തെങ്ങിന്റെ ചുവട്ടില് ചെന്ന് അതിനെ മെല്ലെ തൊട്ടു തലോടുന്നു ഇസ്മാഈല് . "നാട്ടില് നിന്ന് കൊണ്ട് വന്നു ഞാന് നനച്ചു വളത്തിയതാ.".. എന്റെ കണ്ണുകള് നിറഞ്ഞു പോയ ഒരു നിമിഷം..\nതെങ്ങിനോട് ചേര്‍ന്ന് പൂവിട്ടു നില്‍ക്കുന്ന ചെമ്പരുത്തിയും.. അറേബ്യന് മരുഭൂമിയുടെ നടുവിലാണെങ്കിലും നാട്ടില് എത്തിപ്പെട്ട ഒരു പ്രതീതി. അതിരുകള് തിരിച്ച മൂന്നു തോട്ടങ്ങള് ഒന്നിച്ചുചേര്‍ന്ന ഒരു വലിയ ഫാമാണിത്. ഓരോ തോട്ടത്തിലും ഓരോ ജോലിക്കാരന്. മൂന്നു പേരും മലയാളികള് . കാസര്‍ഗോഡ് സ്വദേശി ബഷീര് , രാമനാട്ടുകരയിലെ ഹനീഫ, ഇടിമുഴിക്കല് സ്വദേശി സൈതലവി .. മൂന്നു പേര്‍ക്കും പ്രത്യേക താമസ സ്ഥലങ്ങള് ഉണ്ട്. ജോലി കഴിഞ്ഞാല് എല്ലാവരും ഒന്നിച്ചു കൂടും. ഒരുമിച്ചു ഭക്ഷണം ഉണ്ടാക്കി കഴിക്കും. ഒരു പഴയ ടൊയോട്ട സിംഗിള് കാബിന് പിക്കപ്പ് കിടക്കുന്നത് കണ്ടു. തോട്ടത്തിലെ ആവശ്യങ്ങള്‍ക്കായി ഉള്ള വണ്ടിയാണത്. പട്ടണത്തില് പോയി സാധനങ്ങള് കൊണ്ട് വരാന് അതാണുപയോഗിക്കുക.\nനാട്ടില് നിന്ന് കൊണ്ട് വന്നു പിടിപ്പിച്ച തെങ്ങും ചെമ്പരുത്തിയും\nതോട്ടം ചുറ്റിക്കണ്ടപ്പോഴേക്ക് ഇരുട്ടിത്തുടങ്ങിയിരുന്നു. ജോലിയൊക്കെ പെട്ടെന്ന് തീര്‍ത്ത് കുളിച്ചു റെഡിയായി ബഷീറും ഹനീഫയും സൈതലവിയും എത്തി. ഞങ്ങള് ഒരുമിച്ചു മഗ് രിബ് നമസ്കരിച്ചു. പിന്നെ മാഞ്ചുവട്ടിലെ കട്ടിലില് അവരോടൊപ്പം അല്പം സൊറ പറഞ്ഞിരുന്നു. കുറച്ചു കോഴികള് മാവിന്റെ കൊമ്പത്ത് കയറി ഇരിക്കുന്നുണ്ട്. അവരുടെ അന്തിത്താവളം അവിടെയാണ്. "ഇവര് രണ്ടു മൂന്നു പേര് വി ഐ പികളാണ് കൂട്ടില് കയറില്ല. സ്ഥിരമായി ഈ മാവിലാണ്". ഹനീഫയുടെ കമന്റ്. ഇതിനിടെ പറിച്ചെടുത്ത പഴങ്ങള് വെട്ടി ഒരു വലിയ തളികയിലാക്കി ബഷീര് കൊണ്ട് വന്നു. "ഇവിടത്തെ ജീവിതം എങ്ങിനെയുണ്ട്.. ശമ്പളമൊക്കെ ശരിക്ക് കിട്ടാറുണ്ടോ?" ഞാന് ചോദിച്ചു. 'എല്ലാം സുഖമാണ്. ഒരു ബുദ്ധിമുട്ടുമില്ല. ശമ്പളം കൃത്യമായി കിട്ടുന്നു..മാത്രമല്ല അത്യാവശ്യം വന്നാല് അത് അഡ്വാന്‍സായി നല്‍കുകയും ചെയ്യും'. സൈതലവിയാണ് അത് പറഞ്ഞത്. ഒരാവശ്യം വന്നപ്പോള് ഒരു വര്‍ഷത്തെ ശമ്പളം അഡ്വാന്‍സായി നല്‍കിയ അനുഭവം ബഷീറും പങ്കു വെച്ചു. തോട്ടം ഉടമകളായ അറബികള് ഇടയ്ക്കിടയ്ക്ക് വരും. അത്യാവശ്യ സാധനങ്ങള് കൊണ്ട് വന്നു കൊടുക്കും. അവര് കുടുംബ സമേതം വന്നാല് അവരുണ്ടാക്കുന്ന ഭക്ഷണം എല്ലാവരും ഒന്നിച്ചിരുന്നു കഴിക്കും.\nമുമ്പ് ഇവിടെയുണ്ടായിരുന്ന ജോലിക്കാരില് ഒരാള്‍ക്ക് നാട്ടില് കുട്ടി ജനിച്ച വിവരം അറിഞ്ഞപ്പോള് രണ്ടു ആടുകളെ അറുത്തു തോട്ടമുടമയായ കഫീല് പാര്‍ട്ടി നടത്തി അവന്റെ സന്തോഷത്തില് പങ്കു ചേര്‍ന്ന അനുഭവം ഇസ്മാഈല് വിവരിച്ചപ്പോള് എന്റെ മനസ്സ് 'ആടുജീവിതം' വായിച്ച ഓര്‍മകളിലൂടെ പായുകയായിരുന്നു. അറബികളെന്ന് കേള്‍ക്കുമ്പോള് പലര്‍ക്കും മനസ്സിലേക്ക് വരുന്നത് ക്രൂരന്മാരും മൃഗതുല്യരുമായി പെരുമാറുന്ന മനുഷ്യരുടെ ചിത്രമാണ്. അത്തരം ചിലരുണ്ടാവാം. എന്നാല് നൂറിലൊരാള് ചെയ്യുന്ന അനീതി ഒരു ജനതയുടെ മുഴുവന് മുഖത്തു ചാര്‍ത്തിക്കൊടുത്തു സായൂജ്യം അടയുന്നവര് ധാരാളമുണ്ട്. ബഹുഭൂരിപക്ഷം നല്‍കുന്ന സ്നേഹത്തിന്റെ ഊഷ്മളത പലപ്പോഴും അവര്‍ക്ക് കാണാന് കഴിയുന്നില്ല. ലക്ഷക്കണക്കിന് മലയാളി കുടുംബങ്ങള്‍ക്ക് അന്തസ്സാര്‍ന്ന ജീവിതം നല്‍കുന്ന നല്ലവരായ അറബികളെ ഒരു സാഹിത്യകാരനും വേണ്ട!!. കൂടുതല് പതിപ്പുകള് വിറ്റഴിച്ചു പോകണമെങ്കില് അറബികളെ ക്രൂരന്മാരായി ചിത്രീകരിച്ചേ മതിയാവൂ.. എങ്കില് മാത്രമേ അവാര്‍ഡുകളും സ്വീകരണങ്ങളും ലഭിക്കൂ!! കേരളത്തിന്റെ സാമ്പത്തിക ഘടനയുടെ വളര്‍ച്ചക്ക് അറബ് രാജ്യങ്ങളോളം സംഭാവന നല്‍കിയ മറ്റൊരു ഭൂപ്രദേശമില്ല. ലക്ഷക്കണക്കിന് മലയാളികള് ഉപജീവനം തേടിയെത്തുന്ന ഈ ഭൂമിയുടെ സംസ്കാരവും ജീവിതവും കെട്ടുകഥകളുടെ നിറം പിടിപ്പിക്കാതെ ചിത്രീകരിക്കുന്ന ഒരു സാഹിത്യം നമുക്കെന്നെങ്കിലും കാണാന് കഴിയുമോ?\nസംസാരിച്ചിരുന്നു നേരം പോയതറിഞ്ഞില്ല. പിറ്റേന്ന് ജോലിയുണ്ട്. രാവിലെ ഓഫീസിലെത്തണം. ഇപ്പോള് പുറപ്പെട്ടാല് തന്നെ രാത്രി ഒരു മണിയാവും ജിദ്ദയിലെത്താന്. അവരെ ഉറങ്ങാന് വിട്ടു ഞാനും അബ്ബാസും തിരിച്ചു. വണ്ടിയുടെ ശബ്ദവും ലൈറ്റും കണ്ട ഉടനെ കാവല് പട്ടി ഓടിയെത്തി. ബഷീര് അവനെ ഓടിച്ചു. ഇസ്മായീലും ഞങ്ങളോടൊപ്പം കയറി. അവനെ അവന്റെ സങ്കേതത്തില് തിരിച്ചെത്തിച്ച ശേഷം ഞങ്ങള് ഇറങ്ങി. "അടുത്ത അവധിക്കാലത്ത് കുറച്ചു ദിവസം ഞങ്ങളോടൊപ്പം നില്‍ക്കാന് വരണം". ഇസ്മാഈല് പറഞ്ഞു. "തീര്‍ച്ചയായും ഞാന് വരും. ഇന്‍ഷാ അല്ലാഹ്" അവനെക്കെട്ടിപ്പിടിച്ചു അത്രയും പറഞ്ഞപ്പോള് എന്റെ വാക്കുകള് ഇടറി. മണല്‍പ്പരപ്പിലൂടെ കാര് മുന്നോട്ടു നീങ്ങുമ്പോള് ഞാന് തിരിഞ്ഞു നോക്കി. ആടുകള്‍ക്ക് വെള്ളവുമായി ഇസ്മാഈല് പോകുന്നു. മരുഭൂമിയില് തണുത്ത കാറ്റ് വീശുന്നുണ്ട്.\nകൂടുതല് യാത്രകളിലേക്ക് ഇത് വഴി പോകാം


രാജ്യത്ത് കഴിഞ്ഞ 24 മണിക്കൂറില് 69,921 പേര്‍ക്ക് കൊവിഡ് സ്ഥിരീകരിച്ചു – ThePeopleNews\nഇന്നലെ മാത്രം 819 പേരാണ് മരിച്ചത്. ഇതോടെ രാജ്യത്തെ രോഗബാധിതരുടെ എണ്ണം 36.91 ലക്ഷമായി. ഇന്നലെ ലോകത്ത് ഏറ്റവും കൂടുതല് കൊവിഡ് പോസിറ്റീവ് കേസുകളും മരണങ്ങളും റിപ്പോര്‍ട്ട് ചെയ്ത രാജ്യവും ഇന്ത്യയാണ്. രാജ്യത്ത് ഇതുവരെ 28.39 ലക്ഷം പേര് രോഗമുക്തി നേടി. നിലവില് 7.85 ലക്ഷം പേരാണ് ചികിത്സയിലുളളത്. ഇതുവരെ 65,288 പേരാണ് മരിച്ചതെന്നും കേന്ദ്ര ആരോഗ്യ മന്ത്രാലയം പറയുന്നു.\nഅന്തരിച്ച മുന്‍രാഷ്ട്രപതി പ്രണാബ് കുമാര് മുഖര്‍ജിയുടെ സംസ്‌കാരം ഇന്ന് ഉച്ചകഴിഞ്ഞ് രണ്ടിന് ഡല്‍ഹിയില് വച്ച് നടക്കും\nഒഡീഷ മുന്‍മുഖ്യമന്ത്രിയും മുതിര്‍ന്ന കോണ്‍ഗ്രസ് നേതാവുമായ ഹേമാനന്ദ…\nതൊഴില്, വിസ നിയമ ലംഘനത്തിന് റിയാദില്…\nഎല്ലാ വശത്തും ട്രംപ് അനുകൂലികള് ഇരച്ചു കയറിയതോടെ യുഎസ്…\nമോദിയെ കാണാന് പാഞ്ഞത്തി റഷ്യന് മന്ത്രി സെര്‍ജി ലാവ്‌റോവ്


ആഷസ് പരമ്പര: ആദ്യ വിജയത്തിനരികെ ഓസ്ട്രേലിയ - Ashes 2017, Australia vs England 1st Test Day4Highlights: Australia 114/0 at stumps, need 56 more to win\nആഷസ് പരമ്പര: ആദ്യ വിജയത്തിനരികെ ഓസ്ട്രേലിയ\nഅഞ്ചാം ദിനമായ നാളെ 56 റൺസ് കൂടി നേടിയാൽ ഓസ്ട്രേലിയക്ക് ആദ്യ ടെസ്റ്റിൽ വിജയം സ്വന്തമാക്കാം\nUpdated: November 26, 2017 3:06:37 pm\nആഷസ് പരമ്പരയിലെ ആദ്യ ടെസ്റ്റിൽ ഓസ്ട്രേലിയ വിജയത്തിനരികെ. 170 റൺസ് വിജയലക്ഷ്യം പിന്തുടരുന്ന ഓസ്ട്രേലിയ നാലാം ദിനം കളി അവസാനിക്കുമ്പോൾ വിക്കറ്റ് നഷ്ടമില്ലാതെ 114 റൺസ് എടുത്തിട്ടുണ്ട്. അഞ്ചാം ദിനമായ നാളെ 56 റൺസ് കൂടി നേടിയാൽ ഓസ്ട്രേലിയക്ക് ആദ്യ വിജയം സ്വന്തമാക്കാം.\nനാലാം ദിനം കൂറ്റൻ ലീഡിനായി ഇറങ്ങിയ ഇംഗ്ലണ്ടിന് കാര്യങ്ങൾ എളുപ്പമായിരുന്നില്ല. മുൻനിര വിക്കറ്റുകൾ വീഴ്ത്തി നൈഥൻ ലിയോണും ജോഷ് ഹൈസൽവുഡും ഇംഗ്ലണ്ടിനെ തകർക്കുകയായിരുന്നു. 51 റൺസ് എടുത്ത നായകൻ ജോ റൂട്ട് മാത്രമാണ് അൽപ്പമെങ്കിലും ചെറുത്ത് നിന്നത്.\nവാലറ്റത്ത് മൊയീൻ അലിയും ബെയ്സ്റ്റോവും നടത്തിയ വെടിക്കെട്ടാണ് ഇംഗ്ലണ്ടിന്റെ ലീഡ് 100 കടത്തിയത്. മൊയീൻ അലി 40 റൺസും, ബെയ്സ്റ്റോവ് 42 റൺസും എടുത്താണ് പുറത്തായത്. വാലറ്റത്തെ മിച്ചൽ സ്റ്റാർക്ക് തകർത്ത് വിട്ടതോടെ ഇംഗ്ലണ്ട് 195 റൺസിന് പുറത്താവുകയായിരുന്നു.3വിക്കറ്റാണ് മിച്ചൽ സ്റ്റാർക്ക് വീഴ്ത്തയത്.\nഇംഗ്ലണ്ട് സമ്മാനിച്ച 170 റൺസ് വിജയലക്ഷ്യം പിന്തുടർന്ന ഓസ്ട്രേലിയക്ക് മികച്ച തുടക്കമാണ് ലഭിച്ചത്. ആക്രമിച്ച കളിച്ച ഡേവിഡ് വാർണർ ഓസ്ട്രേലിയക്ക് തകർപ്പൻ തുടക്കം നൽകി. 86 പന്തിൽ പുറത്താകാതെ 60 റൺസാണ് വാർണർ നേടിയിട്ടുള്ളത്. മറുവശത്ത് ആഷസിൽ അരങ്ങേറ്റം കുറിക്കുന്ന ബാൻകോഫ്റ്റ് 51 റൺസോടെ പുറത്താകാതെ നിൽക്കുകയാണ്.\nASHESAustralian Cricket TeamIndian Cricket Team\nWeb Title: Ashes 2017 australia vs england 1st test day4highlights australia 1140 at stumps need 56 more to win


ഹിന്ദു പാകിസ്ഥാന് പോലെ വിപ്ലവഹിന്ദു കേരളവും സാധ്യമാണ് – Prathipaksham\nഹിന്ദു പാകിസ്ഥാന് പോലെ വിപ്ലവഹിന്ദു കേരളവും സാധ്യമാണ്\nJuly 17, 2018. 3:18 pm July 17, 2018. 7:11 pm\nചരിത്രപരമായ ജീവിതത്തിന്‍റെ ചില ദശാസന്ധികളില് സാമൂഹ്യ വര്‍ഗ്ഗങ്ങള് അവരുടെ പരമ്പരാഗത പാര്‍ട്ടികളെ വിട്ട് പോകും. മറ്റൊരു വിധത്തില് പറഞ്ഞാല് ചില പ്രത്യേക വ്യക്തികളാല് നയിക്കപ്പെടുന്ന പരമ്പരാഗത പാര്‍ട്ടികളുടെ ചട്ടക്കൂടുകളും അതിന്‍റെ പ്രകടനങ്ങളും മൂലമാണത്. അത്തരം പ്രതിസന്ധികള് സംഭവിക്കുമ്പോള്, സാഹചര്യം പെട്ടെന്ന് സമര്‍പ്പിതവും അപകടകരവുമാവും. അതായത് അറിയപ്പെടാത്ത ശക്തികളായ, തീര്‍പ്പുകളുടെ വശീകരണശക്തിയുള്ള മനുഷ്യരാല് സമൂഹം അക്രമത്തിനായി തുറക്കപ്പെടും.\nഅന്‍റോണിയോ ഗ്രാംഷി (ജയില്‍ക്കുറിപ്പുകള്)\nസന്ദര്‍ഭം: ഇന്ദിരാഗാന്ധി വധം.\nഅനന്തരഫലം: ഡല്‍ഹിയില് 2100 പേരുള്‍പ്പെടെ 2800 സിക്കുകാര് ഇന്ത്യയിലാകമാനം കൊല ചെയ്യപ്പെട്ടുവെന്ന് ഔദ്യോഗിക സര്‍ക്കാര് കണക്കുകള്. (ഡല്‍ഹിയില് മൂവായിരം ഉള്‍പ്പെടെ 8000 സിക്കുകാര് മരിച്ചെന്ന് അനൗദ്യോഗിക കണക്കുകള്, വോട്ടേഴ്സ് ലിസ്റ്റില് പെടാത്ത പോലെ കണക്കില്‍പ്പെടാത്ത ആയിരങ്ങളും). അക്രമം ഡല്‍ഹി പോലീസും കേന്ദ്ര സര്‍ക്കാര് ഉദ്യോഗസ്ഥരും ചേര്‍ന്ന് സംഘടിപ്പിച്ചതാണെന്ന് പില്‍ക്കാല സി.ബി.ഐ. ഭാഷ്യം. അന്ന് കോണ്‍ഗ്രസ് ആണ് കേന്ദ്രം ഭരിക്കുന്നത് എന്നതിനാല് സി.പി.എംനു വേണ്ടി ഇ.എം.എസ്. ഇക്കാര്യത്തില് എന്ത് പ്രസ്താവനകളാണ് ഇറക്കിയിട്ടുണ്ടാവുക എന്നതിന് അക്കാലത്തെ ദേശാഭിമാനി സാക്ഷ്യമാവും.\nസന്ദര്‍ഭം: ഗോധ്ര സംഭവം\nഅനന്തരഫലം: 790 മുസ്ലീങ്ങള് ഉള്‍പ്പെടെ മൊത്തം മരിച്ചവര് 1,925 എന്നും അനൗദ്യോഗികമായി രണ്ടായിരത്തില്‍പ്പരമെന്നും കണക്കില്‍പ്പെടാത്ത നിരവധി മുസ്ലീങ്ങള് കൂട്ടത്തോടെ കൊല ചെയ്യപ്പെട്ട വംശഹത്യ.\nകാലം: 2018 (കൃത്യമായി എന്ന തോന്നലോടെ പറഞ്ഞാല് കൊല്ലവര്‍ഷം 1193 കര്‍ക്കിടകം 1, കുറെക്കൂടി ഹൈന്ദവബോധ്യങ്ങള്‍ക്കു വേണ്ടി പറഞ്ഞാല് രാമായണ മാസാരംഭം)\nസന്ദര്‍ഭം: അഭിമന്യു വധം\nഅനന്തരഫലം: കൊല നടന്ന് 15 ദിവസമായിട്ടും യഥാര്‍ത്ഥ പ്രതികളെ പിടിച്ചില്ല. നേതാക്കളുടെ വീടുകളില് റെയ്ഡുകള്. കൂട്ട അറസ്റ്റുകള്, നിരുപാധിക വിട്ടയയ്ക്കലുകള്.\nനാം മലയാളിക്ക് അഭിമാനകരമായി ആഘോഷിക്കാന് മേയ് ദിനം മാറ്റി കര്‍ക്കിടകദിനമാകുമെന്ന് പ്രതീക്ഷിച്ചിരിക്കുകയായിരുന്നു. ഇന്നു രാവിലെ വിപ്ലവമുദ്രാവാക്യം പോലെ രാമായണവരികള് കേരളത്തിലെ മൊത്തം സഖനാവുകളില് നിന്നുയരുമെന്നും കേരളമാകെ രാമായണശ്ലോകങ്ങളെഴുതിയ 24,000 ചെങ്കൊടികള് നിരക്കുന്നതുമൊക്കെ ഭാവനയില് കാണലായിരുന്നു കുറെ നാളായി ചിന്നപ്പയലിന്‍റെ സ്വപ്നം. സ്വപ്നം ചിലര്‍ക്ക് ചില കാലമേ ഒക്കൂ എന്നറിഞ്ഞപ്പോള് ചിന്നപ്പയലിനുണ്ടായ നിരാശ സോഷ്യല് മീഡിയയില് കൊട്ടക്കണക്കിന് ശോക ഇമോജികള് ഇട്ടാലും പറഞ്ഞറിയിക്കാവതല്ല. കടകംപള്ളി കടകം മറിഞ്ഞ് കടകം അമ്പലമായി പറഞ്ഞ വാക്കുകള് മൊത്തം തിളരക്തയുവത്വത്തിനും ആവേശവുമായിരുന്നു.\nഎന്തു ചെയ്യാം, ഇപ്പോഴാണല്ലോ ഉത്തരാധുനികത പോയ് മറഞ്ഞെന്നും അതീതാധുനികത വന്നെന്നും നാം മനസ്സിലാക്കുന്നത്. അവിടെ വീണ്ടും ഗ്രാന്‍റ് നരേറ്റീവുകള് തിരികെ വരുന്നുമുണ്ട്. അതിനാല് പ്രത്യയശാസ്ത്രപ്രസക്തി കൂടുന്നതൊന്നുമറിയുന്നില്ലെങ്കിലും നമ്മുടെ നേതാക്കളെ ജനം തിരുത്തുന്നുമുണ്ട്. മുതലാളിത്തത്തിന്‍റെയും ഉത്തരമുതലാളിത്തത്തിന്‍റെയും സാംസ്കാരികയുക്തികള് പോയ് മറഞ്ഞല്ലോ. എങ്കിലും ഉത്താരാധുനികത ബാക്കി വെച്ചു പോയ രാഷ്ട്രീയപരിസരത്തിലാണല്ലോ മാര്‍ക്സിസത്തിന്‍റെ ബൃഹദാഖ്യാനം സ്വത്വങ്ങളിലേക്ക് തിരിഞ്ഞതും.\nഅവിടെ നിന്നാണ് നാം അഭിമന്യു വധവുമായി ബന്ധപ്പെട്ട സമകാലം ചികഞ്ഞു നോക്കേണ്ടത്. വളര്‍ച്ചയുടെ പല ഘട്ടങ്ങളില് പല കലാലയങ്ങളിലായി കൗമാരങ്ങള് ചോര ചിന്തിയത് ചിന്നപ്പയലിന് ഇന്നും മറക്കാനാവില്ല. എസ്.എഫ്.ഐ. എന്നോ എ.ബി.വി.പി. എന്നോ കെ.എസ്.യു. എന്നോ തോന്നാതെ ദാരുണമെന്ന വികാരം കൊണ്ടു വന്നിട്ടുള്ള ദിനങ്ങള്. അഭിമന്യുവിന്‍റെ കാര്യത്തിലും ദാരുണമെന്ന് നെഞ്ചില് കത്തി കയറുകയും മാതാപിതാക്കളുടെ സ്വപ്നനഷ്ടമോര്‍ത്ത് വിഷമിക്കുകയും ചെയ്യുന്നു. അപ്പോള് അതാ വരുന്നു പ്രതി ഭാഗത്ത് വില്ലനായി എസ്.ഡി.പി.ഐ.\nഈ എസ്.ഡി.പി.ഐ. എവിടെ നിന്നു വന്നുവെന്ന് രാഷ്ട്രീയനിരീക്ഷകര് പറയാതെ തന്നെ നാട്ടുകാര്‍ക്കറിയാം രാഷ്ട്രീയനേതൃത്വം പരിഗണിക്കാതെ വിട്ടു കളഞ്ഞ ചിന്ന സ്വത്വങ്ങളുടെ ഏകീകരണമായിരുന്നുവെന്ന്. അതായത് ദലിതനും മുസ്ലീമും പിന്നോക്കക്കാരനുമൊക്കെയായി സമാന അനുഭവമേഖലകളെ പങ്കു വെക്കുന്നവര്. മറ്റൊരു വിധത്തില് പറഞ്ഞാല് കൊല ചെയ്യപ്പെട്ട അഭിമന്യു കൂടി അവസ്ഥാപരമായി ചേര്‍ന്നു നില്കേണ്ടി വരുന്നതായിരുന്നു എസ്.ഡി.പി.ഐ. എന്നാണ് ഇന്നു വരെയും നമ്മുടെ നേതൃത്വവും വിശ്വസിച്ചത്. അവര് മാവോയിസത്തിലേക്കല്ലല്ലോ പോയതെന്ന് ആശ്വസിച്ച രാഷട്രീയ നേതൃത്വം തെരഞ്ഞെടുപ്പുകളില് അവരോട് കൂട്ടു കൂടാന് ശ്രമിക്കുകയോ അവരില് നിന്നും സഹായം പ്രതീക്ഷിക്കുകയോ ഒക്കെ ചെയ്തതുമായിരുന്നു. ഇരയും വേട്ടക്കാരനും സ്വത്വപ്രതിനിധികളായതിനാല് സംഭവവും പാര്‍ശ്വവല്കരണത്തിലാണ്. അതിനായി ഭരണകൂടം പ്രയോഗിക്കുന്നതോ പോലീസ് എന്ന ഉപകരണത്തെയും.\nഅങ്ങനെയാണ് ചിന്ത പോലീസിലേക്ക് പോയത്. ചിന്നപ്പയലിന് അറിവു വെച്ചു തുടങ്ങിയപ്പോഴായിരുന്നു അടിയന്തിരാവസ്ഥ. അതിനാല് അന്ന് പോലീസിനെ പേടിയായിരുന്നു. ജീവനെടുക്കുന്ന ഭീകരരായതിനാല് കാക്കി കണ്ടാല് ഓടുമായിരുന്നു. പിന്നെ കൊക്കു മുളച്ച് ജാഥകളുടെ കൂട്ടത്തില് ചേര്‍ന്നപ്പം കൂട്ടം കിട്ടിയ സന്തോഷത്തില് പോലീസിനെ കളിയാക്കാന് ‘പോലീസ് ഞങ്ങക്ക് പുല്ലാണേ, ലാത്തി ഞങ്ങക്ക് പൂമാല…’ എന്നൊക്കെ ആവേശം കൂട്ടി. ‘ഞങ്ങടെ പോലീസ് ഞങ്ങളെ തല്ലിയാ, നിങ്ങക്കെന്താ കോണ്‍ഗ്രസേ…’ എന്ന് ഭരണപ്പാര്‍ട്ടിക്കാര്‍ക്ക് പോലീസ് അടി കിട്ടിയപ്പം വിളിച്ചു എന്ന് പറയുന്ന മുദ്രാവാക്യം നാണക്കേടായി തോന്നിയിരുന്നു. നാണം ഒഴിവാക്കാന് ധീരസഖാക്കള് അങ്ങനെ വിളിച്ചിട്ടുണ്ടാവില്ലെന്ന് വിശ്വസിച്ചു. മുദ്രാവാക്യത്തിന്‍റെ കാര്യമായതിനാല് പല കാലം പലതായതിനാലും വിട്ടു കളഞ്ഞു. പിന്നെ താത്വികാചാര്യര് പറഞ്ഞതനുസരിച്ച് പോലീസ്, പട്ടാളം മുതലായവയൊക്കെ ഭരണകൂട മര്‍ദ്ദന യന്ത്രങ്ങളാണെന്ന വിശ്വാസത്തിലെത്തി. അപ്പോഴാണ് ഒരു ചിന്ത വന്നത്. ചൂഷണത്തിനും മര്‍ദ്ദനത്തിനുമെതിരെ പട പൊരുതി പോലീസ് മര്‍ദ്ദനത്തിന്‍റെ തീവ്രത അറിഞ്ഞിട്ടുള്ള ആചാര്യന് ഭരിക്കുമ്പോള് പോലീസ് എന്തായിരിക്കണമെന്ന്. അതേ പഴയ പടയുടെയും സേനയുടെയുമൊക്കെ പരിണാമമായ പോലീസ് അകമ്പടി നന്നായുണ്ടാകണം. എങ്കിലേ നോമിന്‍റെ വരവറിയൂ. പണ്ട് അകമ്പടി കരുണാകരന്‍റെ കാര്യത്തിലായപ്പോള് ചിരിയായിരുന്നു. ഇന്ന് അത് ഗൗരവമായിരിക്കുന്നു.\nഎന്തായിരിക്കണം കാര്യക്ഷമമായ പോലീസ് സംവിധാനം. പ്രതിസന്ധിഘട്ടങ്ങളില് ജനത്തെ ഉപകാരപ്രദമായ സേവനം കൊണ്ട് രക്ഷിക്കല്. വിദേശസിനിമകളിലൊക്കെ പോലീസ് പ്രവര്‍ത്തിക്കുന്നത് കണ്ട് ഹൊ, അവിടുത്തെയൊക്കെ പോലീസിനെ കണ്ടോ എന്ന് അത്ഭുതപ്പെടുകയും അതേ സമയം തന്നെ സിനിമ അല്ലെ, യാഥാര്‍ത്ഥ്യത്തില് അവിടെയും പോലീസുകാര് ഇതുപോലൊക്കെത്തന്നെയായിരിക്കും എന്ന് സമാധാനിക്കുകയും ചെയ്തിട്ടുണ്ട്.\nഅതൊക്കെ എന്തെങ്കിലുമാകട്ടെ. നാട്ടില് ഒരു കൊല നടക്കുന്നു. നിമിഷങ്ങള്‍ക്കകം യഥാര്‍ത്ഥ പ്രതിയെ പിടിക്കാന് കഴിയുന്നതായിരിക്കണം കാര്യക്ഷമത. നാളുകള് നീളുന്ന അന്വേഷണങ്ങളിലേക്ക് പോകേണ്ടതില്ല. അക്രമികള് കൊല ചെയ്യാന് തട്ടിക്കൊണ്ടു പോയി എന്ന അറിയിപ്പു കിട്ടിയിട്ടും പോലീസിന് ദൂരെ പുഴക്കരയില് പിറ്റേന്ന് ജഡം കണ്ടെത്താനായി എന്നൊക്കെ അഭിമാനം കൊണ്ടിരിക്കുകയായിരുന്നു. അപ്പോഴിതാ പട്ടാപ്പകലല്ലെങ്കിലും പട്ടണനടുവില് നടന്ന കൊലപാതകത്തിലെ പ്രതികളെ പിടിക്കാന് വിദേശത്തേക്ക് പോകേണ്ടി വരും എന്നൊക്കെയുള്ള ചിന്തയിലാണ്. മഹാരാജാസ് കോളേജ് കൊച്ചി അന്താരാഷ്ട്രവിമാനത്താവളത്തില് നിന്നും വളരെയൊന്നും ദൂരെയല്ലാത്തതിനാല് കത്തി കയറ്റിയ ശേഷം പ്രതി വിമാത്താവളത്തിലേക്കോടി കോളിളക്കത്തിലെ ജയന് വിജയിച്ച ഫസ്റ്റ് ടേക്കുപോലെ പറന്നുയര്‍ന്ന വിമാനത്തിന്‍റെ ചിറകില് തൂങ്ങി രക്ഷ പെടുകയായിരുന്നു.\nഇവിടെ പ്രശ്നം ഇപ്പോള് അതല്ല. കൊല നടന്ന് പതിനഞ്ച് ദിവസമായിട്ടും പോലീസ് യഥാര്‍ത്ഥ പ്രതികളെ പിടിച്ചില്ല എന്നല്ല, സംശയത്തിന്‍റെ പേരില് മുന്നൂറോളം പേരെ അറസ്റ്റ് ചെയ്യുകയും ചെയ്തു. അവിടേയും തീരുന്നില്ല. പാര്‍ട്ടി പ്രസിഡന്‍റിന്‍റെ വീട്ടില് റെയ്ഡ് നടത്തി. പത്രപ്രസ്താവന നടത്താന് വന്ന പാര്‍ട്ടി നേതാക്കളെ അറസ്റ്റ് ചെയ്തു. ഒരു ഹര്‍ത്താല് ആഹ്വാനം വന്നപ്പോഴേക്കും നീര്‍ക്കോലിയെ കൈയിലെടുത്ത കുരങ്ങനെപ്പോലെ അമളി മനസ്സിലാക്കി മുഖം തിരിച്ചു നോക്കാതെ നിരുപാധികം വിട്ടയച്ചു.\nകൊല നടത്തിയ എസ്.ഡി.പി.ഐ.യെ വെറുതെ വിടണമെന്നല്ല. മറിച്ചു ചിന്തിച്ചു പോയതാണ്. എല്ലാ രാഷ്ട്രീയപ്പാര്‍ട്ടികളുടെ കാര്യത്തിലും പോലീസ് നീതി ഒന്നായിരിക്കണം എന്നാണ് ജനാധിപത്യരീതി. ഇവിടെ ചില കേസുകളില് മാത്രം അതുമായി ബന്ധപ്പെട്ട നേതാക്കളുടെ വീടുകളില് പരതി കയറി ഇറങ്ങുക. ഒരിക്കല് അത് നക്സലേറ്റുകളും ഇപ്പോള് മാവോയിസ്റ്റുകളും നേരിടുന്ന പോലീസ് പ്രതിസന്ധി. എന്നാല് സദാ കൊലവിളിക്കുകയും പരസ്പരം കത്തി കയറ്റുകയും ചെയ്യുന്ന വിപ്ലവപ്പാര്‍ട്ടിയുടെയോ വംശവാദിപ്പാര്‍ട്ടിയുടെയോ നേതാക്കളുടെ വീട്ടില് ഇതുവരെ ഒരു പോലീസ് നായ പോലും കയറിക്കണ്ടിട്ടില്ല. അങ്ങനെയൊക്കെ സംഭവിച്ചിരുന്നുവെങ്കില് ഇവരാരും പിന്നീടൊരിക്കലും ഭരണക്കസേര കേറില്ലെന്ന് അവര്‍ക്ക് നന്നായറിയാം.\nഇവിടെ വലിയ വംശഹത്യകളൊന്നും നടക്കുന്നില്ലെങ്കിലും വംശീയമായ കടന്നു കയറ്റങ്ങളില് നമ്മുടെ രാഷ്ട്രീയനേതൃത്വത്തിനുള്ള താല്പര്യം പ്രകടമായിക്കൊണ്ടിരിക്കുകയാണ്. അതാണ് യഥാര്‍ത്ഥ പ്രതികളെ പിടിക്കാതെ ഇപ്പോള് നടത്തുന്ന രാഷട്രീയവേട്ടയും രാമായണാസക്തിയും. ഇന്ത്യയൊട്ടാകെ 2019ലെ ഇലക്ഷനെ നേരിടാന് മോദി തുറന്നെറിയുന്ന വംശീയത അടുത്ത തെരഞ്ഞെടുപ്പിലേക്ക് നമ്മുടെ നേതാക്കള് ഒളിച്ചു കടത്തുകയല്ലേ എന്ന് പ്രാന്തരില് ആരെങ്കിലും ചോദിച്ചാല് തല്ലല്ലേ. ആദ്യം സി.പി.എമ്മും പിന്നീട് കോണ്‍ഗ്രസും കാണിച്ച രാമായണ അടവുനയം അതല്ലേ വ്യക്തമാക്കുന്നത്. ആദ്യം ഞങ്ങള് ഹിന്ദുക്കള്‍ക്കൊപ്പമാണെന്ന് പ്രഖ്യാപിക്കുക. പിന്നീട് അത് രാഷ്ട്രീയമതേതരത്വത്തിനും ജനാധിപത്യത്തിനും ചേരുന്നില്ലെന്ന് പറഞ്ഞ് പിന്തിരിയുക. ഹൊ. എന്ത് നല്ല രാഷ്ട്രീയനാടകങ്ങള്. നാടകാന്ത്യത്തിലാവും കരച്ചില് എന്നേ തുടക്കത്തില് ചിന്തിക്കേണ്ടതുള്ളൂ.\nകാര്യങ്ങള് ഇങ്ങനെയൊക്കെയായ സ്ഥിതിക്ക് എന്തുകൊണ്ട് നമുക്ക് ഒരു പ്രാന്തീകൃതസങ്കല്പം കൊണ്ട് ഹിന്ദുത്വത്തിന് വിപ്ലവമാനം നല്കിക്കൂടാ. കേന്ദത്തില് ഭരണാധികാരികള് ഹിന്തുത്വ അജണ്ട പ്രചരിപ്പിക്കുമ്പോള് സംസ്ഥാനങ്ങള് ഭരിക്കുന്നവര്‍ക്ക് അവരുടെ അജണ്ട പ്രചരിപ്പിക്കാന് തീര്‍ച്ചയായും ബാധ്യതയുണ്ട്. അതാണല്ലോ ജനാധിപത്യ ഇന്ത്യ അവകാശപ്പെടുന്നതും. അതായത് നാനാത്വത്തിലെ ഏകത്വം.\nഈയിടെയായി ചിന്നപ്പയലിന് ഒരാഗ്രഹം. മറ്റൊന്നുമല്ല വിപ്ലവപ്പാര്‍ട്ടികള്‍ക്ക് സ്വീകാര്യമാവുമോ എന്ന് ഇത് വായിച്ചു കഴിയുമ്പോള് വരാന് സാധ്യതയുള്ള പ്രതികരണങ്ങളെയാണ് പ്രതീക്ഷിക്കുന്നത്. രാമായണം പോലുള്ള പൗരാണികേതിഹാസങ്ങള് ഭൗതികേതിഹാസമായ മൂലധനത്തിന് ബദലാകുന്നതുപോലെ വിപ്ലവചിഹ്നങ്ങളില് നിന്നും ചുറ്റികയെ നമുക്ക് എടുത്തു മാറ്റാവുന്നതാണ്. പകരം നമുക്ക് പരശുവിനെ പ്രതിഷ്ഠിക്കാം. വീട്ടു മലയാളത്തില് പറഞ്ഞാല് കോടാലി. വ്യവസായിവിപ്ലവഫലം പോലെ നാമൊരുക്കിയ വ്യവസായ സ്ഥാപനങ്ങളൊക്കെ പൂട്ടിപ്പോയ സ്ഥിതിക്ക് വ്യവസായികവിപ്ലവസൂചകമായ ചുറ്റിക നമ്മുടെ അരിവാളിനൊപ്പം ചേരുന്നതല്ലെന്നും നെല്ലു കൊയ്ത് അരിയാക്കിക്കഴിഞ്ഞാല് വിറകുണ്ടാക്കി വേവിച്ചു തിന്നാനായാലും വെട്ടിക്കൊല്ലാനായാലും എന്തുകൊണ്ടും നമുക്ക് സ്വീകരിക്കാവുന്നത് കോടാലി തന്നെയാണ്. പരശുരാമന് അതുകൊണ്ടാണ് ക്ഷത്രിയരെ അരിഞ്ഞ് വീഴ്ത്തിയത് എന്നൊന്നും പറയുകേം വേണ്ട. പകരം കേരളം ഉണ്ടാക്കിയത് അതെറിഞ്ഞാണെന്ന് അഭിമാനിക്കേം ചെയ്യാം. പിന്നെ നാടിന്‍റെ ഇപ്പോഴുള്ള പേരു മാറ്റി വംശീയമായ പൗരാണികസൂചനകളുള്ള പരശുരാമക്ഷേത്രം എന്ന പേര് നമ്മുടെ നാടിന് തിരുമനസ്സുകൊണ്ട് കല്പിച്ചു തരണം എന്നൊരു നീട്ടൂരമയച്ചാല് പെട്ടെന്ന് കേന്ദ്രാനുമതി കിട്ടുകേം ചെയ്യും. ഇനീം അമാന്തിച്ചാല് ഹിന്ദുത്വക്കാര് ഈ പ്രവര്‍ത്തികളൊക്കെ ചെയ്ത് അച്ഛനുവേണ്ടി കാമധേനുവിനെ വീണ്ടെടുത്തു വന്ന പരശുരാമനെപ്പോലെ കേരളത്തിന്‍റെ തൊഴുത്തിലും പശുവിനെ കൊണ്ടു കെട്ടും. പിന്നാകെ പശു – പരശു എന്നാകും.\nRead Also രാമായണത്തെ വേണ്ടെന്ന് ഒടുവിൽ കോൺഗ്രസ്സും തീരുമാനിച്ചു; പിന്മാറ്റം നേതൃത്വത്തിൽ നിന്ന് തന്നെ എതിർപ്പുയർന്ന സാഹചര്യത്തിൽ\nPosted in ഓരം പോ, കാഴ്ചപ്പാട്\nTagged in bjp, Congress, CPIM\nPrevഞാനൊരു കോൺഗ്രസുകാരനാണ്, പാർശ്വവൽക്കരിക്കപ്പെട്ടവരും പീഡിതരുമായ അവസാന ആളിനൊപ്പവും ഞാനുണ്ടാവും: രാഹുൽ ഗാന്ധി\nNextഎം. ജി. സർവകലാശാല നാളെ നടത്താനിരുന്ന മുഴുവൻ പരീക്ഷകളും മാറ്റിവെച്ചു


വീണ്ടും സോഷ്യല് മീഡിയയില് സജീവമായി ആതിര മാധവ് | Breaking News from Kerala Districts India and World. News Sports News Cricket News Updates\nവീണ്ടും സോഷ്യല് മീഡിയയില് സജീവമായി ആതിര മാധവ്\nJun 19, 2022 02:15 PM | By Susmitha Surendran\nപ്രേക്ഷകർക്ക് വളരെയേറെ പ്രിയങ്കരിയായ താരമാണ് ആതിര മാധവ് . കുടുംബവിളക്ക് എന്ന പാരമ്പരയിലൂടെയാണ് താരത്തെ പ്രേക്ഷകർക്ക് കൂടുതൽ അടുത്തറിയാൻ തുടങ്ങിയത് .താരത്തിന്റെ വിശേഷങ്ങൾ എല്ലാം തന്നെ അറിയാൻ ആരാധകർക്ക് വളരെയേറെ ഇഷ്ടമാണ് .\nകഴിഞ്ഞ ഏപ്രിലിലാണ് 'കുടുംബവിളക്ക്' താരം ആതിര മാധവ് അമ്മയായ സന്തോഷം ആരാധകർ അറിഞ്ഞത്. ആതിര പറയുന്നതിന് മുമ്പ് തന്നെ സുഹൃത്തും നടിയുമായ അമൃതയായിരുന്നു സന്തോഷം പുറം ലോകത്തെ അറിയിച്ചത്. ആൺകുഞ്ഞ് ആണെന്നും എന്റെ മരുമകൻ എത്തിയെന്നുമൊക്കെയായിരുന്നു രസകരമായി അമൃത അറിയിച്ചത്.\nപിന്നാലെ കുഞ്ഞിന്റെ മുഖം കാണിച്ച് ആതിര എത്തിയിരുന്നു. തന്റെ ഏറെ പ്രിയപ്പെട്ട ആരാധകർക്കായി അടുത്തിടെയാണ് താരം ഇൻസ്റ്റഗ്രാമിൽ ചിത്രം പങ്കുവച്ചത്. ഏപ്രിൽ നാലിന് ആയിരുന്നു കുഞ്ഞിന്റെ ജനനം. എല്ലാവരുടെയും പ്രാർത്ഥനകൾക്കും ആശംസകൾക്കും നന്ദി എന്നാണ് താരം കുറിച്ചിരിക്കുന്നത്. ഇപ്പോഴിതാ പ്രസവ ശേഷം വീണ്ടും സോഷ്യൽ മീഡിയയിൽ സജീവമാവുകയാണ് ആതിര.\nകിടിലൻ ഡാൻസ് റീലുകളും ഫോട്ടോഷൂട്ടുകളുമൊക്കെയാണ് താരം പങ്കുവെച്ചിരിക്കുന്നത്. അവസാനമായി പങ്കുവെച്ച സാരിയിലുള്ള ഡാൻസ് റീലിന് വലിയ ആരാധക പ്രശംസയാണ് ലഭിക്കുന്നത്. ആതിര ഫുൾ എനർജിയിലെന്നൊക്കെയാണ് ആരാധകർ കമന്റായി കുറിക്കുന്നത്.\nനേരത്തെ നിരവധി വിഡിയോകളിലൂടെ ആരാധകരെ ത്രസിപ്പിച്ച താരം, പ്രസവ ശേഷം ചെറിയൊരു ഇടവേളയ്ക്ക് ശേഷമാണ് വീണ്ടും സജീവമാകുന്നത്. 'കുടുംബവിളക്ക്' എന്ന ജനപ്രിയ പരമ്പരയിലൂടെയാണ് മലയാളികള്‍ക്ക് ആതിര പ്രിയങ്കരിയാകുന്നത് . പരമ്പരയിലെ പേര് 'ഡോക്ടര് അനന്യ' എന്നായിരുന്നതിനാല് പലര്‍ക്കും അതാണ് കൂടുതല് പരിചയം. തിരുവനന്തപുരം സ്വദേശിനിയായി ആതിര, മുന്നേയും ചില പരമ്പരകളില് എത്തിയിരുന്നെങ്കിലും ആളുകള്‍ക്കിടയില് പ്രശസ്‍തയാകുന്നത് 'കുടുംബവിളക്കി'ലെ 'അനന്യ'യായാണ്.\nഅഭിനേത്രിയാകുന്നതിന് മുന്നേ അവതാരകയായും ആതിര എത്തിയിരുന്നു. മനോഹരമായ കഥാപാത്രത്തെ ഗംഭീരമായി ചെയ്യുന്നതിനിടെയായിരുന്നു പരമ്പരയില് നിന്നുമുള്ള ആതിരയുടെ പിന്മാറ്റം. ഗര്‍ഭിണിയായതോടെയായിരുന്നു പുതിയ താരത്തിന് കഥാപാത്രത്തെ കൈമാറി ആതിര പരമ്പര വിട്ടത്. പരമ്പരയില് നിന്ന് മാറിയെങ്കിലും തന്റെ യൂട്യൂബ് ചാനലില് ആതിര സജീവമായിരുന്നു. ഗർഭകാല വിശേഷങ്ങളെല്ലാം ഇടയ്ക്കിടെ താരം പങ്കുവയ്ക്കാറുണ്ടായിരുന്നു.\nAthira Madhav is active on social media again